
Cum a purtat Eminescu în sufletul său 
durerea românilor din toate timpurile şi din 
toate ţările româneşti n-a mai purtat-o 
nimeni. 


Numai urmând învăţăturile lui, mai pot afla 
urmaşii calea mântuirii din prăpastia in 
care am căzut. 


Cine va călca alături, va rătăci ... 


Se nenoroceşte pe sine şi va nenoroci şi pe 
alţii, făcând să crească ruina ţării, in loc de 
a o scădea. 

(Simion Mehedinţi) 


Obiectul lucrării mele de faţă îl constituie boala şi moartea marelui 
poet Mihai Eminescu, deci intervalul dintre anii 1883-1889 socotiți 
în general de literații noştri drept epoca “marei întunecimi”, pe 
când G. Călinescu, în cartea sa Viaţa lui Eminescu, e de părere că a 
suferit de sifilis nervos, adică paralizie generală progresivă, singura 
ce intră în discuţia diagnosticului diferențial, având în vedere 
tabloul clinic al bolii lui Eminescu. 


În legătură cu afecțiunile poetului înainte de 1883 sunt câteva 
aspecte demne de amintit. Până în prezilele îmbolnăvirii sale, 
poetul a fost psihic normal, nu prezenta semne de lues ereditar (G. 


Munteanu, 27), corect congenital, bolile din 1872 ca gălbănare 
(hepatită), aprindere de maţe (entero-colită) şi ceva mai târziu 
artrită cotului, confundată cu o paralizie a braţului, nu au nici o 
legătură cu infecția luetică. Din practica medicală se cunoaşte, ades 
bolnavii suferind de artrită acută fiindcă nu-şi pot mişca de dureri 
unul din member, spun că-s paralizați fără să ştie că pentru 
specialist, paralizia e întotdeauna de natură nervoasă. 
Diferențierea, cum se poate face şi în cazul poetului, se stabileşte 
retroactiv pe baza evoluției, artrita trece în câteva zile pe când o 
paralizie ține chiar luni, ceea ce nu a fost aşa la Eminescu. La fel, 
nu există nici o probă că poetul ar fi suferit de infecția primară 
luetică. 


Înainte de a face criza, oboist şi depresiv, are fenomene provocate 
de munca susținută şi grea de ziarist la Timpul, deci nu pot fi 
calificate drept patologice. Aproape de scadenţa psihozei a 
prezentat simptome grave, toate însă de natură afectivă şi fără 
stigmate paralitice. Chinuit de urmările unor puternice conflicte 
sufleteşti şi incordări nervoase, umbla cu un revolver la el, 
simțindu-se ameninţat, dorea să-l împuşte pe rege, fapte poate nu 
lipsite de-o motivaţie rațională, totuşi depăşind limita reacţiilor 
normale, tot din punct de vedere afectiv. Durerile de cap, descriese 
de Ion Rusu Șirianu, erau de origine psihogenă şi nu paralitică 
(luctică), iar starea lui mentală nu se arăta deloc dezorganizată, ne 
o demonstrează Iosif Vulcan în Suveniri bucureştene, apărute abia 
în 1884 în Familia, în care autorul se arată încântat de lectura în 
cadrul Junimei a unor poezii de către Eminescu, urmând să i le 
predea pentru publicarea în revistă. Duiliu Zamfirescu, nu chiar 
prieten cu poetul nostru, remarcă faptul că Eminescu şi-a citit 
singur poeziile, una mai frumoasă decât alta. Totul se întâmpla în 
iarna lui 1882, când, după D. Zamfirescu, poetul era sănătos şi cu 
sfiala sa obişnuită asculta cum discută alții. 


Astfel Eminescu dă dovadă, cu câteva luni înainte de marea criză 
psihică, a unei vorbiri normale. Dacă luăm în considerare şi scrisul 


său nemodificat patologic din manuscrise, atunci putem să 
afirmăm cu siguranță, că nu prezenta semnele premonitorii ale 
paraliziei generale, ca tulburări de scris şi de vorbire, ce apar cu ani 
înainte de instalarea bolii psihice propriuzise. Mai mult, în anii 
1881-1883, poezia lui Eminescu, în loc de declinul aşteptat, în caz 
de lues nervos, prezintă un apogeau creator, a căuta în această 
perioadă urmele minime de demență, ar fi mai mult decât 
nejustificat. Să nu uităm că diagnosticul de paralizie generală pus 
de Moebius la Nietzsche a fost infirmat tocmai prin lipsa acestor 
semne premonitorii, nici el nu a avut tulburări de scris sau vorbire, 
primele demonstrate prin consultare tot a manuscriselor sale 
(Richter, 45). 


Pe la sfârşitul lui Iunie 1883 (25-28 Iunie) îi apar tulburările 
psihice, astfel că e internat în Sanatoriul (Institutul) doctorului Şuţu 
(Sutzo) unde 1 se pune diagnosticul de manie acută, cum reiese 
dintr-un buletin medical semnat de respectivul doctor. 


De altfel, poetul prezintă simptome tipice de manie, boală a 
psihicului caracterizată printr-o deosebită activare, de ordin afectiv, 
a tuturor facultăților, pe lângă sensibilitate, şi a celei intelectuale şi 
volitive. Sub impulsul acestei hiperexcitabilități, fără un ţel precis, 
aşadar de natură mecanică, neputând fi controlată de bolnav, se 
instalează o continuă agitație, pacientul nu-şi poate concentra 
atenția şi prezintă o fugă de idei, până la o asociere lipsită de orice 
înţeles, uneori etichetată drept o salată de cuvinte. În perioada de 
criză bolnavul dă impresia că ar delira şi că n-ar cunoaşte 
persoanele din jur (fenomene descries de Titu Maiorescu), dar ele 
țin de caracterul imperios al acţiunii mereu dispersate. 


În rândurile adresate la 4/16 Oct. 1883 surorii sale Emilia 
Humperl, Titu Maiorescu (25) subliniază că mania acută delirantă a 
trecut la Eminescu în demenţă şi consideră că la dr. Şuţu 1 s-a făcut 
tot ce era posibil, cu toate acestea o să-l trimită la Viena numai 
pentru a linişti spiritele oamenilor. Criticul vorbea în cunoştinţă de 


cauză, psihopatologia constituia unul din obiectele sale de studio la 
facultatea de filozofie din Viena, obicei bun, dar ca atâtea altele, 
astăzi, uitat. Încă amintea că era pus la punct cu ultimele noutăţi în 
domeniul psihiatriei, aşa dar se pronunţa şi ca un specialist, ori are 
importanță că niciodată nu a pomenit de sifilisul poetului, fiindcă 
el prin boală ereditară credea ca şi Kraepelin în ceva moştenit, 
endogen, şi timpul le-a dat dreptate, numai că se transmite 
predispoziția la psihoză şi nu ea însăşi. 


Cam tot la sfârşitul lui Octombrie, Mihai Eminescu însoțit de 
Chibici-Râvneanu şi un păzitor se îndreaptă spre Viena pentru a fi 
internat, cum menţionează T. Maiorescu fie la Institutul de stat 
Schager, fie la Ober-Doebling, la cel condus de dr. Leidesdorf. Va 
ajunge la ultimul şi se va ocupa de el ginerele său, Obersteiner, 
- deşi mai tânăr -, de pe atunci arăta o pregătire seriosă, devine 
mai târziu o somitate în bolile nervoase. Tot timpul a fost în 
legături epistolare cu Maiorescu, din păcate corespondenţa dintre 
ei, a dispărut. 


Fără îndoială, ca orice medic bine pregătit din vremea lui, 
Obersteiner stăpânea intocmai criteriile de diagnostic diferențial 
între o boală organică a sistemului nervos, în primul rând paralizia 
generală şi una de tipul psihozei maniaco-depresive, bine 
cunoscută, în timp ce schizofrenia va fi izolată în 1896 de 
Kraepelin şi numită demenţă precoce, în 1911 dându-se denumirea 
de schizofrenie de E. Bleuler. 


Nu împărtăşim părerea lui T. Maiorescu despre inutilitatea 
internării la Viena. În primul rând Obersteiner va pune un 
diagnostic de care va trebuie să ținem seama, fiind un specialist al 
sistemului nervos. Nu-l avem scris negru pe alb, fiindcă arhiva 
sanatoriului a fost distrusă în timpul primului război mondial, 
totuşi sunt destule indicii care ne fac să fim oarecum sigur de el. 
Din notele medicului vienez (1. Grămadă, 18) se poate deduce că el 
a confirmat diagnosticul de manie acută, deci, depăşind simplul 


sindrom, a făcut uşor diferenţiera cu o formă maniacală a pgp-ului. 
La Eminescu lipseau cu totul fenomenele organic ca modificări 
pupilare, tulburările amintite de scris, vorbire cât şi de memorie, 
simptome atât de caracteristice sifilisului nervos. 


Felul atent cum urmăreşte revenirea bolnavului, cum duce cu el o 
serie de discuţii printere altele despre teatrul lui Hebbel, 
demonstrează interesul doctorului preocupat de retrocedarea 
treptată a simptomelor patologice şi revenire la normal. Eminescu 
şi la Viena prezentase un tablou maniacal tipic, aşa-zisul atac 
deparalizie semnalat de dr. Popazu, însoțit de crampe musculare, n- 
a fost decât un symptom maniacal, nu epilepsie, dovadă că nu s-a 
mai repetat, a trecut fără urme şi asta fiindcă n-a avut o cauză 
organică. De altfel întrebându-l pe medic de ce se simte slab şi 
ostenit, acesta îi răspunde că nu e de mirare odată ce toată ziua 
umblă prin odaie şi vorbeşte singur, aspect iar patognomonic 
pentru manie. Lucid observator al boli sale, poetul “îşi scuipă” 
diagnosticul, metaforic se înţelege: “că ar fi ca un ceasornic, până e 
întors merge, în consecinţă şi el trebuie să umble şi să vorbească 
mereu, până când nu mai poate” (31). 


Diagnosticul doctorului Obersteiner reiese din declararea bolu 
psihice a poetului, aproape vindecată. ÎI îngrijora încă depresia sa 
şi astfel nu excludea o eventuală revenire a bolii, circulare ca 
evoluţie, aşadar se gandea la o psihoză maniaco-depresivă. Se ştie 
că medicii acelor timpuri, lipsiti de explorări de laborator, se arătau 
deosebit de sensibili la simptomele organice, pe baza unei simple 
inegalităţi pupilare, cu reflexele ceva mai leneşe, Nietzsche a fost 
diagnosticat drept paralitic general, deşi simptomul putea fi pus in 
legătură cu medicaţia intenpestivă luată pentru migrenele sale 
chinuitoare (32). 


E încă de reţinut că Eminescu în cursul bolii, mai ales în ultimele 
luni, la Viena, în plină criză maniacală avea momente de luciditate 
perfectă ca şi când prin minune, ceasornicul din el s-ar fi oprit. Ori 


aşa ceva la un dement paralitic nu putea să apară şi asta fiindcă 
întreaga simptomatologie se manifestă prin defecte nervoase, 
ireversibile, de memorie şi dementiale provocate de meningo- 
encefalita difuză sifilitică. Pe când un maniaco-depresiv are 
creierul intact, cu dreptate a observat Kraepelin, unul din cei mai 
mari psihatri ai tuturor timpurilor, totul are loc în funcțiile şi 
metabolismul cerebral, reversibil în tulburările sale. Ca tratament 
principal, şi e important acest fapt, Obersteiner i-a recomandat lui 
Eminescu reținerea de la excese, de orice fel, inclusive intelectuale, 
tratamentul cu sedative ori fiziterapeutic fiind secundar. Dacă ar fi 
bănuit o paralizie generală, Obersteiner ar fi fost obligat, aşa cum 
s-a făcut în cazul lui Nietzsche de către Binswanger, să-l declare 
incurabil. De altfel aşa s-a procedat şi cu Hoelderlin, ieşit din 
clinica de la Tuebingen diagnosticat incurabil de medici. N-avea de 
ce să ascundă diagnosticul înaintea lui Maiorescu şi dacă nu a 
făcut-o înseamnă că nu s-a oprit la diagnosticul de sifilis cerebral 
paralitic la poet, nici un semn clinic nu pleda în acest sens. 
Simptomele prezentate de Eminescu nu i-a îngreunat deloc 
diagnosticul de psihoză-maniaco-depresivă într-atata vorbea întreg 
tabloul clinic pentru respectiva afecţiune. 


Oricum, Eminescu la Vieana a avut o revenire impresionată, stare 
desvăluită de scrisorile adresate de el cunoscuțţilor şi prietenilor, în 
acea perioadă (11-15). Limpede la creier, cât şi în scrisul său de 
altfel niciodată schimbat, fenomen subliniat şi de specialiştii 
grafologi. 


De-acum încep să mă despart de doctoral Nica, influențat vizibil de 
mărturisirile contemporanilor nemedici, unii atestau totala 
normalitate a poetului, pe când alții îl declarau nebun de-a binelea. 


După cum arată documentele, trecut de marea criză a bolii psihice 
cu o evoluție de 8 luni, Eminescu a avut o revenire aproape totală. 
Dar e de netăgăduit că a rămas cu mici defecte psihice, îndeosebi 
depressive, alternând însă cu lungi perioade de luciditate, iar după 


consumul de alcool îi apăreau unele fenomene maniacale, de 
agitație psihomotorie. Ar fi de menţionat că n-a fost alcoolic, dar 
pentru creierul său hiperexcitabil era destul să consume un pahar, 
două, inofensive pentru tovarășii, săi, fatale pentru el. 


Dar ceea ce este de-o deosebită importanță, prin simptomele mici, 
încă patologice, de natură afectivă, nu era atinsă integritatea sa 
spiritual-intelectuală şi din ca ne interesează, în primul rând, 
menţinerea puterii creatoare, pentru care vorbesc documentele şi 
întreaga sa activitate. 


Aş mai aminti că după două sau trei crize psihotice, cu remisiuni 
toate, nu se pote vorbi de o cronicisare a bolii şi în nici un caz de o 
demențiere, termen întrebuințat de Titu Maiorescu în spiritul 
timpului, depăşit astăzi. 


Deci susțin, contrar doctorului Nica, poetul n-a suferit decât de o 
psihoză maniaco-depresivă, cu mici defecte în lungile perioade de 
remisiune, ori pe baza respectivului tablou clinic nu se poate 
susține o mare întunecime, boala psihică nu avea cum să-i anuleze 
însuşirea fundamentală a spiritului său genial, putera creatoare. 
Astfel, consider că păstrând semnele reale a psihozei maniaco- 
depresive şi a perioadelor de remisiune, printr-o adevărată 
concentrare fenomenologică şi hermeneutica vom reuşi nu numai 
să descifrăm boala lui Eminescu, dar şi modul de a- şi fi păstrat, 
integră, capacitatea creatoare demiurgică. 


Numit subdirector la biblioteca din  Îaşi, îşi reia cât de curând 
preocupările, privind studiul limbii sanscrite şi în acest context 
traduce Gramatica critică abreviată a limbii sanscrite şi Glosar 
comparative al limbii sanscrite, ambele de Fr. Bopp. În 
Mihai Eminescu, Opere, vol. XIV, A. Bhose (4), cunoscătoare a 
limbii sanscrite ajunge la concluzii ce ar trebui să ne atragă de- 
acum atenția. Şi anume, studiind manuscrisela poetului din anii 1874-1876 
şi unul datat de Perpessicius cu 1883, A. Bhose arată că 


însemnările respective aparțin unui amator al limbii sanscrite, de 
bună seamă anterioare momentului 1884-1886 când Eminescu, 
traducând din Bopp, şi-a însuşit între timp systematic scrierea 
devangari. Manuscrisul din Îaşi cuprinde trei caiete şi a fost depus 
de loan Nădejde, datat cu 1886, bibliotecii din Îaşi, anul când 
poetul a fost internat la Mănăstirea Neamţului şi probabil i-a lăsat 
caietele. Combate opinia lui loan Chițu, care, conform “marei 
întunecimi” a poetului, plasa data conceperii caietelor în 1874- 
1875, când Eminescu era dornic să înveţe sanscrita, nivelul său 
fiind de începător. Astfel A. Bhose ajunge la următoarea conclusie, 
în totală concordanţă cu viziunea nostră patografică: “În totalitatea 
sa acest manuscris (din 1884-1886 — n.n.) reprezintă opera unei 
minţi lucide, inteligente, analitice şi atente, care s-a angajat la o 
muncă serioasă cu toată siguranţa şi concentrarea necesară. Oare 
Eminescu recăpătase o atare luciditate şi putere de muncă în anii 
1884-1885? Datele biografice în ultima vreme (se referă la studiul 
introductiv al lui Al. Opera — 35 — n.n.) par să confirme acest lucru 
uluitor. Faptul că poetul a devenit capabil de acest efort într-o 
perioadă când nu mai era în stare de producție literară originală, 
dovedeşte că e vorba de aptitudini intelectuale distincte. “Forța 
mentală care iradiază din traducerea lui Bopp este 
aceea a unui om în întregime intact”. 


Analiza respectivă a Anitei Bhose demonstrează starea intelectuală, 
lucidă, cât şi puterea creatoare a lui Eminescu. În ce priveşte 
producţia sa literară, cercetătoarea confirmă părerile celor ce-l 
condamnau pe poet la “marea întunecime”, dar fără să-şi dea 
seama, poate ne deschide nouă urmaşilor dansei o perspectivă 
ştiinţifică, unică. Nu-i adevărat că odată cu boala, Eminescu şi-a 
pierdut capacitățile creatoare poetice. Chiar în timpul crizei 
maniacale din 1883-1884, compunea ca dintr-un subconştient 
profound, pentametre şi hexametre întrebuințând, pentru 
cei din jur, cuvinte fără legătură ele, păcat că nu au fost 
recepționate şi puse pe hârtie fiindcă astfel Eminescu ar fi devenit 
primul mare poet hermetic al lumii. 


Dar în perioada de revenire, aflându-se la Repedea, scrie pe un 
album al dnei Riria (46), vitoarera soție a lui A.D. Xenopol, 
poezia La steaua, iar în timpul şederii sale la Mănăstirea 
Neamţului, pe lângă scrisorile adresate Veronicăi Micle, compune 
poezia De ce nu-mi vii, o capodoperă a literaturii române, de 
nivelul sublimei poezii eminesciene. Partizani “marei întunecimi” 
s-au grăbit să susție existenţa la poet a unui automatism al 
memoriei, poeziile din timpul bolii nu ar reprezenta decât o 
reproducere din amintire a unor versuri scrise înainte de 1883. Dar 
chiar în cazul poeziei de față, dacă cercetăm ediția Perpessicius, 
vom constata versiuni mult inferioare, având în comun cu cea 
finală doar refrenul ultimului vers, dar cu alte cuvinte. Ori un 
fenomen de memorie, cum e descries la Eminescu, nu vom afla al 
doilea în întreaga literatură universală. Pe lângă asta, există 
mărturii clare, poetul a scris De ce nu-mi vii sau Vezi rândunelele 
se duc în timpul internării sale la Mănăstirea Neamţului, a dat 
poezia funcţionarului Onicescu şi l-a rugat s-o trimită 
Convorbirilor literare, unde a şi apărut. Toată mărturisirea şi 
melancholia, dublate de dorul după iubită, corespund întocmai 
atmosferei şi experienţei din acele luni, la Mănăstirea Neamţului. 
De altfel într-o scrisoare adresată Veronicăi Micle se aflau şi câteva 
versuri, inedite de data aceasta, ce nu pot fi decât ale lui Eminescu 
şi ne ridică bănuiala că Octav Minar (31) a fost neagreat, tocmai 
pentru adevărurile ce spulberau existența versiunii “marei 
întunecimr”: 


Aşternut în iarba verde 
În poiană, către sară 
Aştept luna cea de vară 
După deal ca să răsară. 
Și privesc cu drag la valea 
Ce se-ntinde hăt departe ... 
Pân-ce munţii-nchide calea 
Unei lumi ce ne desparte. 


Şi tot trec gândiri, o mic, 
Prin o minte amăgită ... 
Ce va fi în veşnicie 
Dacă clipa-i urgisită. 


Eminescu, poetul total, nu s-a îndepărtat niciodată de poezia lui, de 
fapt esența Fiinţei sale de creator. Orizontul său s-a lărgit şi 
adâncit, fără să admitem teoria lui Jaspers că s-ar datora bolii şi nu 
marelui său spirit, dar sigur el întrece nivelul comun, de pildă, al 
lui Iacob Negruzzi şi Mite Kremnitz când considerau studiul 
sanscritei drept un act de nebunie ori al unui anonim care pe un 
manuscris al său a notat cuvântul “Dementa”? 


Pentru prima oară, un oarecare dr. Julian Bogdan în 1886, 
ascunzându-şi neştiința după o diplomă de Paris, pune diagnosticul 
la Eminescu de alienație mentală produsă probabil de gome 
sifilitice pe creier şi exacerbate de alcool. A fost pomenit şi un 
delirium tremens, total şi el, nefondat, fiindcă spargerea felinarelor 
pe stradă nu înseamnă că ai halucinaţii de animale mici, apărute 
mai ales la culcare, symptom tipic pentru un delirium tremens. Îmi 
pare rău că o scriu, dar doctorul de la Îaşi scotea diagnosticele (pur 
şi simplu din burtă) deci din auzite şi nu din observaţia bolnavului. 


De-acuma şi dr. Ion Nica îşi ia inima în dinți şi contestă un atare 

diagnostic aberant, pompos, dar gol, de nimic fundamentat şi scrie 
clar despre grabnica însănătoşire la Mănăstirea Neamţului: 
“Evoluţia periodică alternantă a psihozei maniaco-depresive cu 
alternanţa crizelor de manie şi melancolie, după revenirea la 
normal, este acum tipică şi corespunde stării mixte a lui 
Kraepelin”. 


Din partea noastră am corecta termenul prea dur de criză, am vorbi 
de unele defecte maniaco-depresive, prezente pe mai departe la 
poet, altfel total normal ca spirit şi creație. Există mărturii 
convingătoare pentru regăsirea lui Eminescu la masa poeziilor sale. 


Desigur astfel se explică şi revenirea lui atât de grabnică, încât nici 
n-ar fi justificat să se vorbească de o adevărată criză maniaco- 
depresivă, ci de un accident provocat de cnsumul de alcool, nu la 
un alcoolic, ci la un sensibil la ingerările lui chiar şi în cantități 
MINIME. 


Dr. Obersteiner a subliniat nevoia evitării oricărui exces, ori în 
mediul respectiv acest lucru nu era posibil. Mă mir că nu i-a venit 
nimănuia ideea de a-l ține departe de atare factori nocivi şi să-l 
pună sub protecția unei familii cumsecade, cum s-a întâmplat cu 
Hoelderlin. Dar să fim drepți, temperamental şi boala lui Eminescu 
nu ştiu dacă ar fi permis o atare izolare, în singurătățile lui poetul 
ducea dorul societăţii şi a traiului între oameni, iubită şi prieteni. 


Prin urmare dacă dr. Ion Nica s-a rezumat la un diagnostic medical, 
personal susţin că Eminescu, neavând paralizie generală progresivă 
(pgp), ci o psihoză maniaco-depresivă fără substrat anatomic, nu a 
avut nici un motiv să se depărteze de poezia sa. Îmbolnăvirea lui 
nu duce sub nici o formă la o mare întunecime, ca la Maupassant 
ori Nietzsche — cum s-a susținut. Din contră, psihoza produce 
tulburări afective, dar menține nealterată capacitatea creatoare a 
unui poet sau cercetător Ştiinţific, cum a devenit Eminescu în 
cursul bolii. Se ştie că era preocupat de realizarea unității lumii şi 
universului prin formule simple matematice. Şi era posibil, chiar în 
prezenţa unor simptome ale bolii, unele impresionante pentru cei 
din jur, fiindcă ele nu-i alterau spiritul, personalitatea şi puterea 
creatoare. 


Nu spun nimic revoluționar, ci doar subliniez şi relev un adevăr 
unanim acceptat astăzi, în primul rând în psihiatrie, pentru că 
madicul vine în contact cu bolnavul şi îi cunoaşte afecțiunea, dar în 
acelaşi timp, deosebite contribuţii au dus la această problemă 
literații şi filosofii. Mai e de adăugat părerea lui Salvador Dali (10) 
desvoltată într-o conferinţă ținută la Sorbonna că pe el l-a salvat de 
la paranoie arta şi soția lui Gala. Deci creația poate chiar preveni 


instalarea unei psihoze, lucrarea pictorului Dali a fost preluată de 
psihiatrii şi metoda sa numită critic-paranoică. 


Mai departe, aş mai aminti valoroasele studii şi observații ale 
doctorului Prinzhorn (43) asupra creaţiilor artistice ale unor 
bolnavi psihotici, pensionari ai ospiciilor de cronici. Cu sprijinul 
mai cunoscutului şi apreciatului pictor Max Ernst a expus la Paris 
lucrările pacienților săi, criticii au rămas entuziasmați şi au 
introdus pe unii dintre autorii lucrărilor în rândurile istoriei artelor. 


Dar pentru a se vedea cât de nemotivat e astăzi să vorbeşti la o 
psihoză endogenă de tipul celei maniaco-depresive, schizofreniei 
sau paranoiei de o mare întunecime şi dispariția puterii creatoare, 
mă voi opri la cazul poetului german Hoelderlin. Cât priveşte 
psihoza epileptică, numită şi epilepsie temporală după autorii 
francezi, bolnavii, de pildă, van Gogh sau Dostoievski, între crize 
nu sunt stânjeniţi în activitatea lor artistică, prezintă pericolul ca 
boala să intre într-un fel de status epileptic, ceea ce poate duce la o 
degradare psihică rapidă cum am putea da exemplul 
compozitorului Schumann. Diagnosticul psihiatrului englez Slater 
(48) pe care l-a consultat doctorul Nica, deşi ar fi fost mai potrivit 
să stea de vorbă şi el cu un neuropatolog, tratând pe compositor ca 
schizophrenic asociat cu paralizie generală, nu poate fi acceptat. El 
se bazează pe faptul că la autopsie medicii au găsit la Schumann o 
hidrocefalie accentuată. Ori reluând cu atenție tabloul clinic al 
compozitorului se poate evidenția caracterul de criză a bolii sale, - 
face o tentativă de sinucidere, aruncându-se în Rin cu totală 
amnezie -, aspecte ce ridică problema unei atare psihoze la care de 
fapt hidrocefalia este cauza epilepsiei şi nu secundară afecțiunii 
sifilitice. De altfel Schumann a fost tatăl a şase copii, soția sa Clara 
a fost sănătoasă, a murit la adânci bătrâneţi şi nici unul din copii nu 
a prezentat semnele unuii sifilis congenital. M-am ocpat de acest 
caz deoarece dr. Nica îl citează pe medicul englez cu totală lipsă de 
critică şi nu 1 se întâmplă pentru prima oară pe parcursul lungii sale 
dizertaţii. l-am spus-o şi personal, mi-a părut rău să constat o atare 


deficiență, altfel la o carte bine documentată, bine scrisă, dar care 
până la urmă îşi pune, cum vom vedea, propriul diagnostic în 
discuţie, ori lucrul e de luat în seamă odată ce este vorba de cel mai 
mare poet al nostru, Mihai Eminescu. 


Facem abstracție, de la început de teoria lui Jaspers (23) că boala 
poate influenţa în mod pozitiv o creație, ca factor biologic, pentru 
simplul fapt că nu are dreptate. Dacă la Hoelderlin e uşor să susții 
că psihoza i-a descis porțile către absolut, aceeaşi idee nu se mai 
aplică la Nietzsche suferind după el de paralizie generală. Ori în 
acest sens a existat teoria unei toxine sifilitice, în prima fază ar 
impulsiona pe creator, părere înlăturată după descoperirea 
agentului pathogen al sifilisului, spirocheta pallida, la care, spre 
deosebire de bacilul Koch, nu s-a putut pune în evidență nicio 
toxină cu acțiune de excitare creatoare. Însuşi Nietzsche la care s- 
ar explica respectiva relație după Jaspers nu intră din acest punct 
de vedere în discuţie fiindcă nu a avut paralizie generală progresivă 
lpsindu-i simptomele caracteristice deficitare, singurele specifice 
în cadrul respectivei maladii. Tocmai prin lipsa lor, filosoful R. 
Richter (45) a combătut diagnosticul profesorului Moebius (26) de 
paralizie generală, la Nietzsche. Ultimul, adăugându-i epitetul de 
atipică, vine cu încă o demonstrație că termenul ce însoţeşte o 
boală cunocută nu-i de fapt boala în cauză şi astfel afecţinuea lui 
Nietzsche rămâne o problemă, poate, pentru totdeauna neresolvată, 
dar pentru sifilisul cerebral găseşte tot mai puţin aderenti. [nota 1] 


Hoelderlin (19, 20, 21) născut în 1770 s-a îmbolnăvit în 1802, dar 
va fi inernat abia în spitalul clinic din Tuebingen, de unde iese cu 
diagnosticul de incurabil. Psihoza lui având caracterele tipice ale 
unei schizofrenii, ca la Eminescu psihoza maniaco-depresivă. Din 
acei ani este luat în ocrotirea familiei Zimmer, tâmplar, dar cu 
multă înţelegere; în casa lui va trăi poetul până la 73 de ani răstimp 
în care va ieşi din ea o singură dată, în rest zilele şi le va petrece 
mai mult în grădină sau în jurul casei. Vilei lui Zimmer i se spune, 
astăzi, turnul lui Hoelderlin, fiindcă e prevăzut cu un donjon, altfel 


nu depăşeşte, dimensiunile normale a unei atare construcții. E 
aşezată pe malul Neckarului, cu o privelişte spre depărtările 
muntoase ceea ce sigur îi dădea poetului impresia unui colț de rai. 
Se ştie cât era de legat de natură şi cât o iubea, avea credinţa 
panteistă că prin ea se manifestă puterile zeilor, de altfel, în 
romanul său Hyperion va descrie, fără să fi văzut Grecia, cu 
adevărat spiritul peisagiului unde s-au născut mitul şi epopeile lui 
Homer. Cartea pătrunsă de sacrul divin nu-i cu nimic inferioară lui 
Faust de Goethe, din păcate, fără să se bucure de celebritatea ei. 


Trebuie să accentuez o clară şi indiscutabilă realitate. Hoelderlin 
nu a avut simple defecte psihice ca Eminescu, ci simptome clare de 
schizofrenie cronică, autism, halucinaţii auditive şi nu rar, stătea de 
vorbă cu persoana aflată în el. Se liniştea şi în acest timp discuta 
aproape normal cu vizitatorii săi, ca situația lui să se amelioreze 
uneori, dar niciodată nu a fost total restabilit. Există nenumărate 
dări de seamă, inclusive ale lui Zimmer, acesta ni-l descrie recitând 
poezii cu glas tare şi vorbind tot aşa, cu el însuşi. Tot de la Zimmer 
aflăm că se lupta să scape total de Ştiinţa pe care-o înmagazinase 
în el, nu avea mai mult de patru cărți în cameră, printre acestea şi 
volumele poetului său favorit, Klopstock. În tot acest timp a 
compus poezii de o deosebită adâncime, încât Jaspers, pe drept, 
arată Goethe, putea să scrie în toate felurile în afară de cum scria 
Hoelderlin. Îi dă astfel o recunoaştere şi o aşezare meritată lâgă 
magul de la Weimar. Desigur, datorită izolării sale, poezia lui 
suferă o adevărată reducție husserliană, concentrându-se asupra 
temelor, dar adâncindu-le în mod unic, poate, în literatura 
universală. Şi-a păstrat substanţa filosofică, a fost coleg şi prieten 
cu Hegel, Schelling şi l-a audiat pe Fichte, deci de formaţie idealist 
filozofică şi Gadamer are dreptate să-l aşeze lângă Hegel, amândoi 
introduc spiritual, unul în filzofie, celălalt în poezie. Heidegger îl 
numeşte poet al poeților, exprimă esenţa poeziei, sacrul şi limba 
esenţială caracteristică pentru deschiderea spre ființă a filosofului 
şi a poetului. Jaspers îi va dedica şi el un studiu mai mult decât 
temeinic. 


Iată un creator, de mari proporții, psihotic declarat, izolat, suferind 
tot timpul de simptome de schizofrenie mult mai accentuat decât 
Eminescu de mania lui depresivă. În ultimii patru ani de viaţă 
simptomele de autism se accentuează şi îşi iscăleşte poeziile cu 
numele Scandarelli, datându-le fictiv. Se supără când i se vorbeşte 
de poeziile lui Hoelderlin de fapt, el este Scandarelli 
ori Salvador Rosa ori aşa ceva. 


lată deci un bolnav schizophrenic incurabil, cum a fost desigur 
Hoelderlin, capabil de creație artistică de-a dreptul genială. Ne 
interesează în continuare felul cum a fost apreciată poezia sa. În 
primul rând trebuie să o subliniem deschis, contemporanii săi, în 
cele dintâi poeţii au stat alături de el. Îl preţuiau dinainte de 
îmbolnăvire şi pentru ei era un poet genial şi astfel a şi rămas. A 
fost în relaţii bune cu Schiller, Goethe nu l-a simpatizat, în schimb 
Uhland, Kerner i-au editat poeziile, Moerike îi scria şi trimitea 
desenatori să-i facă portretul, iar Cl. Brentano îl diviniza pur şi 
simplu. Charlotte von Kalb a vorbit de nebunia sfântă a lui 
Hoelderlin şi cam aşa gândeau marii lui contemporani, dintre 
aceştia să nu-i uităm pe Hegel şi Schelling. 


Dar lucrurile se schimbă după moartea lui şi a generaţiei sale şi nu 
în cele din urmă datorită modului cum erau privite nebunia şi 
geniul, ca o degenerescență. O lucrare tipică pentru acele vremuri 
este a lui Max Nordau (33) în care geniul de la naştere era un 
psihopat, nebunia nu făcea decât să încheie o evoluție bine 
maritată. În psihiatrie domina concepţia că un nebun este pierdut 
pentru arta sa, în consecință Hoelderlin nu mai era citat decât 
pentru a fi dat drept exemplu de autor schizofrenic şi versuri de 
aceeaşi calitate. În această atmosferă a crescut Titu Maiorescu şi 
dacă la prima criză de manie l-a etichetat pe poet drept trecut în 
demență nu el era de vină ci stigmatul pus în vremea lui pe destinul 
psihoticilor. Cât priveşte creația nici nu mai intra în discuţie, 
nebunia însemna nici mai mult nici mai puţin decât o întunecare a 


minții din toate punctele de vedere, de altfel termenul de 
Umnachtung înseamnă întunecare, întoarcere spre noapte, totuşi 
fără a fi socotită şi mare. 


Abia în secolul nostru Hoelderlin ajunge la bine meritata lui 
recunoaştere şi odată cu ea devine un mare adevăr că bolnavii 
psihotici, fără substrat organic, nu-şi pierd harul creației, şi 
exemplele sunt nenumărate încât a nega această realitate înseamnă 
să te întorci cu aproape un secol înapoi. Din motive ce-mi scapă, 
regret să o scriu, în ce priveşte boala lui Eminescu şi mai ales 
“marea lui întunecime” prin nimic justificată, am rămas tot la 
epoca lui Titu Maiorescu, ceea ce e nedrept şi neştiinţific. Mai ales 
că Eminescu nici nu a fost bolnav atât de grav ca Hoelderlin, a avut 
remisiuni lungi de tot, faze de care poetul german nu s-a bucurat, 
cum am văzut. 


Pentru a ieşi din eroarea “marei întunecime” în care a fost ţinut 
unicul poet Eminescu de către marii noştri literați, nu trebuie să ne 
conducă decât criteriul științific reieşit din evoluția bolii poetului. 
Nimic mai mult, la asta ne obligă examenul hermeneutic, el 
pretinde o analiză directă şi comprehensiunea să nască numai din 
interpretarea şi înţelegerea textului şi manuscrisului aflate în faţă. 


Ori aici lucrurile stau de tot laminate, nu avem nici cel mai mic 
motiv să-i atribuim poetului o boală organică, psihoza avută nu l-a 
împiedicat să nu-şi reia lucrul cum s-a şi întâmplat. lată ce 
importanță are diagnosticul bolii lui Eminescu, odată scos din 
lanţurile marei întunecimi va trebui să fie redat lui însuşi, aşa 
cum a fost şi nu cum ni-l închipuim că ar fi putut să fie. 


În acest sens, aş da exemplul romanului lui Cezar 
Petrescu, Luceafărul în care se descrie cu o fantezie de invidiat 
modul cum poetul de înbolnăveşte de lues într-un bordel din 
Viena. Dar ce-i iertat unui romancier, Şi-au permis şi cei mai 


de seamă critici ai noştri. Astfel Călinescu (7) afirma sifilisul 
poetului, fiindcă boala exogenă corespundea felului cum îl vedea el 
pe poet, pe când E. Lovinescu (24) din contră susținea că a fost 
bolnav de o psihoză endogenă, deci nesifilitică, deoarece altfel nu 
şi-l putea imagina. lată criterii fără vreo legătură cu boala propriu 
zisă, pur subiective, deşi în contextul dat, evident Lovinescu avea 
dreptate. Intervine şi Ibrăileanu (22) declarând sentenţios, fie ce-o 
fi, pentru el Eminescu nu a putut să sufere decât de-o mare 
întunecima. Oare nu ar fi fost mai correct să se consulte cu un 
medic să afle şi părerea cestuia? G. Călinescu îşi publică în anul 
1932 Viaţa lui Eminescu, pe când trăia încă Marinescu. De ce 
nu l-a consultat, cu atât mai mult cu cât dacă ar fi făcut-o, îl putea 
cita şi ar fi fost acoperit în diagnosticul său, oricât de greşit. 


Revin la paralela dintre Eminescu şi Hoelderlin şi pentru a trăi pe 
viu situația acestuia din urmă am să citez totuşi un fragmentdin 
conversaţia lui Zimmer (5) cu G. Kuehne avută loc în 1836, unde 
primul îi dă poetului următoarea descriere: “La urma urmelor nu 
este aşa nebun cum e socotit (Hoelderlin a avut doar în primii ani 
de şedere la Zimmer crize de furie, în rest era liniştit şi mai ales 
deloc periculos pentru anturajul său — n.n.) în general un nebun. 
Doarme bine, afară de sezonul marilor călduri; atunci toată noaptea 
urcă şi coboară, scara. Nu face rău nimănuia. Serveşte el însuşi, 
se îmbracă şi se culcă fără ajutor. El poate gândi, vorbi, să se ocupe 
de muzică şi tot ce se face în acest timp. Dacă e adevărat nebun e 
din cauză că a vrut să fie savant. (Deci din cauza studiului intens, 
factor însemnat şi la Eminescu în declanşarea psihozei — n.n.). 
Toate gândurile lui se opresc într-un punct în jurul căruia se-nvârte 
şi se-ntoarce mereu. Ca un zbor de porumbel învârtit în jurul 
giructei de pe acoperiş. Când nu mai poate sta în cameră iese în 
grădină. Acolo loveşte zidul, culege flori şi ierburi, face buchete, 
dar le aruncă apoi. Toată ziua vorbeşte cu voce tare, punându-și o 
serie de întrebări şi răspunde la ele rar de tot afirmativ. Posedă un 
puternic spirit de negaţie în el. Obosit de-atâta mers, se retrage în 
camera sa şi recită la fereastra deschisă în gol. Nu ştie cum să 


scape de multele sale cunoştinţe. Astfel multe ore în şir cântă la 
pian (i l-a făcut cadou prinţesa de Homburg, dar el i-a rupt câteva 
coarde) mereu aceeaşi melodie, ca şi când ar fi vrut să sfărâme 
ultima sămânță a Ştiinţei sale. E nevoie să mă stăpânesc atunci din 
toate puterile să nu reacționez. Singurul lucru ce ne deranjează e 
clinchetul unghiilor sale lungi. Titlurile onorifice (Hoelderlin îşi 
dădea unul atât lui însuşi cât şi altora), era procedeul său de ţine 
oamenii la distanţă fiindcă trebuie să fiu bineînţeles e în acelaşi 
timp un om liber căruia nu-i place să fie călcat pe picioare.” 


Impresionant decelăm câteva simptome comune între boala lui 
Hoelderlin şi Eminescu, ca de pildă şi unuia şi altuia îi plăcea să 
recite versuri cu glas tare, ori aşa ca poetul german şi 
Eminescu în timpul şederii la Oberdoebling îi botezase pe 
Leidesdorf împăratul Chinei, iar pe Obersteiner, H. Heine regele 
iudeilor. 


Ca şi Hoelderlin, poetul român avea păstrat spiritul creator, 
intelectul şi memoria, aceasta de la început alterată în sifilisul 
cerebral. De altfel, pe tot parcursul bolii, poetul nostru impresiona 
pe cei din jurul său prin ținerea sa de minte, îşi reamintea 
evenimente petrecute mult înainte, nu numai că recunoştea 
oamenii, dar le cunoştea fiecăruia şi povestea vieţii. Comparând 
evoluția bolii lor psihice, Hoelderlin a prezentat o schizofrenie 
cronică, pe când Eminescu, după criza mare, a rămas cu fenomene 
de defect psihic afective fără să-l tulbure în creaţia sa. 


Desigur, pe Hoelderlin l-a salvat mediul şi oamanii săi, ei l-au 
ajutat, dacă nu să învingă boala, să trăiască împreună cu ea într-o 
unică armonie. Dacă, după cum s-a procedat Eminescu, ar fi fost 
lăsat liber, de capul său în lume, invitat la un pahar de vin de un 
Scipio Bădescu german şi mai ales, dacă fără să fi fost indicat, 
medicii l-ar fi tratat intens cu mercur, n-ar fi atins nici vârsta de 40 
de ani. Ce să mai spun că şi în posteritate cei doi mari poeţi au 
destine total diferite. Dacă Hoelderlin e cinstit în ţara lui, inclusiv 


pentru unicele poezii scrise în timpul bolii sale psihice, şi aşezat 
lângă Goethe, unii literați români în loc să fie fericiți că au prin 
opera lui Eminescu un geniu ceresc, aşezat în limbul absolutului, 
se trudesc să-i taie luceafărului nostru aripile de lumină şi să-l 
readucă în lumea lor meschină şi ordinară. Eminescu rămâne 
pentru cultura românească şi sufletul poporului său ceea ce-i 
Cervantes pentru spanioli, Victor Hugo pentru francezi, 
Shakespeare pentru englezi şi Dante pentru italieni, pe drept, Aron 
Cotruş în poemul Eminescu revăzut în exil, îl numeşte “un Dante 
valah”!!! 


De la Mănăstirea Neamţului, poetul nu se întoarce la Îaşi, având 
conştiinţa bolii nu mai îndrăzneşte să dea ochii cu cei ce-l cunosc, 
astfel că din Aprilie 1887 se află la Botoşani, lângă soră-sa Harieta. 


Nu sunt de accord cu dr. I. Nica în privinţa simptomelor prezentate 
de poet şi că ele ar fi justificat punerea în discuţie de către medici, 
din nou, a paraliziei generale. Poetul aflat singur lângă sora lui 
infirmă, face un sindrom depresiv şi pe lângă el, i se deschid rănile 
de la picioare, închise după cura de la Balta Liman, lângă Odesa. 
Totuşi doctorii de la Îaşi, între ei figura şi dr. Iszak, de fapt medicul 
curant al poetului de la Botoşani în acel timp, după un zis consult, 
ajung la concluzia că aşa cum avea la picioare răni, ar fi prezentat 
gome sifilitice şi pe creier. Ca să se vadă pregătirea doctorilor 
respectivi, aceştia au interpretat un tipic baraj de vorbire depresiv, 
Eminescu n-a scos un cuvânt timp de 21 de zile, după mărturia 
Harietei, drept o afazie motorie cauzată de nişte inexistente gome 
sifilitice ale creierului. Se ştie, un baraj depresiv al vorbirii ca cel 
prezentat de poet merge cu un mutism total, adică refuză să 
pronunţe un simplu sunet, pe când bolnavul cu afazie motorie se 
străduieşte să vorbească şi se bucură atunci când reuşeşte să 
pronunţe chiar şi un cuvânt. Starea de indiferenţă în primul caz, cu 
participarea emotivă într-al doilea e încă un semn important de 
diagnostic diferențial, confuzia medicilor de-acum e de-a dreptul 
deplorabilă. 


Prin urmare, 1 se începe cura de fricțiuni mercuniale în parte 
aplicate de dr. Iszak, în personă, în aprte de Harieta, eleva şi 
admiratoarea lui. De altfel nu avem niciun motiv să punem la 
îndoială buna intenție a medicului, ne miră însă că el ca specialist 
venerolog, nu şi —a dat seama că ulcerele dela picioare nu pot să fie 
sifilitice, fiindcă se deschideau şi se închideau, după o cură simplă 
balneară. Din păcate nu dr. Iszak a avut dreptate, ci dr. Kremnitz, 
acesta le considera de natură benignă şi aşa a fost, gomele nu se 
inchid decât greu şi atunci cu cicatrici cheloide, semne absente la 
bolnavul nostru. 


Am adăoga, diagnosticul gomelor pe creier n-a fost idea doctorului 
Iszak deşi acesta s-a cramponat de el şi a crezut, lucru de mirare, 
că prin curele sale mercuriale îl va vindeca pe poet. 


În consecință, pe lângă băi de pucioasă i se aplică fricţiuni în mare 
cantitate, dr. Nica dă dozele exacte şi tot el îi găseşte poetului 
evidente semne de intoxicație cu mercur ca tulburări polinevritice, 
incontinenţă urinară, constipaţie, hipersalivaţie şi noi am sublinia şi 
prezenţa eritemelor alergice, considerate de Harieta ca semn bun 
de curăţire a feţei şi sângelui de sifilis, cum o asigura dr. Iszak. 


În timpul respectiv l-a vizitat A.C. Cuza, găsindu-l într-o stare de 
depresie accentuată, dar descoperă pe o hârtie mototolită, aruncată 
pe Jos, scrisă poezia Kamadeva, pe care în forma dată o va publica 
în Convorbiri literare. Este deci a treia mare poezie căreia poetul îi 
dă o ultimă versiune, ea s-ar putea să figureze printre menuscrisele 
lui Titu Maiorescu după ce A.C. Cuza a predat-o la Academie. 
După părerea lui Şt. O. Iosif şi Ilarie Chendi (35), chiar după 
moartea poetului au fost predate lui Maiorescu cel puţin 14 poezii 
inedite şi desigur adăogate manuscriselor din 1883, în posesia 
criticului. E un aspect ce trebui luat în seamă de viitorul cercetător 
al manuscriselor aflate la Academie, de-altfel o mână nepricepută a 
lipit unele foi în mod arbitrar, în acest fel cred o poezie ca Sara pe 


deal, scrisă în epoca zisă clasicizantă a lui Eminescu, dovadă 
măsura ei antică, e datată cu 1873, încadrată în poezia Eco fără să 
aibe vreo legătură cu ea, în primul rând de prozodie, dar şi de 
conţinut. 


A-i atribui poetului în timpul boli sale funcția unei maşini 
automate lucrând la dicteul memoriei mecanice, înseamnă să 
tăgăduim gemalitatea spiritului său, confruntată cu o psihoză 
demonstrată că nu atinge puterile creatoare ale unui poet din contră 
susțin unii, le chiar stimulează după demonstrațiile convingătoare 
ale doctorului Prinzhorn. 


Situaţia psihică a poetului nu era atât de gravă precum căutau să o 
interpreteze nişte nepricepuţi de medici cu a lor afazie motorie, şi e 
regretabil că dr. Nica lasă această problemă deschisă, de unde 
obligaţia mea să o elucidez, definitive. În general în timpul bolii 
sale Eminescu, pe căt era de deschis prietenilor pe atât era de ursuz 
față de medici, parcă ar fi avut o presimțţire rea, privitor la ce i se 
va întâmpla. 


Ceea ce este sigur: în 1887, la Botoşani, starea psihică a poetului 
nu s-a ameliorat în urma tratamentului mercurial, înseninarea lui a 
venit spontan, e vorba deci de o simplă coincidență, alternarea 
simptomelor depressive cu cele maniacale urmate de lungi 
perioade de luciditate constituiesc un caracter al bolii, în faza de 
remisiune persistă unele mici semne patologice. Desigur de 
demență nici vorbă nu poate fi. 


Eminescu n-a avut gome sifilitice pe creier, formaţiuni de tip 
tumoral care impun operația, pusă de altfel în discuţie de dr. Iszak, 
dar mercurul nici asupra lor, nici a paraliziei generale, nu putea să 
aibe un efect pozitiv, iar iodul dat în poţiuni să fie băut, posedă o 
acțiune tonică şi una vasculară nespecifică, pentru aceste funcții şi 
nu ca antisifilitică, iodura se întrebuiţa în clinica neurologică încă 
după al doilea război mondial când paralizia generală începuse să 


cunoască un tratament eroic datorat introducerii penicilinei. 


E contestată orice acţiune eficace a mercurului şi asupra sifilisului 
terțiar, nu s-a aplicat la Maupassant şi cum am văzut efectul e nul 
în pgp fiindcă substanţa nu trece bariera hemato-encefalică, n- 
ajunge în creier, unde s-a instalat spirocheta pallida. 


Aşsadar rănile de la picioare se inched spontan şi psihicul se 
înseninează prin caracterul circular al bolii, aflată în remisiune. 
Cum Hariete îi ținea la current pe dna Cornelia Emilian şi po soțul 
ei Ştefan cu “sifilisul” şi tratamentul mercurial făcut poetului, ei îl 
cheamă la Îaşi, îl supun unei alte comisii de medici şi aceasta îi 
recomandă o cură balneară la Halle unde şi pleacă însoţit de 
doctoral Focşa. Pe drum vor face o escală la Viena, unde urma să 
fie văzut de alți specialişti în frunte cu Notnagel. 


E bine să urmărim reacția doctorului Iszak fiindcă modul său de 
comportament demonstrează, cu toate greşelile sale, marea 
bunăvoință în tratamentul bolii poetului, era convins că prin 
tratamentul său cu mercur o să-l facă bine. Pleacă deci la Viena să 
vorbească direct cu medicii, care l-au văzut pe Eminescu, 
lăudându-se că îi cunoaşte pe toţi. S-a dus convins că are dreptate, 
să-şi susție teza şi în faţa lor. 


După felul cum se manifestă înaintea Harietei că va scrie un articol 
despre boala poetului, dr. Iszak ne asigură că doctorii vienezi sunt 
în eroare când vorbesc la poet de boală a minţii (psihoză) şi nu de 
un sifilis, curele lui de mercur o să-l vindece pe bolnav. Desigur 
credința dr. Iszak era greşită, dar e caracteristică atitudinea lui în 
continuare după ce-a primit şi scrisorile lui Obersteiner de la Titu 
Maiorescu, constatând că ele sunt confirmate de ultimul consult 
vienez. Putem de-acuma cu certitudine accepta că medicii vienezi 
considerau că Eminescu nu avea paralizie generală, nici o altă 
formă de sifilis cerebral ci o psihoză maniaco-depresivă şi în orice 
caz tratamentul cu mercur trebuia evitat. 


Și-acum dr. Iszak îşi arată marele character. Deşi este convins că 
are dreptate, nu contină terapia mercurială, renunţă la ea şi după 
cum scrie Harieta propune o nouă cură cu hapuri de fier de trei ori 
pe zi, băi fără pucioasă şi plimbare două ore pe zi când nu plouă. 


Şi în continuare, pentru a-şi salva prestigiul, susţinând câ îi vor 
face bine poetului atât curele sale cu mercur, cât şi cura balneară, 
evident şi-a schimbat orientarea drastică favorabilă exclisiv 
tratamentului mercurial, avută înainte de călătoria la Viena. De- 
altfel, el şi medicii din Îaşi, cunoşteau efectele toxice 
paralizante ale mercurului şi pentru a le evita 
prescria băile minerale, prin aburii los să scoată din organism 
mercurul, ori dacă aşa ceva era posibil, se anula în acelaşi 
timp orice presupusă acţiune terapeutică. Dar cum o baie putea să 
facă să se elimine un, etal greu din sânge, rămânea o problemă 
deschisă. 


În sfârşit, Eminescu se întoarce de la Halle, total reconfortat, se 
simte psihic restabilit, astfel că are poftă de lucru, a mai avut şi 
înainte, când i-a cerut menuscrisele lui Titu Maiorescu, criticul l-a 
lăsat fără răspuns, dar acuma o cheamă pe Veronica Micle şi 
aceasta vine în Aprilie 1888 şi îl duce la Bucureşti. Între timp, 
poetul a început lucrul la piesa Florile dalbe cât şi mai mult ca 
sigur la traducerea lui Lais, piesă într-un act, “Le joueur de flute” 
de E. Auguer (1), în traducere germană realizată de K. Saar (47). 


Îşi va continua activitatea sub supravegherea financiară a lui N. 
Petraşcu, fratele pictorului şi avem mărturia lui (36, 37) cum că în 
acel timp lucra la piesa Lais pe care o terminase în luna Octombrie 
1888. Obsedat de “marea întunecime”, Torouţiu (49) crede, fără 
vreun document la dispoziție — nu e pentru prima oară că se 
procedează în acest fel — că Eminescu ar fi tradus piesa în 1874, la 
Berlin după manuscrisul traducerii lui K. Saar, aflat în posesia 
direcției teatrului. Cum putea ajunge poetul până acolo, când bine 


se ştie piesa trebuia bine păzită să nu cadă pe mâinile vreunui 
editor insolit? Dar ipoteza cade, mai ales că traducerea trebuia să 
figureze, dacă Torouţiu ar fi avut dreptate, printer manuscrisele lui 
Titu Maiorescu. Prevăzător, Murăraşu (30) de altfel un bun 
eminescolog (28, 29) e de părere că aşa a şi fost, Maiorescu i-ar fi 
împrumutat piesa din materialul păstrat la el. Traducerea, scrie 
Murăraşu, datează din 1883, ipoteză uşor de înlăturat odată ce 
Eminescu a întrebuințat sigur, nu textul francez al lui Augier, ci pe 
cel german al lui K. Saar, traducerea acestuia apărând în editura 
Reclam, Berlin, la începutul anului 1888, deci într-o lună putea 
bine să ajungă la Eminescu, la Botoşani. 


P. Creţia (9) în Mihai Eminescu, Opere, vol. VIII ne confirmă, 
arătând, după noi, fără să ne citeze, data traducerii piesei Lais de 
Eminescu este 1888, ceea ce, adaug eu, denotă că în anul 1888 ca 
pe toată perioada îmbolnăvirii (1883-1889), Eminescu, aşa ca 
Hoelderlin, deşi mai avea câteva semne discrete de boală psihică, a 
fost în posesia capacităţilor sale creatoare, spiritual i-a rămas 
intact, lucid, mitul marei întunecimi se cere definitive înlăturat, 
trimis acolo unde-i este locul, în lumea eroilor. 


Asupra piesei Lais, tradusă de Eminescu, e de nevoie să ne oprim. 
Aşadar după ce lucrează la ea, la Bucureşti în decursul anului 
1888, după mărturia de necontestat a lui N. Petraşcu, după multe 
şovăiri, acceptă să o citească la o şedinţă a Junimii de pe strada 
Mercur, unde locuia Titu Maiorescu. Din descrierea primului, 
aflăm cum într-o zi de toamnă la 11 dimineaţa, îngrijit îmbrăcat, 
Eminescu îşi citeşte piesa cu un glas melodios, urmărind cadenţa 
versurilor, insistând pe ritm şi rimă. Este o probă, pentru noi, că 
puține luni înaintea morţii sale prin lectura dată, aparţinând unui 
om complet normal, putem infirma hotărâtor prezenţa celui mai 
simplu simptom de demență paralitică, acest diagnostic nu mai 
vine în discuţie. După cinci ani de boala, ar fi avut poticniri, 
şovăieli, care l-ar fi împiedicat să-şi ducă la sfârşit lectura, de altfel 
tulburările de memorie grave nu i-ar fi permis coerenţa necesară 


pentru a-şi păstra continuitatea cititului, în aşa fel încăt ceilalți să-l 
înţeleagă fără nici o greutate. Oricât ar fi de atipică, staționară şi în 
remisiuni, paralizia generală, incă de la început prezintă tulburări 
organice de vorbire şi scris, cât şi pierderea evidentă a memoriei. 
De eltfel, mă repet, din experienţa ştiinţifică medicală, se ştie că 
aşa-zisele tablouri atipice de boală întotdeauna apaţin unei 
afecțiuni noi, încă nedescrise. 


Absența simptomleor de mai sus la Eminescu susține indiscutabil 
existenţa unei psihoze maniaco-depresive în cadrul ei şi a 
remisiunilor chiar incomplete cu păstrarea unor semne minore sau 
latente, există lungi perioade de luciditate, când bolnavul îşi poate 
controla orice atitudine şi dă impresia de totală normalitate. Să 
afirmi nejustificat că Eminescu, dacă n-a făcut greşeli la scris, e 
din cauză că s-a autocontrolat, având grijă să le evite, înseamnă să 
nu ştii că paraliticul îşi pierde cunoştinţa de sine, nu mai are 
controlul bolii, e indifferent la ea, ne-apare în contrast, chiar 
euphoric şi ce-i important el nu-şi poate stăpâni şi controla 
greşelile de scris, fiindcă sunt date de leziuni organice, imposibil 
de evitat, cum se întâmplă în orice paralizie. Datorită tulburărilor 
de memorie paraliticul demențiat devine dezorientat în timp şi 
spaţiu, nu mai îşi aminteştede trecutul său, nu mai are idei precise 
despre persoanele cele mai apropiate, ori absolut toţi cei ce-au stat 
de vorbă cu poetul nostru au rămas impresionați de buna, chiar 
extraordinara sa memorie; îşi amintea de toți, dar le căina soarta, 
semn depresiv de altfel. 


Se zice că Eminescu şi-a prezentat piesa drept una originală, ceea 
ce a produs o reacţie neplăcută din partea auditoriului său. Mai 
mult, G. Călinescu (7) se grăbeşte să aducă prin asta o dovadă 
pentru existenţa confuziei mentale a poetului, iar N. Petraşcu un 
semn de scădere a originalității. 


Vom discuta şi acest aspect cu menţiunea că în cazul îmbolnăvirii 
psihice prezentată de Eminescu, o traducere îi pretindea un efort 


mult mai mare, de fixare a memoriei, decât o poezie originală 
adeseori apărută ca urmare a unui impuls interior, instinctual cum 
floarea dă miresme sau păianjenul pânza şi-o ţese. 


Noi considerăm Lais ca un adevărat monument al literaturii 
române şi ne vom motive convingerea. În primul rând, semnalăm 
ignorarea lucrării de către critici în general, am văzut Torouţiu şi 
Murăraşu au comentat-o pentru a o scoate, fără succes, din sfera 
“marei întunecimi” neproductive, cănd marele poet s-a transformat 
într-o maşină de scris, reproducând poezii realizate înaintea 
îmbolnăvirii sale. Ultimul autor, fixând data creației, fără să fie 
sprijinit de un minim document, citează multe părți ale piesei şi 
menționează înalta lor frumuseţe, amintind pe poetul din perioada 
Scisorilor. 


Am studiat Lais de Eminescu, având la disposiţie ambele texte şi 
cel francez Le joueur de Flute de E. Augier şi cel german tradus de 
K. Saar şi intitulat Lais. Nu e greu să se constate, Eminescu s-a 
condus după textul german apărut în ed. Reclam anul 1888 la 
început, cum se găseşte şi astăzi amintit în arhiva respectivei 
edituri, încă în funcție. 


Lectura lui Lais de Eminescu ne convinge că ne aflăm în faţa unui 
adevărat miracol. Astfel ca traducător, reuşeşte să respecte fidel 
textul, să nu omită nici măcar un cuvânt, să nu-l schimbe în 
înțelesul său, ceea ce să recunoaştem e mai mult decăt deficil. De 
pildă, Faust de Goethe, chiar dacă e mai greu de tradus în 
româneşte, totuşi e de menționat că L. Blaga se abate de la litera 
lui, în mod flagrant, iar Şt. Aug. Doinaş, mai apropiat, nici el nu 
poate să evite unele schimbări de cuvinte, pe-alocuri să nu trădeze 
spiritul crud al piesei, deşi din acest punct de vedere e superior 
primului. Nici unul, nici altul n-au reuşit să scape, mai mult primul 
care pe alocuri de-a dreptul eminesciază, de o idealizare străină 
antiidealistului Goethe, şi deci nu izbutesc să ne transmită cu 
adevărat spiritul faustic, goethean în toată esența lui. Adică 


poetizând nu ajung, total, niciunul la realitatea eroului goethean, 
descrisă fără iruri sau mască. 


Din acest punct de vedere, Lais rămâne cea mai realizată traducere 
din limba română, respectând originalul întocmai. De ce s-a oprit 
Eminescu la respectiva operă uitată a lui Augier, autor devenit 
celebru prin teatrul său zis realist burghez, ne-o explică acţiunea 
piesei. În ea, pe scurt, e vorba de iubirea dintre o curtezană şi 
sclavul ei de fapt un bărbat respectabil, care şi-a cumpărat robia 
numai să fie în preajma femeii iubutie. Are ocazia să-şi arate 
calitățile dar pentru a salva pe Lais dintr-o situație periculoasă 
preferă să figureze înaintea ei ca un las. În sfârşit, sufletele se 
deschid şi ca doi îndrăgostiţi, recunoscându-şi sentimentele, jură 
să-şi ierte reciproc păcatele trecutului, aici e vorba mai mult de 
Lais, curtezana şi să înceapă o viaţă nouă, nu altfel adaug eu, ca 
cea dintre Cezara şi Ieronim, socotită de mine, o asceză albă în doi. 


Chiar şi din aceste rânduri se poate constata căt de mult s-a regăsit 
Eminescu în traducerea lui K. Saar, totul corespundea întocmai 
sentimentelor vechi şi noi pentru unica lui lubită, Veronica, 
acesteia la începutul anului îi scria, cerându-i iertare de 
instabilitatea sa şi o chema la Botoşani, să-l viziteze. În sufletul 
poetului, ca în piesă, ardea dorul fierbinte după o viață nouă cu 
iubita lui şi să treacă şi ei, cu buretele, peste întreg trecutul. 


În consecință, poetul a tradus piesa respectivă cu toată participaţia 
inimii, lucru posibil doar prin luciditatea minţii şi sufletului, deloc 
a confuziei mintale atât de uşor diagnosticată de G. Călinescu. 
Drept urmare, Lais nu e numai o tălmăcire căci poetul i-a dat o cu 
totul altă formă, o semnalează şi Murăraşu, e vorba de măsura 
troheului de 15-16 silabe, comună cu a Scrisorilor, încă o dovadă 
de continuitate în creația eminesciană, boala psihică nu a constituit 
o piedică în menţinerea ei, la aceeaşi înălțime din trecut. 


Prin contribuția genială a poetului Eminescu piesa Lais devine 


altceva. Opera în versuri a lui Augier, cât traducerea lui K. Saar, 
adoptă endecasilabul de 11 picioare şi se limitează la atmosfera 
unui joc rafinat, nu lipsit de emfază a gesturilor, pe când la poetul 
nostru totul devine o profundă spovedanie lirică, impregnată cu 
dulcea tristeţe cum o are numai inefabilul cântecului eminescian. E 
aşadar, o lucrare mai mult decât recreată, dacă această calitate o are 
tălmăcirea /liadei de G. Murnu, păstrându-se tot timpul pecetea 
homerică, poetul este atât de personal, eminescian, încât îi lasă în 
urmă, prin realizarea lui şi pe Augier şi pe K. Saar, face poezie 
nemuritoare dintr-un lucru altfel sortit pieirii. Deci a avut dreptate 
să-şi considere traducerea o izbândă personală şi oricine se va 
oboşi să citească actul respectiv, îmi va da cu prisosinţă dreptate. 
Aici chiar invers traducătorilor lui Faust de Goethe, Eminescu 
respectă textul, ca un bun cunoscător al limbii germane, dar îl 
întrebuințează pentru a-şi turna în el formele proprii şi puternicele 
sale sentimente, depăşind de fapt modelul tradus, tocmai prin 
lumina geniului care-o răspândește. 


De altfel concepția noastră despre ce înseamnă originalitatea unei 
opere, ţine de dezvoltarea personalitații şi eului creator, izvorâte 
prin criterii ce nu sunt valabile pentru toate timpurile. Kant merge 
atât de departe încât refuză calitatea de genialitate filozofilor 
tocmai fiindcă, susţine el, nu pot fi originali, sunt forțați să preieie 
idei de la alții, şi să nu se emancipeze total de sub influenţa lor. E 
un punct de vedere modern despre noțiunea de originalitate, 
desigur. În cultura greacă subiectele luate din mitologie aveau un 
număr limitat, din această cauză nu jucau un rol decisiv în 
alcătuirea unei lucrări de artă, conta forma cum se exprimă autorul 
într-o aceeaşi temă. Dacă în Evul mediu domnea un excellent 
anonimat neîntrecut până astăzi în realizările lui, nu altfel se 
prezintă situația şi în Renaştere când pe lângă subiecte mitologice 
figurau şi cele religioase. De pildă, Judecata de pe urmă, va fi 
tratată de nenumărați artişti printer ei un Giotto (Capela Scrovegni- 
Padua), Luca Signorelli (Catedrala din Orvieto) şi în cele din urmă 
Michelangelo în Capela Sixtină (din Vatican). Ce-i desparte pe 


aceşti artişti nu e subiectul ci modul cum au dat viață formei 
artistice şi nu tulbură pe nimeni că de fapt nudurile lui Signorelli l- 
au influenţat mult pe divinul artist Buonarroti. În aceeaşi ordine, 
scăpată de închiderea şi euitatea de monadă a eului faustic transmis 
şi artiştilor, se poate spune că abordând tema lui Lais, ca u genial 
traducător, Eminescu în acelaşi timp reuşeşte să-i dea o formă şi 
expresie nouă, mult superioară modelelor sale, deci să-i imprime 
spiritual personalității, unice, transformând opera până acolo încât 
primeşte o altă paternitate. Eminescu a fost cu totul conştient de 
această realitate aşa că nu confuzia mentală l-ar fi determinat să 
considere Lais drept o piesă a lui, atâta timp cât se prezintă mai 
mult decât o simplă recreare, poezia şi lirismul, de tot excepționale 
îi conferă tipare noi, aparţin cu totul lui Eminecu nu mai are nicio 
legătură, ca şi creație nici cu piesa lui Augier, nici cu cea a 
traducerii lui K. Saar. E de nevoie ca Lais să fie introdusă în 
circuitul operei poetului luându-se în atenție, cel puţin în parte, 
dacă nu considerațiile mele, măcar frumuseţea de neîntrecut a 
versurilor sale. 


Poate jignit de adversitatea ce i s-a arătat în legătură cu Lais, 
Eminescu publică în revista Fântâna Blanduziei din Dec. 1888 
schița “Clanţ cu toții, fraţi iubiți”, traducere din Mark Twain. 
Artistic e realizată ireproşabil, nu se pot evidenția nici cele mai 
neînsemnate scăpări, poetul nostru prezintă o claritate cum numai 
un authentic artist o poate avea în momentele sale de inspirație 
zeească. Tema relatează despre felul cum citirea unor versuri e în 
stare să obsedeze într-atâta pe un om încât pur şi simplu să-l 
înnebunească, devenind un monoman, gândurile lui fiind mereu 
parazitate de aceleaşi versuri, repetate mechanic. Desigur, scurta 
povestire corespunde unei perle literare din toate punctele de 
vedere şi ca să nu ne lase nicio îndoială de autenticitate, principalul 
erou este chiar Mark (Twain) şi acțiunea are loc la Boston. Dar 
ceea ce-i curios schița respectivă, nu chiar de aruncat, nu figurează 
în catalogul bibliographic a lui Mark Twain, cum scriu autorii 
români, după ce împreună cu cei americani au studiat toate 


izvoarele avute la indemână. Să nu uităm că e vorba de un apreciat 
scriitor al secolului al XIX-lea, încât cu greu se poate imagina că 
schiţa respectivă, pur şi simplu, să se fi pierdut. Până atunci şi la 
asta mă refeream la început, nu avem motive să nu considerăm 
schiţa ca de Eminescu, eventual plecată de la o idee rostită de 
cunoscutul scriitor în vreun interviu publicat în ziarele timpului. 


Interesantă rămâne preocuparea poetului pentru o manifestare 
patologică, psihică, în felul cum se instalează monomania şi în 
acest context sigur versurile încă sunt originale. 


În aceeaşi epocă, publică, articole în Fântâna Blanduziei şi nu se 
poate pune în evidenţă nici un semn de prăbuşire intelctuală, chiar 
din contră, atunci când îşi exprimă idei ca cele următoare: 
“Schopenhauer e un Dumnezeu, Hartmann profetul său. 
Pozitivismul lui A. Comte nu face nici un progres; filozofii 
francezi nu mai studiază decât psycho-psihologie, filozofia engleză 
nu-şi merită numele de metafizică şi se ocupă cu chestii de ordin 
secundar, nu de soluționarea unor probleme universale.” 


Iată rânduri pe care le-ar fi semnat şi cel mai doct filozof, de bună 
seamă. Să reținem, în cadrul unei crize a filozofiei contemporane, 
cum exista în perioada pozitivismului scientizant, Eminescu 
pomeneşte şi filozofia lui Schopenhauer cu profetul ei, Hartmann, 
dovadă că se simte emancipat de sub influența vechiului său 
maestro. 


De fapt, boala psihică a lui Eminescu se află într-o remisiune 
aproape totală, nu se oberservă, nici simptome de psihoză, nici atât 
de demență, unele tulburări ascunse, mereu aceleaşi ca la 
Hoelderlin, pot ieşi pe neaşteptate la iveală, provocate de un exces 
alcoolic, bineînțeles. Astfel în contact cu mediul de oraş mare, îi 
revin curând fenomenele depressive, dar nu grave şi mai ales 
persistente, cum le descrie Veronica Micle lui N. Petrașcu. Pe lângă 
acestea întâlnirile cu prietenii buni de chefuri îi potenţează 


fenomenele maniacale, recită poezii suit pe masă, urmărit de 
spectrul unei cântărețe blonde, cât şi de o imaginară Dalila. De 
altfel mai scrisese 55 de versuri intitulate Dalila publicate în 
Fântâna Blanduziei şi în volumul de poezii editat în 1890 de 
Morţun. Ulterior, Titu Maiorescu le va prelua şi astfel, completată 
după 1883, publică Scrisoarea a V-a, postum în 1 Feruarie 1890. 
[nota 2] 


Nu pot să închei activitatea poetului nostrum din anii de boală fără 
să nu mă refer la corespondenţa lui ca o adevărată componentă a 
operei eminesciene, după cum o numeşte Marin Bucur, pe drept, 
într-un studio exemplar din Caietele Mihai Eminescu, 1975 (6). 


Publicând mai multe scrisori, două adresate lui Chibici Râvneanu 
(1884), una Veronicăi Micle (Februarie 1888) şi alta lui Vasile 
Burlă (August 1888), le însoţeşte cu un comentar de înaltă calitate 
literară, ceea ce ear trebui să ne atragă iar atenția. Cu această 
ocazie face o paralelă între scrisorile lui Eminescu bolnav şi cele 
ale lui van Gogh, în aceeaşi situație, scrise cam la aceeaşi dată. 


În cele anterioare am arătat, van Gogh a suferit de o formă psihică 
a epilepsiei numită astăzi temporală, după lobul unde e localizată 
leziunea, afecţiune survenită în crize, între ele omul bucurându-se 
de o totală normalitate, în afară de angoasa revenirii neaşteptate a 
unei crize. Jaspers nu are dreptate când susţine, în continuare, la 
van Gogh existenţa unei schizofrenii numai pentru a-şi întemeia, 
probabil, intervenţia unui factor biologic, altfel, absent. Deşi 
Eminescu suferea de o altă afecţiune psihică, evoluția ei circulară, 
deci remisiunile lungi între crizele de boală, îi apropie pe cei doi ca 
stare sufletească, aspect pe care exegetul l-a sesizat în mod 
strălucit, printr-o intuiție în acelaşi timp poetică dar şi ştiinţifică, 
drept moment comun între cele două spirite geniale: “Ca şi pictorul 
(Eminescu — n.n.) el îşi trăieşte, în corespondenţă, drama şi 
destinul în luciditate.” 


Interesant de subliniat că multă vreme şi van Gogh a fost 
considerat paralitic general, şi din cauza morţii fratelui său Theo la 
un an după el, cu tulburări psihice cauzate însă de o afecțiune 
renală, de care suferea încă din timpul vieții artistului; acesta din 
urmă, autor al unui galben tot atât de caracetristic sufletului său 
creator cum este clar-obscurul rembrandtian sau negrul pentru 
Franz Hals, ca să citez, doi mari, din neamul său olandez. 
Bineînţeles că astăzi diagnosticul de paralizie generală e total 
abandonat, cum va trebui să se întâmple şi în cazul poetului Mihai 
Eminescu. 


În contextul patografic ce ne preocupă, sincer ne bucură să 
constatăm că un alt eminoscolog distins, cum sigur e dl. Marin 
Bucur, este de părere că în anii săi de boală, adică între 1883-1888 
(6) Eminescu s-a bucurat de luciditatea spiritului, după ce a avut 
fericita ocazie să pătrundă în adâncimile intelectului şi simțirii 
poetului, oglindite în mărturisirile intime ale scrisorilor, just 
considerate, parte componentă a operei lui nemuritoare. 


E momentul să insistăm asupra zisei memorii mecanice a poetului 
din timpul bolii şi pentru aceasta cităm următorul fragment 
hegelian, important pentru definirea respectivei memorii, dar şi 
pentru descrierea modului său de activitate. 


“Şi în domeniul lumii spirituale mecanismul îŞi are locul său, 
totuşi numai subordonat. Se vorbeşte pe drept cuvânt de 
memoria mecanică şi de tot felul de activităţi mecanice, 
ca de pildă cititul, scrisul, execuţia muzicală etc. ... 
Totuşi s-ar dovedi un prost psiholog acela care, pentru 
a explica natura memoriei, ar recurge la cea 
mecanică şi ar căuta să aplice pur şi simplu sufletului 
legile acesteia. Caracterul mechanic al memoriei constă 
tocmai doar în aceea că aici anume semne, tonuri etc. 
sunt reţinute în simpla lor legătură exterioară, fiind apoi 
reproduse în această legătură fără să fie necesar ca 


atenţia să se îndrepte în mod expres asupra înţelesului 
lor şi a legăturii lor lăuntrice” (G.W.F. Hegel, Enciclopedia 
Științelor filozofice, I, Logica, Bucureşti 1995, p. 313). 


Aplicată la creația eminesciană, din timpul bolii, ar reieşi, în 
primul rând, că repetarea din memoria sa mecanică a unor poezii 
compuse înainte de 1883 nu este compatibilă cu diagnosticul de 
paralizie generală progresivă, afecţiune în care, în cele dintâi, în 
mod caracteristic e afectată tocmai memoria mecanică, adică 
cititul, scrisul, vorbirea în general, funcțiuni ale creierului păstrate 
la marele nostru poet până în ultimele clipe ale vieții sale. 


Dar dacă Eminescu se bucura de o totală luciditate intelectuală, 
atunci nu-şi mai are nici o bază ştiinţifică zisa “mare întunecime” 
în cursul căreia ar mai fi funcționat încă memoria simplă mecanică, 
adică poetul ar fi fost degradat până acolo, încât nu mai era capabil 
decât să-şi repete versurile din exterior fără să mai fi fost necesar 
să-şi îndrepte atenția asupra înţelesului legăturilor lăuntrice ale 
poeziilor sale (Hegel). 


Lucru absolut de neacceptat, odată ce în posesia facultăților sale 
creatoare demiurgice poetul a putut să realizeze, între altele, pe 
Lais şi să completeze cu 55 de versuri Scrisoarea a V-a, amândouă 
în stilul conceput în apogeul activităţii sale din 1881-1883, al 
troheului de 15-16 silabe. 


P. Creția are dreptate când scrie, după noi, că datarea lui Lais cu 
ale poetului în timpul bolii şi aş adăuga eu, să abandonăm definitiv 
ipoteza neştiințifică a memoriei mecanice, păstrată intactă la un 
bolnav cu o presupusă paralizie generală progresivă??? 


In concluzie, în lungile remisiuni ale bolii sale dintre 1883-1889 
Eminescu a fost în posesia totală a memoriei sale logice căreia 1 se 
subordonează strict memoria păstrată normal, mecanică (scrisul, 


vorbirea, cititul) astfel că în timpul bolii s-a arătat stăpân, nu numai 
pe capacitățile sale intelectuale, dar şi pe cele creatoare, poetice. 


Întocmai ca în 1886 la Mănăstirea Neamţului, pentru aceleaşi 
motive de tulburător al ordinei publice — nu i s-a sdăugat nici un 
simptom în plus, nu se poate spune că ar fi devenit periculos pentru 
cei din jur — este internat în Februarie 1889, întâi la Mărcuţa și- 
apoi din nou la Institutul Caritas din str. Plantelor condus de dr. 
Şuţu. 


Despre situația bolii sale avem de data aceasta câteva documente 
medicale, mai mult decât valoroase, privitor la boala poetului şi 
evoluţia ei. În primul rând, vine în discuţie descrierea ce ne-a 
rămas de la medical său currant, V. Vineş (50). La ea dacă mai 
adăugăm şi buletinul de la Academie privitor la boala, moartea şi 
autopsia poetului, presupus a fi întocmit de internistul dr. Tomescu, 
putem primi o viziune clară asupra tabloului clinic, de totului, 
ştiinţific (42). 


Dr. V. Vineş a avut ocazia, mărturisită chiar de el, să-l îngrijească 
pe marele poet între lunile Februarie-lInuie 1889, de fapt de la 3 
Februarie, cănd l-a şi primit în biroul administrative, până la 
moartea sa din 15 Junie 1889. Descrierea n-o face din memorie, ci 
după o serie de note, alcătuită de medicul său curant, după ce l-a 
examinat. 


Prin urmare, după mărturia doctorului Vineş, la internare poetul era 
gânditor, vorbea puţin şi recunoştea institutul, unde a mai fost 
internat, căt şi pe unele persoane de-atunci. Ulterior în camera sa şi 
în următoarele zile mânca cu poftă, cerând vin, dar nu putea sta 
locului, umla de colo până colo prin odaie, scria şi repeta 
fragmente din poeziile sale anterioare ca inedite (aici ne îndoim că 
medicul în legătură cu acest fenomen putea să dea o sentinţă mai 
valabilă decât Vlahuţă, admirator şi bun cunoscător a poeziei 
eminesciene). La examenul medical, Eminescu avea în jur de 40 de 


ani, bine desvoltat, capul bine conformat. Pe ambele gambe se 
vedea urma unor cicatrici ale unor ulcere vechi (sifilitice?). 
Desigur aici doctorul Vineş ar fi trebuit, am arătat de ce, să pună 
mai multe semne de întrebare. Se specifica însă clar: “Nu prezenta 
dificultăți în vorbire, nici tulburări în articularea cuvintelor şi 
scriere. Scria perfect, fără tremurături, fără omisiuni de litere sau 
cuvinte.” Să mai adăogăm că din buletinul doctorului Tomescu 
aflăm că la internare nu a avut inegalitate pupilară şi se presupune 
că reflexele se percep normal. 


În continuare dr. Vineş mai scrie că nu există fenomene de vreo 
degenerescenţă ereditară sau congenitală, examenul aparatului 
motor şi sensitive nu prezintă modificări speciale, reflexele 
osteotendinoase uşor exagerate. 


În raportul doctorului Tomescu simptomele se interferează, de 
unde se poate deduce că l-a obervat periodic pe bolnav, ca orice 
internist venit din exterior. În schimb toate detaliile ne stau la 
dispoziție din relatarea doctorului Vineş. 


lată deci, fără nici o îndoială, la internare marele poet prezenta 
doar un uşor sindrom maniacal psihic, fără nici o modificare 
organică, de unde încă o dată se poate înlătura dgs. de paralizie 
generală, fără semnele ei acracteristice, de altfel nu a fost present 
nici unul din ele şi asta după o presupusă evoluţie de aproape şase 
ani! Nu are nici semne degenerative congenitale de unde nici nu se 
pune problema sifilisului “ereditar” la poet, susținut în mod eronat 
de G. Munteanu (27) şi P. Rezuş (44). Din această cauză nici nu 
ne-am mai ocupat propriu-zis de analiza sa, făcută în lucrări 
anterioare (54, 55). [nota 3] 


În Februarie 1889 fundamentat de descrierile dr. Vineş, medicul 
curant al poetului, reiese, fără nici un dubiu, că ne aflăm în faţa 
unei psihoze maniaco-depresive, aflată încă în perioada ei de 
remisiune, cu manifestări maniacale ce nu justifică nici demenţa şi 


nici tabloul unei crize mari, ca în 1883. Doctorii vienezi au avut 
dreptate să considere la Eminescu existenţa unei boli a minţii adică 
de psihoză maniacală, endogenă, fără substrat organic, de natură 
metabolică după Kraepelin. 


De o importanţă deosebită, în sensul prezentării doctorului Vineş, 
ne-a rămas mărturia lui Al. Vlahuţă (51), care în Martie 1889 l-a 
vizitat pe poet la sanatoriul doctorului Şuţu. Ni-l descrie complet 
lucid, comunicabil, deşi părea oboist, cu memoria intactă îl întreba 
de prieteni cu aducere aminte uimitoare, căinându-i însă. Îi vorbea 
despre un plan al său de organizare a lumii, o lucrare colosală ce-l 
muncea dându-i nopţi de insomnie şi dureri de cap ucigătoare. 
Apoi scoțând un petec de hârtie i-a recitat o poezie lungă, originală 
făcându-se de fapt că o citeşte, pe ea nu se aflau decât două vorbe: 
Gloriosul voevod. 


După cum se vede, domnesc încă unele tendinţe depresive, dar 
altfel ca şi pentru dr. Vineş poetul avea un comportament normal. 
Nu prezintă tremurături, nici ataxie, Vlahţă le-ar fi observat cu 
siguranță. 


Cât despre planul ce-l chinuia, realitatea este că Eminescu odată 
ajuns în clinică îşi continuă cercetările ştiinţifice, trudindu-se în 
acest sens atât prin calcule matematice, cât şi prin datele fizicii 
mecanice să pună în evidenţă un principiu de unificare a întregului 
univers. Nu în cele din urmă făcea uz şi de cunoştiinţele sale în 
domeniul calculului diferențial şi al algebrei. 


Asupra respectivelor preocupări ale poetului, G. Călinescu iar îşi 
permite să se pronunțe total nepotrivit, declarându-l un simplu 
amator, iar abaterile sale drept semne ale îmbolnăvirii, aşezându- 
se, el, marele Călinescu, cel ce se-nchina la propria sa fotografie ca 
la un zeu, suferind de un narcisism evident, lângă atât de comunii 
Iacob Negruzzi ori Mite Kremnitz şi ei lipisiţi de totală înţelegere 
pentru interesul lui Eminescu faţă de studiul limbii sanscrite. 


Specialiştii matematicieni Octav Onicescu şi Aurel Avramescu îl 
vor combate energic pe insolitul critic folosind argumente solide, 
ştiinţifice, au relevat la poetul Eminescu serioase cunoştinţe de om 
de ştiinţă, nu în cele din urmă a contribuit la consolidarea 
limbajului matematic. Analiza preocupărilor sale matematice — 
cum remarca mai înainte şi A. Bhose privitor la pregătirea sa în 
sanscrită — arată un creier lucid, gata să abordeze cele mai dificile 
probleme ştiinţifice. E locul să mai adaug, dacă filosoful Noica 
fără să facă deloc o metaforă îl compara pe Eminescu, nici mai 
mult nici mai puţin decât cu Leonardo da Vinci, într-un studio 
excepțional, despre interesele ştiinţifice ale poetului din timpul 
bolii, cu precădere, Al. Oprea (34, 35) consideră că pe scutul inimii 
poetului ar trebui să se graveze deviza: “Ecuația intelectuală: 
omnilateralitatea.” Tot acest autor susţine că de fapt, trebuie, în 
total accord cu mine să admitem că Eminescu a trait 38 de ani, de 
fapt 39, tinând cont că multe din manuscrisele sale ştiinţifice 
datează chiar din luna Februarie-Martie, când a fost internat în 
Institutul Şuţu, suferind de presupusa “mare întunecime”. 


Dar în acelaşi timp, luat de gândurile sale atât de profunde, situația 
sa psihică se agravează, de unde insomniile şi durerile de cap 
ucigătoare. Astfel, dacă Hoelderlin a ştiut, cum susţinea tutorele 
lui, Zimmer, să se elibereze, în timpul bolii, de povara ştiinţei, 
Eminescu nu a putut-o face, ori acest exces, fie şi intelectual se va 
repercuta desigur asupra bolii, înrăutățind-o. De altfel pasivitatea 
medicilor în această problemă, uimeşte pur şi simplu. 


Vlahuţă mai insistă asupre situației disperate a poetului şi era de tot 
conştient de ea, menționând din încercările sale, încă patru versuri: 
“Atâta foc, atâta cer/ Atâta lucruri sfinte/ Peste ntunerecul vieții/ Ai 
revărsat, Părinte”. 


Deci dr. Vineş e total greşit, poeziile lui Eminescu recitate de el, 
pe-atunci, erau originale şi nu repetate din memorie. 


La 23 Martie 1889 s-a redactat un raport medico-legal despre boala 
poetului (31) de către dr. Şuţu şi dr. Petrescu pentru stabilirea 
situației sale mentale şi gradul de responsabilitate. De luat în 
considerație că medicii nu semnalează decât tulburări psihice, asta 
bineînţeles fiindcă nu existau alte simptome, cum o ştim de la dr. 
Vineş, de altfel. Dar totodată se fac observaţii juste, demne de toată 
atenția. Bolnavul, la întrebările puse, răspunde cu o voce 
cântătoare şi monotonă (nu are fenomene disartrice de vorbire). 
Altădată repetă vorbele pronunţate de alţii şi când e singur exprimă 
monologuri fără sens (cel puţin pentru ei!). Dar în continuare se 
notează, în plimbările prin grădină, adună obiecte de pe jos, 
pietricele, hârtii, aşchu de lemn, punându-le în buzunar ca pe 
obiecte de mare valoare. Strică şi rupe ce găseşte, de pildă 
aşternutul într-un mod inconştient, numai pentru a-şi exersa o 
anumită activitate, fără rost. Atenţia îi este absentă, nu se poate 
concentra, dă răspunsuri maşinale, automate, din această cauză 
uneori pierde controlul sjincterelor. 


De reținut că medicii descriu cu o deosebită exactitate semnele 
maniacale apărute la poet: colecționism, activitate continuă, lipsa 
de fixare a atenției, deci avea semne de pericol iminent să 
recidiveze pentru prima oară. 


Cu atât mai mult nu putem înţelege concluzia medicilor dată unor 
tulburări psihice caracteristice psihozei maniaco-drepresive, fără 
leziuni organice, cum clar reiese din descrierea lor, şi anume se 
consideră că aberația mentală a trecut în faza de demență, ceea ce 
nu e adevărat, ca la Hoelderlin şi la Eminescu, era vorba de 
accentuarea unor simptome maniacale fără demenţă. Se poate 
presupune că dr. Şuţu a stat de vorbă cu Titu Maiorescu, bucuros că 
poate să-şi confirme diagnosticul lui pus în 1883, de-altfel şi-a dat 
părerea în public despre poet cum că ar trăi, deşi e pierdut 
intelectual. Desigur nu e vina criticului ci a limbajului vremii, cu 
totul nedrept şi abuziv. 


Totuşi în diagnosticul de manie acută cu trecere în demenţa, Titu 
Maiorescu nu s-a gândit nici o clipă la pgp, n-a pus niciodată în 
discuție sifilisul poetului, dac-ar fi crezut în el, cum avea o fire 
voluntară, îl şi afirma, iar în ce priveşte factorul ereditar se gândea 
la o transmitere de unul din înaintaşiu săi familiali, numită, azi, pe 
cale genetică, necunoscută pe vremea lui, dar bănuită. 


La 13 Aprilie 1889 se va constitui comisia de curatelă a poetului 
bazată pe buletinul bine descries, dar fals diagnosticat de cei doi 
medici, oricând poetul putea să revină la normal, fiindcă nu suferea 
de-o demență, ci de o psihoză cu evoluție circulară, adică cu 
remisiuni spontane chiar şi în perioada când nu cunoştea nici un fel 
de tratament. Deşi în fruntea comisiei se afla Titu Maiorescu, 
suntem convinşi că nu s-a gândit că un termen ca cel de demenţă în 
mâinile unui psihiatru nepriceput ca. Şuţu, va putea avea urmări 
atât de fatale. Şi anume confundându-se recidiva unei manii, 
întotdeauna reversibilă, cu o paralizie generală progresivă, în 
această perioadă s-a instaurat tratamentul cu mercur în injecții 
fenomenele toxice sunt atestate fără drept de tăgadă, cum se poate 
constata de dr. Vineş: “Mai târziu, apare o uşoară incordinare a 
membrelor superioare şi tremurături ale degetelor, ale buzelor şi 
limbii. Deşi avea un mers şovăitor (uşoară ataxie) Eminescu nu 
şedea deloc, ci umbla toată ziua adunând tot felul de lucruri de pe 
Jos (colecționism) fără cea mai mică oboseală.” 


Din păcate dr. Vineş nu precizează data instalării simptomelor 
cerebeloase, tremurături hidrargirice, ataxie uşoară, vom fi nevoiţi 
să cercetăm cu atenție unele momente care ne vor da dreptul să ne 
referim la aplicarea respectivelor injecții. Sigur este că acest “mai 
târziu” a avut loc după 23 Martie, când d-rul Şuţu a eliberat un 
certificat medico-legal despre boala poetului, contrasemnat de dr. 
Petrescu, fără să amintească simptomele supraadăugate, toxice. Dr. 
Nica le recunoaşte şi el a fi de natură toxică mercurială dar nu 
insistă, mai departe, asupra lor. Fără îndoială starea poetului la 
internare a fost destul de bună, sigur, în afara simptomelor psihice, 


nu prea accentuate, nu a avut nici un alt semn patologic, aşa cum 
reiese clar din descrierea d-rului Vineş. Tabloul i s-a agravat în 
spital şi după semnele clinice caracteristice putem diagnostica, fără 
greutate, o îmbolnăvire iatrogenă, provocată de medici prin 
injecţiile cu mercur administrate. Menţionez, având în vedere că 
poetului i s-a mai administrat mercur sub formă de fricțiuni la 
Botoşani în 1887 şi după cum e notat în tratatele de specialitate 
(56) în cura a doua, pentru a produce moartea bolnavului, ar fi fost 
destul şi una sau două injecții de mercur, dar sigur i s-au injecat 
mai multe, pe măsura unei cure propriu zise. Astfel, ca să nu mai 
lase niciun dubiu asupra situației date, dr. Vineş adaugă, înaintea 
descrierii simptomelor psihice, pentru a ne lămuri de ce i-au fost 
aplicate, probabil, următoarele: “Injecţiile mercuriale ce i s-au 
făcut nu au influenţat întru nimic mersul bolii.” 


Avem mărturia negru pe alb, dar e dureros că nici după atâţia ani 
medicul nu-şi dă seama de efectul novic al injecţiilor de mercur 
aplicate cu mâna lui. Dar mai mult, injecţiile cu mercur, una, două 
sau mai multe, nu aveau nici un efect terapeutic în paralizia 
generală, iar un lucru ce ar fi trebuit să-l afle, între timp. 


Dar pentru a se vedea despre ce vorbesc, voi cita un fragment scris 
într-un tratat de medicină franceză din 1949, de către A. Barbe (3), 
medic onorific la clinica Salpetriere, membru al Academiei 
franceze, colaborator al lui Sezary şi Levaditti, amândoi savanţi, 
specialişti în sifilisul nervos şi tratamentul său. E vorba de 
tratamentul pgp-ului, cu mercur, fiindcă iodura de potasiu nu are 
nici o acțiune, nici toxică, nici antisifilitică: “Istoria tratamentului 
curativ în această afecțiune (pgp) se confundă cu cea a cauzelor 
sale, atunci când nu se cunoşteau, medicii se mulțumeau să asigure 
bolnavilor o existenţa ordonată, o igienă potrivită, îngrijindu-le 
complicațiile: acest procedeu ades dădea, de altfel, rezultate bune. 
De când originea sifilitică a bolu a fost stabilită şi admisă, se aplica 
paraliticilor generali tratamentul atunci posibil, mercurul (sub toate 
formele) şi iodura de potasiu, iar rezultatele s-au arătat 


dezastruoase. Dacă există un medicament care nu 
trebuie întrebuințat în tratamentul 
meningoencefalitei sifilitice (pgp) acesta e 
MERCURUL!!! La fel, pe-această cale înțelegem câtă dreptate 
are M. Gilbert Ballet când în 1911 preconiza abstinența de la orice 
terapie în pgp şi Kraepelin studiind stările de depresie în această 
afecțiune scria în legătură cu respectivul tratament: aleniştii 
(psihiatrii) din păcate nu se pot lăuda cu tentativele lor de a trata cu 
mercur paralizia g. progresivă.” 


Şi celor ce socot epoca de la începutul secolului departe de anul 
1889, le-aş aminti că mercurul a fost întrebuințat în tratamentul 
sifilisului încă din secolul al XVI-lea, Benvenuto Cellini (8), 
marele artist, în amintirile sale susține că şi-a tratat boala galică 
(luesul) prin fumigaţii cu mercur. Desigur acest tratament a făcut 
epocă până în secolele următoare, aplicându-se fricțiunile 
mercuriale, tabletele şi târziu şi injectiile. Dar, de pe la jumătatea 
secolului al XIX-lea au fost descrise simptomele intoxicației cu 
mercur, constând din polinevrită, leziuni reanle, tremurături 
hidrargirice numite, ataxie, eriteme medicamentoase şi în ce ne 
interesează, nu chiar rar, sincopa cardiacă prin leziunile toxice 
miocardice. În tratatul german al lui Wunderlich (1856) citat de noi 
şi în altă lucrare, autorul sublinia că de multe ori se pot instala 
semne grave de intoxicație şi moartea prin sincopă cardiacă, după 
administrarea în doze mici în a doua cură, după ce anterior fusese 
tratat cu mercur. Astăzi, se ştie că acest fenomen poate avea loc 
deoarece mercurul nu se elimină din organism şi are încă un effect 
allergic pe lângă cel toxic, deci observaţia clinică de odinioară este 
verificată şi ştiinţific. Din toate aceste cause, însoțite de accidente 
clinice, profesorii şi marii specialişti nu mai tratau în epoca 
îmbolnăvirii lui Eminescu, precis, în jurul anului 1889, cu mercur, 
sifilisul terțiar şi mai ales paraliza generală progresivă, care ne 
interesează. A. Barbe confirmă acest lucru, dar pot să dau două 
exemple celebre contemporane cu poetul nostru: primul, 
Nietzsche, îmbolnăvit la începutul anului 1889, deşi 1 s-a pus 


diagnosticul de paralizie generală progresivă de prof. Binswanger, 
o celebritate în specialitate sa, nu i s-a făcut tratament cu mercur 
deşi medicul l-a mai vizitat acasă de mai multe ori, până la moartea 
sa în anul 1900. Al doilea e scriitorul Guy de Maupassant, ani de 
zile bolnav de sifilis terțiar, trecut în sifilis quaternar în ultimul său 
an de viaţă (1893), nu i s-a făcut tratament cu mercur. Era trimis 
sistematic la băi, ori el dându-și seama de efectul lor relativ, îşi 
râdea de medici, că nu-l pot ajuta într-o boală pe care el însuşi, ştia, 
când a contractat-o. Pe această temă a scris el romanul Mont Oriol. 
Numai lui Mihai Eminescu i s-a făcut total neindicat şi pentru 
faptul că nu a avut lues cerebral, blestematul tratament cu injecții 
de mercur!!! 


În mod sigur această atitudine se respecta mai mult în Franţa decât 
în Germania unde prin descentralizarea ţării, puteau exista spitale 
periferice cu orientare diferită, despre unul la Aachen, ştia şi 
doctorul Iszak. 


Din păcate, dr. Şuţu nu numai că n-a fost informat asupra 
problemei dar nici nu cunoştea simptomele intoxicației cu mercur, 
la fel cum mai târziu dr. Bacaloglu (2) descrie drept ultimă criză, 
din 1889, a pgp-ului, de fapt, tabloul clasic de intoxicație 
mercurială. [nota 4] 


Aşadar “cel mai târziul” doctorului Vineş ar fi după 23 Martie, 
putem presupune, tratamentul cu injecții de mercur a fost început 
sigur în cursul lunii Aprilie, de altfel fără să se ştie că a mai trecut 
printr-o cură de fricțiuni mercuriale, în 1887, la Botoşani. 


Instalarea şi apoi desvoltarea intoxicației cu mercur este prezentată 
clar de dr. Vineş, de unde încă o dată se adevereşte faptul că o 
descriere valorează mult mai mult decât un diagnostic greşit, 
pentru cel ce se ocupă cu foaia de observaţie a unui bolnav. 
Remarc însă faptul că G. Călinescu nu-l citează pe dr. Vineş, oricât 
i-a stat la dispoziţie buletinul său medical, decât în legătură cu 


moartea prin sincopă cardiacă a poetului, iar în evoluția bolii din 
luna Februarie-Martie până pe la sfârşitul lunii Mai, când se referă 
la vizita unui collaborator al Familiei (16) făcută lui Eminescu în 
sanatoriul Şuţu, exista un gol care nu cinsteşte chiar în mod 
deosebit o “capodoperă”, cum considerau unii, Viața lui Eminescu, 
samnată de criticul lor. În orice caz, după criteriul adevărului şi al 
documentelor ce i-au stat la dispoziție calificarea respectivă poate 
fi mai mult decât contestată. Ne punem întrebarea, cum de nu s-a 
gândit să valorifice descrierea doctorului Vineş, eventual în 
colaborare cu un medic, ori asta nu-i stătea în vederile subiective 
asupra felului cum şi-l închipuia ca erou de roman, pe poetul 
nostrum național? 


Dr. Tomescu în buletinul său aminteşte şi el semnele de intoxicație 
mercurială, intotdeauna cu o remarcă demnă de reținut: 
“Tremurături ataxice a extremităților superioare, a buzelor, 
ondulațiunea limbei şi diminuţia simțului muscular erau manifeste 
şi cu timpul se pronunță tot mai mult.” 


Din evoluția bolii mai reținem din partea doctorului Vineş apariția 
tulburărilor de sensibilitate, cea tactilă şi termică diminuate, la fel 
şi reflexele rotuliene, modificări ce pledează pentru o polinevrită. 
Se mai adaugă tulburări sfincteriene cu un aptit vorace. Primele pot 
fi puse în legătură cu o diaree, tot de natură toxică. 


Deci că bolnavului i s-a făcut tratament mercurial cu efecte toxice, 
nu mai există nici o îndoială. Dar cum dr. Vineş nu descrie dozele 
aplicate şi nici numărul injecțiilor, voi încerca să restabilesc după 
tabloul clinic acest lucru, mai ales că putem spune cu siguranță 
injecţiile mercuriale au fost aplicate după 23 Martie şi semnele de 
intoxicație au apărut pe la sfârşitul lui Aprilie, începutul lui Mai iar 
fenomenele s-au agravat progresiv până la moarte, dovadă că 
terapia nu a fost întreruptă. 


Aşadar repetăm: la internare, fără să prezinte nici cel mai mic semn 


organic, tabloul a fost dominat de discrete tulburări psihice, fapte 
amintite în mod explicit de dr. Vineş, iar mai târziu, noi zicem pe la 
mijlocul lui Aprilie, i se începe tratamentul cu mercur, iar la puţin 
timp adică, pe la începutul lui Mai, să-i apară discret, apoi tot mai 
pronunţat (dr. Tomescu), tremurături, ataxie, semne de polinevrită 
sensitive şi motorii, tulburări sfincteriene (posibil diaree 
mercurială). Reflexele pupilare normale la internare ca şi cele 
rotuliene, mai târziu diminuează atât la lumină cât şi la 
acomodație, aspect survenit în urma intoxicației, pentru sifilis e 
caracteristică inegalitatea pupilară cu abolirea reflexului la lumină 
(Argyll-Robertson). 


Nu putem decât regreta faptul că medicii lui Eminescu n-au 
diagnosticat imediat fenomenele de intoxicație, tipice de altfel, 
cum am spus, şi dr. Nica le recunoaşte, ca urmare a tratamentului 
cu mercur. Fiindcă nu au cunoscut efectele nocive ale tratamentului 
cu mercur nici nu au putut să se gândească la o atare complicaţie, 
astfel că au continuat injecțiile fără nici o şovăire. Nu au nici o 
scuză deoarece tabloul intoxicației cu mercur era descris încă în 
tratatele de prin 1850, în amănunţime. Doctorii de la laşi au 
cunoscut respectivele efecte, după cum am văzut, au ştiut să 
întrerupă fricţiunile atunci când au apărut primele semne de 
hipersalivaţie şi dureri nevritice, mă refer, în primul rând, la dr. 
Iszak. A susține că medicii, adică dr. Şuţu, nu au făcut, bietii de ei, 
decât să se conformeze tratamentului vremii, este o aberaţie, şi am 
arătat-o mai sus de ce, într-un mod mai mult decât documentat. 


În raportul doctorului Tomescu se mai scrie că în ultimele 
săptămâni, deci pe la sfârşitul lui Mai, starea lui Eminescu, 
“d'apururea incurabilă” (sic), se complică apărând mici sincope 
“considerate ca rezultate ale unei ciruculații (cardiace) neregulate, 
ca nişte manifestări ale unei maladii a cordului, (ce) simptomele 
locale nu permiteau a o determina cu preciziune. S-a bănuit 
(zicem) o degenerescenţă cardiacă, poate chiar şi o endocardită 
vegetantă.” 


Pentru lămurirea situație cordului, tot în raportul respectiv, găsim 
rezultatul examenului autoptic, specificându-se că din partea inimii 
s-a constatat “o degenerescență grasă a pereţilor cordului deveniți 
galbeni şi friabili cât şi prezenţa unor plăci întinse şi proeminente 
atât la baza valvulelor aortei, cât şi pe fața anterioară a aortei 
ascendente. În fine, din partea hepatului (ficat) şi a rinichilor s-a 
observat asemenea ©  degenerescență granulă-grăsoasă 
considerabilă.” 


Leziunile descrise lămuresc întru totul problema. Degenerescenţa 
grasă a miocardului — pe lângă un început de atermatoză — e un 
fenomen patologic şi confirmă intoxicația mercurială, cât şi cauza 
sincopei mortale a marelui poet în noaptea de 15 spre 16 Iunie 
1889. Bine se constată, nu s-a găsit o endocardită vegetantă. Mai 
departe, dacă degenerescenţa grasă hepatică e des întâlnită şi e 
reversibilă, aspectul rinichilor “albi” susțin existenţa leziunilor 
grave nefrotice, chiar dacă nu s-au manifestat clinic. Ele pot 
produce moartea bolnavului, mai târziu, printr-un anumit tip de 
insuficiență renală, netratabilă. În cazurile de suicid adeseori, cu 
toate îngrijirile, bolnavul moare în urma unei atari leziuni renale. 
Sincopa cardiacă e o complicaţie des întâlnită în epocă, atunci când 
mercurul se prezenta ca un medicament cu o aplicare atât de 
frecventă. În tratatul din 1857 a lui Wunderlich sincopa cardiacă 
intra printre complicațiile cele mai frecvente ale hidrargismului 
consecutiv tratamentului intempestiv şi poetului i s-a făcut unul. 


În legătură cu simptomele clinice, am văzut dr. Vineş scrie că la 
internare nu avea tulburări psihice importante. La început citea 
cărți, jurnale, scria chiar articole de ziar, dându-şi seama 
“oarecum” de tot ce citea şi scria. I se accentuează sindromul 
maniacal, cum am văzut, considerat şi de dr.Vineş, symptom de 
demenţă, de-a dreptul accentuat. Dar mai departe se notează că 
atenția îi era abolită (semn maniacal), iar în ce priveşte memoria îi 
scădea progresiv, totuşi avea buna aducere aminte a numelor de 


persoane cunoscute, căt şi a evenimentelor din viaţa sa. Probabil e 
vorba de o stare confuzivă instalată odată cu fenomenele toxice. Se 
mai pomeneşte că scrie pe pereţe (sic!) şi ulucile institutului 
fragmente din poeziile sale, un aspect mai mult decăt tragic pentru 
Luceafărul culturii româneşti, când ne gândim că Hoelderlin în 
aceeaşi situaţie avea cu totul alte condiții de a-şi păstra tot ce punea 
pe hârtie, nu trebuia să întrebuinţeze pereții sau ulucile grădinilor. 


Până pe la mijlocul lui Mai, chiar mai târziu constatăm din punct 
de vedere psihic o accentuare a fenomenelor maniacale, 
nedemențiale, şi se putea eventual prevedea o recidivă a bolii 
asemeni cu cea din 1883-1884, cum a prevestit-o de altfel dr. 
Obersteiner. 


În orice caz dr. Vineş încă o dată aminteşte că la internare poetul 
nu a avut delir propriu zis, acesta îi apare mai târziu şi ia o formă 
de grandoare convins fiind că va transforma pietrele în diamante şi 
frunzele arborilor în bani. Fără îndoială, intoxicația cu mercur i-a 
accentuat sindromul maniacal, a contribuit la aparția unui delir, iar 
memoria recentă, începând să scadă păstrându-se memoria 
lucurilor mai vechi, ar aminti un sindrom korsakoid, determinat de 
leziunea toxică a corpilor mamilari aşezaţi pe releul formațiunilor 
unde se înregistrează şi se reflectă imaginile memoriei recente. 


Altfel, dacă leziunile cerebeloase sunt tipice pentru o intoxicație 
mercurială, mai greu se poate susţine o encefalopatie, simptomele 
noi, supraadăugate fund intim intricate cu ale psihozei de bază. 
Oricum, dacă analizăm dialogul purtat de poet la 12 Inuie 1889 cu 
Judecătorul Băran nu putem să trecem peste caracterul delirant, 
deosebit de fuga de idei maniacală, incoerentă, aceasta nu are 
caracterul propriu zis de delir organizat. Deci ar fi fost nevoie de o 
relatare mai amplă a tulburărilor prezentate, nu de un simplu 
instantaneu, pentru a ne da seama întradevăr de forma 
modificărilor psihice. Să nu uităm că față de medici, poetul avea 
tendinţa să disimuleze, în acest fel considera că-şi râde, în fond de 


ei. Nu se poate spune că unul a încercat să se apropie mai mult de 
el, şi e păcat fundcă ar fi putut să scoată dintr-o atare legătură 
comori de cunoştinţe, dacă nu şi frumuseți. 


Rămâne characteristic pentru modificările psihice ale poetului şi în 
această fază, exact ca înainte, dar de durată mai scurtă, alternarea 
fenomenelor patologice, maniacale şi delirante, dacă au fost cu 
adevărat prezente, cu perioade de luciditate când se putea vorbi cu 
el în mod absolut normal. Un atare tablou a fost descries de un 
colaborator al Familiei, nesemnat (16), deci poate fi chiar I. 
Vulcan, care i-a făcut o vizită poetului la spitalul d-rului Şuţu, cu 
câteva zile înainte de a muri. El scrie că poetul l-a recunoscut, i-a 
vorbit cu totul legat, ca pe urmă să se piardă în rătăcirile sale 
mentale, exprimând gânduri despre Kant, Macedonski, le citează 
Călinescu în cartea sa, idei nu lipsite de logica lor, ar trebui şi ele 
în sfârşit să fie studiate, scoase de sub stigmatul demenţei, fiindcă 
în multe am putea descoperi un Eminescu nou, deschis, profound 
la problemele lumii. Să nu uităm vorbele lui Jaspers despre 
Hoelderlin că psihoza i-ar fi apropiat porțile absolutului, ori nici 
poetul nostru nu avea de ce să nu treacă prin experienţe metafizice 
asemănătoare. 


Aspectul tulburărilor psihice întrerupte de intervale lucide, au 
imprimat caracterul bolii lui Eminescu până în ultimele zile ale 
internării sale, în sanatoriul dr. Şuţu. Şi prin acest aspect putem 
face diagnosticul diferențial cu paralizia generală progresivă (pgp) 
susținută de dr. Bacaloglu (2) la Eminescu la ultima internare, 
survenită după el ca la Maupassant în evoluţia unui sifilis terțiar. E 
uşor să înlăturăm o atare eventualitate deoarece poetul nu a avut 
nici un fel de simptome organice, întotdeauna prezente la un 
sifilitic terțiar cu localizare meningo-vasculară. Chiar la scriitorul 
francez ele au fost prezente sub forma unei inegalităţi pupilare 
supărătoare, diferite nevralgii, accese halucinatorii şi crize de 
migrenă, acestea puteau fi moştenite de la mamă-sa, de altfel. E de 
menționat că în această fază creierul e intact, astfel că nu e 


influenţată puterea creatoare a scriitorului. Maupassant a avut o 
activitate bogată în acest răstimp, avea însă presimţiri stranii, 
fiindcă îşi cunoştea boala incurabilă şi urmând cursurile lui 
Charcot, sub impulsul acestor împrejurări a scris Le Horla, 
obsedanta lui povestire. Cu totul nedrept, un autor sovietic 
Chiliarovschi se grăbeşte să-l dea de exemplu ca paralitic general 
care şi-a păstrat puterea de creație. O gravă eroare, fiindcă în acea 
perioadă productivă Maupassant nu avea paralizie generală, în cele 
din urmă a trecut în această formă şi când s-a întâmplat acest 
proces, scriitorul şi-a pierdut capacitatea de a mai crea, a lăsat 
romanul său, abia început, L' Angelus, la câteva pagini şi nu şi-a 
mai reluat niciodată lucrul. Internat în spital boala nu l-a mai 
părăsit până la moartea întâmplată după un an, timp în care a trecut 
printr-o decădere psihică totală, n-a mai fost capabil nici să mai 
comunice cu apropiații săi. 


Am descris acest tablou pentru a se vedea ce înseamnă o paralizie 
progresivă generală survenită la un bolnav cu sifilis terțiar, ori 
Eminescu nu a prezentat niciodată o prăbuşire totală, demențială, 
până la sfârşitul său luciditate nu l-a părăsit total. Se poate ca la 
bolnavii, cum a fost Maupassant, pgp-ul invadează un creier 
anergic de unde evoluţia aproape subacută, galopantă. În schimb la 
Nietzsche (32) aflat într-o întunecime continuă timp de 11 ani, nu 
şi-a mai recunoscut opera, psihic era de la început redus total, 
evoluția foarte lentă constituiau simptome complet neobişnuite 
pentru aceeaşi paralizie generală. Acesta e cazul pe care, în totală 
necunoştință de cauză, G. Marinescu (38) îl pecetluia cu un 
diagnostic mai mult decât contestabil, totuşi greşala lui nu a fost 
atât de gravă ca în cazul poetului Mihai Eminescu pe care îl 
condamna, cu tot prestigiul numelui său la o boală şi o întunecime 
pe care nu a avut-o. De altfel în epocă pgep-ul devenise un 
diagnostic la modă (53). 


În schimb dr. Vineş, intern, a fost în acele zile cel mai apropiat de 
poet, l-a tratat cu injecții mercuriale, - la recomandarea şefului său 


Şuţu, - ne-a lăsat o mărturie prețioasă, din această cauză nu l-am 
uitat şi în problema bolii lui Eminescu îl pretuim mai mult decât pe 
marele Marinescu, şi desigur are mai multă valoare documentară 
decât celebrul savant. Vina nu e a noastră ci a lui G. Marinescu, 
acesta după ce-a avut în mâni un creier atât de prețios ca al lui 
Eminescu, l-a aruncat pur şi simplu la cos, pe motiv de putrefacție, 
ca mult mai târziu (1914) într-o scrisoare să declare unui ziarist că 
poetul nostru a avut paralizie generală, diagnostic nesusținut 
ştiinţific (38). 


Dr. Vineş în descrierea sa se mai ocupă şi de cauza morții poetului. 
Astfel în cam cu 23 de zile înainte de sfărşitul său, un alt bolnav îl 
loveşte pe Eminescu, întâmplător, cu o piatră în cap şi îi produce 
aproape de sutura interparietală dreaptă o rană superficială fără să 
atingă periostul, cu o lungime de 2 cm, nu prezintă o importanță 
deosebită. 


Este vorba de accidental produs de P. Poenaru, cu un ecou deosebit 
la Harieta şi prietenii săi, dar versiunea morţii a fost preluată de-o 
serie de intelectuali distinşi ca M. Eliade sau Al. Gregorian. 


Îl susține pe dr. Vineş lipsa simptomelor traumatice la Eminescu, 
un hematom intracerebral sau subdural, i-ar fi cauzat imediat 
pierderea cunoștinței, iar în cel cu evoluție mai subacută ar fi avut 
dureri mari de cap şi progresiv ar fi intrat în comă, urmată de 
moarte. Toate datele găsite la autopsie infirmă un atare traumatism 
cu răsunet cerebral, şi trebuie să ținem seamă că au fost de față pe 
lângă oficialitățile de rigoare, ziarişti şi alți observatori, în atare 
condiții imposibil să se mascheze leziuni evidente cerebrale 
traumatice, care sar în ochi şi celui mai depărtat om de problemele 
medicale. 


Cât priveşte părerea fiului dr. Şuţu, Rudolf, că pe Eminescu l-ar fi 
lovit chiar în ziua morții un alt bolnav (31) cu o scândură în cap, 
este de neacceptat din aceleaşi motive. Moartea ar fi survenit 


imediat sau la câteva ore după traumatism, iar în văzul tuturora, 
evenimentul nu ar fi putut trece necomentat, în primul rând, de 
ziarişti. 


Pe catafalc Eminescu purta un bandaj la cap pentru că în timpul 
autopsiei, sigur 1-a fost dislocată bolta craniană pe care nu au 
putut-o ulterior fixa cum se procedează astăzi, neproblematic. 
Masca mortuară se poate presupune că i s-a luat înainte de 
autopsie, şi ea nu poartă absolut nici o urmă de traumatism grav 
cerebral. 


Dar e locul să o subliniem, asupra morţii lui Eminecu prin sincopă 
cardiacă planau multe semne de întrebare, cum a putut un om de 
40 de ani să facă o atare complicaţie? 


De altfel şi pentru medici sfârşitul poetului a venit, cu toată 
dementa fals diagnosticată, pe neaşteptate dr. Şuţu îi dădea încă 
vreo câţiva ani de viață. V. Vineş mai insistă asupra unui aspect. Şi 
anume poetul frecându-şi rana capului, şi-a desfăcut pansamentul 
ca să se infecteze, prezentând un erizipel al plăgii. De-acolo s-a 
întins pe jumătatea feţei drepte, gât, membrul superior, torace până 
la furculița xifoidă, deci la abdomen. Tot el adaugă, bine îngrijit 
erizipelul a dat înapoi şi curând a dispărut cu totul. G. Călinescu 
preia şi el existenţa erizipelului vindecat, dar să recunoaştem există 
multe dubii şi asupra respectivei complicaţii. Se ştie, erizipelul e o 
boală infecțioasă greu de tratat mai ales în acea epocă, terapia era 
mai mult simptomatică, iar vindecarea nu se realiza chiar atât de 
repede, fără să lase vreo urmă. Dr. Vineş arată, erizipelul s-a 
instalat după traumatismul cranian avut loc la 25 de zile înainte de 
moartea poetului, deci cam prin 20 Mai, ori după această dată. 
Cam prin 25-30 Mai îl vizitase colaboratorul Familiei şi nu 
semnalează roşeața obrazului pe care nu putea să n-o vadă. Chiar 
Eminescu în discuţia dusă cu judecătorul Băran, la 12 Inui, îl 
aminteşte pe Poenaru, ori după aşa o afecţiune impresionantă s-o fi 
trecut sub tăcere? Greu de crezut. Deci am fi obligați să admitem 


că un erizipel atâta de întins s-ar fi vindecat, complet, numai în 
câteva zile într-o manieră cu totul neobişnuită. Noi credem, bazat 
şi pe fenomenele alergice mercuriale prezentate de poet la Botoşani 
şi pe evoluția mai mult decât scurtă şi benignă, că de fapt a fost 
vorba de o simplă erupție medicamentoasă, atare leziuni se retrag 
de la sine în câteva ore sau zile. Mai există o indicație în acest 
sens: în necrologul din revista Familia din Iunie 1889 (16) se 
descriu pe fața poetului, mort, urmele unor zgârieturi cauzate de 
mâncărimea pielii, ori pruritul încă e un simptom characteristic 
eritemelor alergice în cazul nostru datorat mercurului administrat, 
în injecții, până în ultimele zile ale vieții sale. E mai mult ca sigur 
că o injecție i s-a făcut cu puţin înainte de moarte, când poetul 
conştient, se plângea de dureri în tot corpul, palpitaţii şi medicul l- 
a trimis la culcare dându-i un pahar cu lapte, probabil drept antidot. 


Evident, dr. V. Vineş nu a asistat la autopsie deoarece pune sincopa 
cardiacă în legătură cu o endocardită veche de care era ameninţat 
în fiecare clipă să moară şi care zice el, desigur s-a agravat după 
erizipel. Într-un limbaj nelalocul lui pentru un autor dornic să afle 
adevărul despre boala ce i-a atribuit-o marelui poet, Călinescu 
scrie: “Totdeodată inima îi era tumefiată mai de mult de o 
endocardită provocată de marile ei bătăi.” Pe lângă un lexic 
penibil, astral depărtat de disciplina medicală, criticul adaugă de la 
el citire inima “tumefiată”, cât priveşte etiologia endocarditei intră 
în domeniul comicului nepotrivit într-un atare moment, cu 
adevărat, solemn. Marele literat mai are un lapsus de neiertat, 
trecând cu vederea descrierea cordului la autopsie, unde nu s-a 
găsit nici urmă de o atare leziune. Acest lucru îl putea afla din 
buletinul medical aflat la Academia română, nesemnat, autorul se 
crede a fi dr. Tomescu internistul, de unde ne dă dovada că nu şi-a 
luat aboseala să consulte toate izvoarele documentare ce i-au stat la 
dispoziție, le-a ales după ochi şi mai ales peste cele medicale a 
sărit cu o “nevinovată” dezinvoltură. 


Endocardita vegetantă, de-acuma ştim, nu a fost confirmată 


autoptic, faptul nu-l reţinuse nici dr. Vineş când de informează că 
dr. Tomescu era medicul primar al serviciului de boli interne de la 
spitalul de copii, în plus şi medic internist al institutului dr. Şuţu. 
Deci venea în vizită după un anumit program în serviciul de 
psihiatrie, astfel se explică modul descrierii lui, îngrămădind 
simptomele ca într-un adevărat tablou clinic, sinoptic. 


În schimb aflăm din acelaşi buletin, date importante asupra 
autopsiei, la aspectul organelor ne-am referit deja. De la început 
menționăm că în buletinul medical, semnat de un cunoscut 
familiarizat cu aspectele medicinei, nu s-au găsit ulceraţiile 
“văzute” de ziarişti pe creier şi desigur, în acelaşi fel şi 
popularizate. Interesant că şi de data aceasta în loc să se refere la 
descrierile medicale, G. Călinescu citează respectivele date din 
ziare, probabil nu numai pentru partea senzaţională, dar ele îi 
sunau mai potrivit pentru boala imaginată de el, la marele nostru 
poet. De fapt, orice creier proaspăt scos din cutia craniană este 
moale, din cauza compoziţiei bogate în apă şi grăsimi superioare 
(mielină), uşor confundabile cu un proces necrotic mai ales atunci 
când autopsierul prin manipulările lui, a mai contribuit cu alte 
câteva leziuni artificiale. 


Greutatea creierului ar fi fost 1490 gr. (la G. Călinescu 1400 gr.) 
deci normală şi se specifică egală cu a creierlului lui Schiller, ori se 
ştie poetul german a murit de plămâni, fără a fi avut tulburări 
psihice. Să ne amintim că tot de aspect morfologic normal a fost şi 
creierul poetului german Hoelderlin, bolnav de schizifrenie de 41 
de ani, văzut post-mortem de dr. Gmelin, aşa cum apar la examenul 
patologic formațiunile nervoase la bolnavii suferind de psihoze 
fără substrat anatomic, deci oricând cu posibilitatea unei remisiuni 
spectaculare. 


Buletinul medical privind creierul poetului arată desvoltarea, mai 
bine zis, configurația normală a circumvoluţiilor cerebrale, inclusiv 
a celor frontale, nu se găsesc aderențe meningeale la nivelul 


polului frontal ci unele în partea inferioară a aceluiaşi lob şi la 
extremitatea posterioară a circumvoluţiilor occipitale. 


Din aspectul macroscopic al creierului, deşi atât de deficitar 
descries, putem trage concluzia că poetul a avut un creier normal, 
lipseşte cu desăvârşire simptomul principal, patognomonic, 
obligatoriu al unei paralizii generale progresive, după o evoluţie de 
aproape şase ani; e vorba de atrofia marcată cu retracție frontală 
îndeosebi a creierului, în unele cazuri ajuns la o greutate de 1100 
gr., chiar mai puţin. 


Lipseşte o descriere a situației ventriculilor, dilatați la paralitic, 
însoţită de o ependimită granulară caracteristică, totuşi prin faptul 
că morfologic întreg creierul arată normal putem să considerăm 
respectivele formaţiuni în limite normale. Nu poate exista o 
dilatare  ventriculară de natură sifihtică şi în acelaşi timp 
circumvoluţiile cerebrale să fie de aspect normal, cum se prezintă 
în cazul de faţă. Dar aspectul ventriculilor se află notat în orice 
buletin patologic, chiar dacă nemodificat, prezenţa lui mărită la 
Lenau ori la Schumann pledează sigur, pentru o afecţiune organică 
cerebrală, paralizie generală probabil sau alte atrofii cerebrale 
degenerative la primul, pe când la al doilea îndepărtează pe medic 
de la o psihoză endogenă şi îl obligă să se gândească, de pildă, la o 
psihoză epileptică (temporală). 


Faptul că elemente atât fundamentale lipsesc în rapoartele date, 
vorbesc şi ele de felul cum s-a executat autopsia marelui poet de 
dr. Şuţu, psihiatru, secondat de un dr. Alexianu. Ne punem 
întrebarea de ce n-a fost chemat profesorul Victor Babeş, singurul 
calificat în acea vreme, la noi în Bucureşti, să facă o autopsie 
conform tuturor legilor artei, la Eminescu în ziua de 17 Iunie 1889. 


În schimb, creierul a fost trimis doctorului G. Marinescu. Acesta 
deşi tânăr, tocmai se pregătea să plece la Paris la Clinica 
Salpetricre a lui Charcot. Avea pe lângă acelaşi V. Babeş, o 


experiență temeinică de neuropatolog, vor publica, de altfel, mai 
târziu, împreună, un album de patologie nervoasă. Stăpânind 
metodele de colorare, aplicate în acea vreme în studiul bolilor 
cerebrale, metoda descrisă de Nissl în 1885 la Paris şi altele, cum 
Charcot nu avea neuropatolog, tânărul Marinescu a ocupat imediat 
această funcție şi a devenit colaboratorul lui, exemplificând cu 
preparate histologice lecţiile ţinute, cât şi al altor medici francezi, 
dintre ei cel mai celebru a fost Pierre Marie, pe acesta l-a ajutat la 
descrierea acromegaliei, boală ce-i poartă numele. [nota 5] 


Din toate aceste motive se vede bine cât greşesc aceia ce-l 
consideră pe Marinescu la data de 15 Iunie 1889 un simplu 
începător, oricât terminase medicina abia de un an, în cursul 
acestuia a atins un nivel, calificat, de specialist în patologia bolilor 
sistemului nervos. Atenţia primită la Paris pentru cunoştinţele sale 
vorbeşte de la sine şi nu dăm dreptate celor ce astfel vor să sară în 
ajutorul său postum şi să-i ierte greşala comisă, după mine, de 
neiertat. 


Astfel, nu putem înţelege cum, având în mâini un creier atât de 
prețios ca cel al poetului Mihai Eminescu, a putut pur şi simplu 
să-l arunce la coş pe motiv de putrefacție. Broca a descris afazia 
motorie bazat pe leziuni macroscopice dar le-a păstrat cu sfințenie 
creierele în formol, astfel că după ani de zile, tânărul Wernicke a 
putut să studieze microscopic respectivele piese şi să arate leziuni 
mult mai întinse, caracteristice pentru o afazie mixtă, inclusive 
senzorială, cointeresat fiind şi lobul temporal, nu numai cel frontal. 
Oricât de grăbit ar fi fost Marinescu trebuia să ieie măsuri ca 
materialul să fie conservat pentru posteritate, aparținând unei mari 
personalități, poate cum nu se va mai naşte a doua în istoria 
neamului românesc. 


La autopsie creierul a fost pus pe geam, unde a stat o zi şi soarele 
cald de Iunie, cum poate fi în această lună în Bucureşti, ar fi 
produs pe un material nefixat, rapide fenomene de putrefacție. 


Ajuns în acest mod la tânărul Marinescu, acesta l-a aruncat la 
gunoi, gest total nejustificat. Se ştie doar, şi aceasta nu-i putea 
scăpa nici examinatorului, modificările inflamatorii ale pgp-ului se 
pot evidenția şi pe creiere deshumate la luni de zile după moarte. 
Să se fi grăbit la Paris atât de mult ori poate nici nu s-a gândit la un 
sifilis nervos odată ce specifică mai târziu că nu a putut face 
examenul fin al creierului, motiv acceptabil dacă ar fi vrut să 
execute studii citoarhitectonice, la un geniu, dar nu şi pentru 
diagnosticul paraliziei genrale, posibil de a fi realizat şi in 
condițiile cele mai precare. Dar atunci cum stăm cu diagnosticul 
său de mai târziu de paralizie generală progresivă? E o 
contradicție, deloc lăudabilă, pentru memoria marelui savant G. 
Marinescu. 


De altfel relațiile doctorului G. Marinescu şi cu alți artişti, nu vor fi 
mult mai strânse. Mai târziu îl va avea ca pacient în clinica sa de la 
Pantelimon pe Ştefan Luchian, marele nostru pictor cu diagnosticul 
de tabes, afecțiune luetică a măduvei spinării. La vizită, 
considerându-l “un caz” rezolvat, incurabil se înţelege, nici nu se 
mai oprea la patul său, pentru a-i adresa câteva cuvinte de rigoare 
impuse de funcția sa mult respectată, inclusiv de bolnavi. Unul din 
biografii lui Luchian scrie după propriile sale mărturisiri, nu-i 
rămânea decât să-şi afunde faţa în perină şi să plângă în tăcere, rău 
impresionat de atitudinea neprietenoasă a profesorului. 


Dar cu toată greşala sa de neuitat din 1889, Marinescu îşi va relua 
morga sa de profesor şi se mai pronunţă asupra bolu lui Eminescu, 
după cum reiese dintr-o scrisoare adresată unui ziarist, aşadar ferit 
de orice replică, document păstrat la Academia română. O redăm 
integral: 


29 Iunie 1914, Bucureşti 

Mult stimate Domnule 

Din nefericire nu aş putea să vă dau multe informații 
în privința creierului marelui şi nefericitului poet 


Eminescu. Creierul mi s-a adus de la Institutul 
Șuțu într-o stare de descumpunere, care nu permitea un 
studio fin al structurii circumvoluțiunilor. Putrefacţia era 
datorită faptului căldurei celei mari şi probabil că 
s-a scos prea târziu după moarte. Creierul era în 
adevăr voluminous, circumvoluţiunile bogate şi 
bine  desvoltate şi prezintă ca leziuni 
microscopice o meningită localizată în lobii 
anteriori. Din nenorocire, creierul fiind, cum am 
spus descompus, nu am făcut studiul istologic ceea ce e 
o mare lacună. Sărmanul Eminescu! Nu a avut 
parte nici de acest studiu anatomic, care fie zis în 
treacăt nu ştiu dacă s-a făcut în bune condițiuni 
altor literați distinşi cari ca şi dânsul au murit de 
Paralizia generală (Nietzsche, Lenau, de Maupassant 
etc.). 

Primiti va rog, stimate dle. espresiunea sentimentelor 
mele cele mai devotate, 

Dr. G. Marinescu 


Scrisoarea este reprodusă şi în facsimile de Augustin Z.N. 
Pop, 

în Contribuții documentare la bioagrafie lui Mihai 
Eminescu (38). 


În cele dintâi semnalez o regretabilă greşală din textul scrisorii 
tipărite, faţă de facsimilul fotocopiat după original. Şi-anume în 
scrisoare se vorbeşte de leziuni macroscopice şi nu cum e tipărit 
“prezintă ca leziuni microscopice o meningită localizată în lobii 
anteriori”. De-altfel eroarea se lămureşte în rândurile următore 
când se subliniază că nu am făcut examenul istologic, ceea ce e o 
mare lacună.” Vom reveni asupra acestui pasaj, mai încolo. Acum 
se confirmă cu deosebită claritate, creierul lui Eminescu a fost 
voluminos, circumvoluțiile bogate şi bine desvoltate aşa cum arată 


orice creier normal, pe drept comparat cu cel al lui Schiller, şi 
niciodată unul suferind de paralizie generală progresivă. 


În ce priveşte meningita localizată de la nivelul lobilor frontali, 
amintită de G. Marinescu, e vorba de o licenţă nepermisă nici chiar 
unui mare savant, ori, în primul rând, tocmai lui, nu. De fapt, 
nefăcându-se examenul histologic pe un simplu examen 
macroscopic nu se putea pune diagnosticul de meningită localizată 
la lobii anteriori, aspect inflamator ce nu se vede decât la 
microscop mai ales într-un caz cronic, aşa cum a fost cel de față. 
Macroscopic se văd îngroşările meningeale, total nespecifice, nu 
altfel decât simfizele pleurale, de cele mai multe ori semnul unui 
vechi traumatism sau meningită din copilărie, cum Eminescu ar fi 
putut avea inclusiv, complicaţii ale otitei de care a suferit. 


Avem motive să contestăm descrierea respectivei meningite 
localizate la nivelul lobilor anteriori (frontali) de către G. 
Marinescu, deoarece ea urma după un interval de 25 de ani, deci 
era normal să fie aşa, când între timp savantul avusese timp să 
vadă multe alte creiere paralitice şi deci să se facă o transmisie 
automată, total necrorespunzătoare. Nu mă bazez doar pe acest 
cusur verificat însă psihologic, dar în descrierea rămasă în 
buletinul de la Academie ni se dă o cu totul altă prezentare, ori ea a 
fost redactată mult mai aproape de eveniment dacă nu chiar la 
câteva zile. Redau pasajul în cauză: 


Comparându-le între ele cele două emisfere, s-a găsit o 
greutate mai mare de 25 grame în favoarea 
hemisferului stâng, care este organul cugetării şi al acțiunii. 
Circumvoluţiile forntale ocupau ele singure mai mult de 
jumătate din volumul hemisferelor, indicând, până 
la un punct, dezvoltarea anormală a regiunilor 
psihice în favoarea celor senzoriale, motoare şi vegetative. 
Leziunea anatomo-patologică caracteristiă a maladiei, 
acea simfiză meningo-cerebrală, acele aderenţe 


speciale între membrana piamater şi substanța 
corticală ocupau două regiuni opuse: partea 
inferioară a  circumvoluţiilor frontale şi 
extremitatea posterioară a  circumvoluțiilor 
occipitale, pe când cele dou ascendente, cele 
parietale şi temporo-sfenoidale, erau cu totul indemne, 
fapt ce explică unele fenomene clinice de viața, 
adică delirul şi debilitatea facultăților intelectuale precum 
şi perversiunea facultăților instinctive, pe de altă parte 
lipsa tulburărilor grave ale motilităţii  (contracturi, 
convulsiuni epileptiforme şi monoplegii) şi lipsa tulburărilor 
senzoriale (iluziuni şi halucinaţiuni senzoriale). 


Am citat descrierea pentru a arăta că meningele lobilor anteriori 
adică a polilor frontali unde G. Marinescu localizează o meningită, 
în raportul făcut imediat după autopsie din contră regiunile 
frontale sunt bine dezvoltate şi normale de unde autorul trage 
concluzia că acest aspect denotă o desvoltare a funcțiilor psihice 
față de cele senzoriale şi vegetative. Desigur întreaga consideraţie, 
depăşită astăzi, corespunde epocii localiciste după care până şi 
delirul trebuie să depindă de un centru cerebral. Totuşi, descrierile 
ne arată că avem de-a face cu un medic, deci s-ar putea să fie dr. 
Tomescu deoarece corelațiile sunt mai mult teoretice, decât 
practice aşadar citite din afară, exact cum era cazul doctorului 
internist. Nu-i sigur că nu a contribuit chiar dr. Şuţu, în persoană, 
dar important este că legăturile semnalate nu au nici o valoare într- 
o afecțiune psihică aşa cum era aceea a lui Eminescu, mă refer la 
originea ei endogenă, leziuni de focar nu dau decât regiunile 
motorii, senzitive şi senzoriale, ori tocmai ele se arată normale ca 
întreg, creierul de altfel. Mai mult, simfizele semnalate în regiunea 
frontală inferioară şi lobul occipital nu sunt localizate în lobii 
anteriori, cum le descria Marinescu după 25 de ani, ci se găsesc în 
regiuni mute din punct de vedere semiologic, centrul vederii în 
lobul occipital se află pe faţa interioară şi nu pe cea superioară. 


Atare simfize nu au nici un rol diagnostic pentru paralizia generală, 
mai mult chiar  ependimita  granulară considerată drept 
patognomonică pentru respective boală, astăzi se evidențiază în 
alte afecțiuni însoțite de dilataţii ventriculare cornice. Chiar şi 
proliferarea microgliei în bastonaş, cu prelungiri extrem de lungi 
bipolare se constată microscopic în encefalitele virale. 


Un alt aspect ar fi încă de reţinut. Greutatea creierului în buletinul 
autopic, presupus, a fi redactat de dr. Tomescu, este de 1490 gr., la 
Călinescu se reduce la 1400. Dacă ţinem cont că lipsesc cei doi 
cerebeli, atunci putem spune că greutatea depăşeşte normalul, ori 
aspectul pledează pentru un edem cerebral tot de origine toxică. Un 
creier atrofic, modificat prin leziunile sclerozante retractile din 
paralizia generală, se arată a fi rezistent la edemul cerebral, creşte 
cu cel mult 50-100 de grame, departe de a atinge greutăți peste 
normalul de 1399 gr., cum a avut loc la poetul nostru. Totuşi 
edemul singur nu e capabil să declanşeze moartea bolnavului, 
pentru sincopa terminală a fost nevoie de intervenția factorului 
miocardic, modificat patologic de altfel, cum am văzut. 


Din păcate, nici G. Marinescu nu aminteşte starea ventriculilor sau 
a semnelor de hidrocefalie externă, pe ultimele din cauza lipsei 
totale a atrofiei cronice a creierului, de unde nici cei dintăi nu pot fi 
modificaţi. Dar saventul se înşală atunci când susţine că la nici 
unul din cei patru oameni distinși nu i s-a făcut un examen 
anatomic, ori tocmai în cazul lui Lenau el a rămas exemplar descris 
(17) chiar dacă pe-atunci examenul histologic nu se aplica în mod 
current. Merită să-l redăm pe scurt. 


Născut în 13 Aug. 1802, Nikolaus Lenau, încă din Oct. 1844 dă 
semne de grave tulburări psihice ca în mai 1847 să fie internat în 
Spitalul de boli nervoase Goergen din Oberdoebling lângă Viena, 
probabil devenit ulterior sanatoriul lui Leidesdorf unde a fost 
internat şi Eminescu. 


Îl consultă o comisie de medici, fiecare cu mari titluri şi i se pune 
diagnosticul de boală organică a creierului, cu prognoză infaustă 
iar ca terapie se recomandă reținerea de la orice metode drastice de 
tratament. Desigur se face referință, în primul rând, la mercur. 


De altfel, comparat cu Eminescu, Lenau avea grave tulburări de 
scris, de vorbire şi o demenţa gravă, suferea de totală dezorientare 
în timp şi spaţiu, ajunse în stadiul degradat, la o viaţă vegetativă. 
Desigur, poetul român nu avea nici unul din respectivele semne 
organice demențiale, încă o dată se vede greşala comisă de dr. 
Şuţu, în orice caz se ştia de pe vremea lui Lenau cu aproape 40 de 
ani înainte că în atare boli nu se aplică terapia cu mercur, interzisă 
de medici, un postulat pentru ei, din păcate nu şi pentru medicii din 
Bucureşti. În 23 Aug. 1850 Lenau moare şi i se face o autopsie mai 
mult decât onorabilă atât prin execuţie cât şi ca document semnat 
de trei medici în prezenţa medicului său de casă şi a cumnatului. I 
se găseşte un creier atrophic, de 1133,43 grame şi la secțiune 
ventriculu puternic dilatați prezintă şi modificările de ependimită 
granulară considerate patognomice pentru paralizia generală. În 
organe se mai găsesc o tuberculoză pulmonară şi o endocardită, 
asociată, am văzut, cu o paralizie progresivă susținută de aspectul 
general şi local, cerebral. Chiar fără examenul histologic, boala 
organică a creierului e indiscutabilă, rămâne deschisă posibilitatea 
unei demenţe de altă natură, ca cea presemlă sau tip Pick dar 
numai ca discuție pedantă medicală, de altfel ca în cazul lui 
Nietzsche fie şi marea întunecime neparalitică, susținută de sora 
filozofului Elisabeth Förster. 


Pentru a ne da seama de stadiul medicinii în acea vreme, 
corespunzătoare ce cele descries de mine, grija medicilor era să 
deosebească o psihoză endogenă de una organică, şi ar fi fost de 
mirare ca dr. Obersteiner să nu se fi priceput să facă acest 
diagnostic la Eminescu şi să confunde o manie cu o paralizie 
generală. În acest domeniu, medicii acelor timpuri, neavând probe 
de laborator, îi întreceau pe cei de mai târziu în diferențierea 


respectivelor tablouri, primele, organice, având un prognostic 
infaust pe când psihoza maniaco-depresivă evolua cu remisiuni, 
circular deci avea o altă prognoză. Confundarea unei manii ajunsă 
aproape de o nouă criză cu o demenţă la Eminescu de către 
doctorul Şuţu e încă acceptabilă, dar în nici un caz tratamentul cu 
mercur, încă din 1847, cum se vede, la Lenau, interzis de medici, 
deci exista experienţa ineficacităţii substanţei, având doar un effect 
toxic. 


Interesante sunt părerile medicilor despre paralizia progresivă pe 
timpul poetului Lenau socotind-o frecventă ca o stare de excitație 
cerebrală la oamenii mari, ea conduce apoi la nebunie. Un altul 
care a executat autopsia lui Lenau reproşa clinicienilor faptul că nu 
i-au aplicat bolnavului băi reci la cap, cu efect mai mult decât bine- 
făcător. Desigur pe vremea lui Eminescu lucrurile au mai evoluat 
totuşi paralizia generală nu însemna automat şi sifilis. Aş mai 
aminti că un doctor Heinrich Meckel a pus inima lui Lenau într-un 
vas de sticlă şi a dus-o în Germania. E un gest de mare venerație şi 
cu deosebit regret constat că nimeni nu s-a gândit să-i păstreze 
măcar inima lui Eminescu, pentru posteritate. Se ştie, Lenau a 
cântat moartea, cu un sentiment mult mai german, lipsit de dorul 
nemângăiet al marelui poet român, totuşi de mari rezonanțe 
interioare; într-una zice că atunci când îl va lăsa puterea de a scrie 
poezii şi nu-l vor mai cuprinde flăcările iubirii, moartea să vină să-l 
ducă repede de tot, ucigându-i trupul. De fapt realitatea s-a arătat 
mult mai crudă. 


Lenau a suferit cam şase ani de paralizie generală sau demență 
organică, timp în care se vede ce modificări grave a prezentat, 
toate şi clinic şi morfologic au lipsit la Eminescu. Mai mult înca, 
modificările meningeale se prezentau ca simfize generalizate nu 
localizate cum le descriu medicii la poetul nostru, total fără 
semnificație patologică. 


S-au făcut nenumărate paralele între cei doi poeţi, chiar şi 


internarea la Oberdoebling era pusă ca un semn de admirație a 
poetului român ajuns acolo unde înainte cu ani Lenau şi-a dus 
suferințele. Fie ca această comparaţie între afecțiunile lor total 
diferite, să fie contribuţia postumă a lui Lenau pentru lămurirea 
definitivă neparalitică a bolii marelui poet român, ca un semn de 
preţuire venit şi din partea sa. Nici la Lenau nu s-a putut pune în 
evidență afectul primar, ceea ce nu-i atât de necesar fiindcă, mai 
ales la cei ce vor face paralizie progresivă, el trece sub forma unei 
leziuni discrete şi nu e însoţit de erupții secundare. După cum se 
ştie Lenau a călătorit în America, a trecut prin multe porturi, dar 
nici asta nu ar fi un criteriu sigur, deşi boala sa vorbeşte pentru o 
paralizie generală din toate punctele de vedere. Important, de 
amintit, odată cu îmbolnăvirea sa psihică din 1844-45, Lenau intră 
cu adevărat în marea întunecime a paraliziei generale, ceea ce am 
văzut nu a fost nici o clipă, la Eminescu în afara perioadei de criză 
din 1883-1884, după care a urmat o perioadă de remisiune cu 
păstrarea capacităților sale creatoare. 


În legătură cu Eminescu mort, cu toate legendele sifilidelor de pe 
fața lui sau a vreunui erizipel ori ale leziuni traumatice, redăm 
rândurile Emiliei Humpel, sora lui Titu Maiorescu adresată soțului 
ei la două zile după moartea poetului Mihai Eminescu regretând 
evenimentul: “Parcă 1-aş avea în față cadavrul; trebuie să fi revenit 
la frumuseţea de altă dată, pentru că o fi dispărut anormala-i 
grăsime în urma ultimelor suferințe.” Se cuvine să cinstim această 
femeie cu atâta dragoste caldă pentru poet, uneori absentă la 
ilustrul ei frate desigur şi din orgoliul rănit de purtarea poetului 
când l-a vizitat la Oberdoebling. Poate alta ar fi fost soarta lui dacă 
în acei ani de mare suferinţă l-ar fi avut lângă el, ca pe un frate mai 
mare, pe venerabilul critic. Dar oricâtă bună voință i-am arăta, 
sigur şi-a făcut datoria, celălalt ar fi avut nevoie de mai mult. 
Posibil ca atitudinea să-i fi fost dictată şi de distanţarea sa 
olimpică, de boală văzută ca o abatere de la starea de sănătate atât 
de admirată de Goethe, modelul său de sânge şi suflet. 


In orice caz, grijile dnei Humpel fac parte din unul din cele mai 
sublime omagii ce-au putut fi duse bolnavului Eminescu, în acele 
zile de adâncă îndurerare şi mai ales grea singurătate. 


Revenind la G. Marinescu, fără să vreau să ştirbesc din binele lui 
meritat prestigiu, dar pe de altă parte sunt nevoit să arăt că 
niciodată nu s-au întrebuințat datele unui creier normal, pentru a 
diagnostica o paralizie generală, aşa cum o face savantul în 
scrisoarea sa, mai sus citată. Din cei patru oameni distinşi amintiţi 
de el, doi nu au avut sigur paralizie generală progresivă: Nietzsche 
şi Eminescu, probabil Lenau şi mai sigur Maupassant, totuşi poetul 
german are o boală apropiată, cu aceleaşi aspecte şi încadrări 
nosologice. La atare cazuri analiza nici nu mai prezintă interes 
patografic, studiile devin merituoase, atunci când pot contribui la 
aprofundarea personalităţii şi operei unui geniu, cum a procedat R. 
Richter împotriva diagnosticului pus de Moebius de paralizie 
generală progresivă (pgp) la Nietzsche şi alături de el aş dori să se 
înscrie şi al meu, în legătură cu boala şi moartea lui Eminescu. 


Personal mărturisesc deschis l-aş fi iubit pe Eminescu tot atât de 
mult şi sifilitic şi alcoolic. Pentru Baudelaire şi Maupassant nu mi- 
a scăzut admirația, faţă de marea lor operă numai fiindcă de 
amândoi se susține aproape cert, că au avut lues. Dar de ce să-i 
atribuim unui geniu ca Eminescu o boală pe care nu a avut-o şi 
pornind de la ea să-l punem sub marea întunecime de care nu a 
suferit niciodată şi în acest fel să-l înmormântăm cu şase ani mai 
înainte de a fi făcut-o medicii, din marea lor neştiinţă. 


În cele de faţă m-am trudit să arăt adevărul despre boala şi cauza 
morții poetului Mihai Eminescu, cei ce-l vor refuza înseamnă că 
se complac în fantezii, preferă realului iluzia unei descrieri, oricât 
de frumoasă, neconformă cu subiectul dat, pur şi simplu inventată. 


Subliniez faptul că în cercetările mele m-am condus exclusive 
după document, în acest sens mi-am dat silința să ajung la 


înțelegerea hermeneutică a faptelor oferite. Trebuie să recunosc, nu 
de la Dilthey, nu de la discutate analiză poetică a lui Heidegger 
plecată de la versuri disparate ci am învăţat să mă călăuzesc în cele 
dintâi, după actul concret numai prin el, după ce se primeşte 
comprehensiunea unui adevăr anumit, se poate dezvolta forma 
frumoasă, şi o viziune proprie. Acest principiu mi l-am însuşit de 
la regretatul meu profesor de literatura română al facultății din 
Cluj, D. Popovici. De fapt, rostul i l-am pătruns mai târziu, mi l-au 
oferit viaţa şi criteriul ştiinţific, esențial după Heidegger şi nu strict 
pozitivist. Întâmplarea face ca independent de profesorul meu să- 
mi fi fundamentat părerea despre G. Călinescu pe textele sale din 
Istoria literaturii române de la origini şi Viaţa lui Mihai 
Eminescu, dar şi din altele, de-a dreptul conformă cu cercetarea 
hermeneutică, neinfluenţată de monumentele ridicate lui între timp. 
Mă bucură să pot aminti acuma, în 1992 când am vizitat ţara după 
un interval de aproape 20 de ani de absenţă, am descoperit cursul 
tipărit al profesorului D. Popovici ținut în anul şcolar 1945-46, 
când încă nu i-am fost elev, despre Călinescu văzut în calitatea sa 
de exeget eminescian şi de istoric literar (39, 40, 41). ÎI recomand 
spre lectură fiindcă în el se recunoaşte harul de romancier al lui 
Călinescu, ori în această calitate sacrifică cel mai elementar adevăr 
pentru un motiv ce-i pare frumos, impresionismul său exprimând 
de fapt o absolută subiectivitate. Împărtăşesc, fiindcă e adevărată, 
prezentarea fostului meu profesor şi dacă am amintit-o aici e din 
cauză că am fost nevoit să tratez, după aceste criterii, biografia 
călinesciană despre Viaţa lui M. Eminescu, unde sifilisul poetului 
apare ca o simplă figură de stil, aşa-l vedea criticul vânjos şi 
animalic, fără să gândească, mai departe, la consecinţele pe care le 
poate avea, o atare viziune imaginată. În numele adevărului m-am 
ridicat împotriva ei şi nu voi ceda în nici un chip. Când scrii o 
biografie trebuie să uiţi de tine şi să prezinţi eroul aşa cum a fost 
nu cum vrei tu să fie dacă ai pretenţii că faci istorie literară şi nu 
simplă biografie romanţată. 


Paradoxul lucrării călinescirnr stă tocmai în faptul că atâta cât a 


putut, luându-se după documente, doar a promis solemn să nu facă 
literatură, conținutul ei aduce argumente contra diagnosticului de 
paralizie generală, termenii de lues, sifilis jucând în sângele 
poetului, sună fals na nişte brelocuri ce încarcă de prisos un 
ansamblu, îi declanşează în mod strident alămurile când trebiua să 
respecte profundal adaggio. 


Desigur documentul nu împiedică libertatea de creaţie, dimpotrivă, 
îi asigură adevărata permanenţă, raportul cu necesitatea trebuie 
păstrat, fără el refuzi autenticul suflu al vieții. Numai prin acordul 
fanteziei libere cu necesarul destinului impus de-afară, se poate 
ajunge la lumina cea clară de pe vârfurile adevărului, în aceeaşi 
măsură şi ale frumosului şi ale binelui. 


Mergând pe acest drum am dorit să răspund în primul rând 
adversarilor mei, care m-au declarat duşmanul marilor valori 
româneşti, în numele unui conservatorism atât de caracteristic 
românilor, făcător de idoli chiar şi falşi. 


Am ştiut de la început că misiunea mea va fi grea de tot, dar nu m- 
am aşteptat la o aşa rezistenţa la dialogul obiectiv, lipsit, se înţelge, 
de resentimente. 


Nu voi răspunde atacurilor nedrepte, dar mi s-a reproşat până şi 
preocuparea de boala lui Eminescu, atunci când d-rul Nica prin 
cartea sa a lămurit-o, prin urmare, literați sunt de accord că marele 
nostru poet național nu a avut sifilis. Desigur un subterfugiu, a mă 
lovi pe la spate, fără nici un argument, cât de cât acceptabil. Totuşi 
acestei obiecții o să-mi iau libertatea să-i răspund, nu pentru a 
diminua din valoarea cărtu doctorului Nica, ci pentru a o completa, 
adică să-mi susţin propriile contribuţii, necesar să fie deschis 
amintite fiindcă ele, la urma urmelor, duc mai departe ceea ce a 
început dr. Nica şi corijează multe din scăpările sale, nu lipsite de 
importanţa lor. În primul rând cer să nu se uite că am pregătire de 
neuropatolog şi nimeni nu poate să-mi conteste această calificare, 


mai ales cu brutalitatea arătată față de exegetul eminescian şi 
poetul ce sunt. Dar pe aceştia nu-i pun în discuţie odată ce nu 
urmăresc să intru în literatura românească de astăzi, voi merge pe 
drumul exilului meu până la capăt. 


Dar acuma e vorba de boala lui Eminescu pe care nimănui nu-i este 
permis să o ieie în deşert, indiferent de numele ce-l poartă ori de 
orientarea sa de clan. Prin urmare nu cer decât obiectivitatea 
elementară, respectful faţă de document şi adevăr!!! 


Meritul mare al cărții doctorului Nica îl constituie izvorul de 
documentare şi exhaustivă informare pusă la îndemâna cititorului, 
prin respectivele însuşiri se înscrie printre cele mai bune cărți 
scrise vreodată despre viaţa şi mai ales boala lui Mihai Eminescu, 
marele nostru poet. 


Lucrând şi eu, în paralel cu dânsul, în legătură cu elucidarea 
diagnosticului bolii lui Eminescu, subliniez, ca specialist în 
domeniul afecţiunilor cerebrale, valoarea concluziilor sale, bazată 
strict pe documentele ce i-au stat la dispoziție, nu chiar puţine, că 
marele poet a suferit de o psihoză maniaco-depresivă, deci nu a 
fost luetic, nici atâta paralitic general, boală dată de localizarea 
spirochetei pallida în țesutul nervos pe care-l distruge, clinic 
evoluând cu fenomene deficitare, total absente la Eminescu. 


În cele următore, după nenumăratele elogii aduse lucrării d-rului 
Ion Nica, provocat şi de intervenţiile nepotrivite ale unor literați, 
am să-i arăt şi unele grave deficienţe. Elucidându-le în lumina 
adevărului, consider că nu voi face decât să relev părțile valabile şi 
deci inatacabile ale cărții sale. 


Dr. Nica desigur arată un curaj ce-l cinsteşte când infirmă sprijinit 
de date clare şi distincte, pentru a mă referi la cartezianismul lor 
metodic, diagnosticul de paralizie generală pus de savantul, cu 
renume internațional G. Marinescu. Das stăpân pe un atare 


diagnostic, nu-l valorifică în continuare, încât se limitează doar la 
perspectiva sa medicală. În această direcţie confirmă pe literați cu 
teoria lor asupra poeziilor compuse de poet în perioada 
îmbolnăvirii drept reproduceri mecanice din memorie. Din păcate, 
fără contribuţii la subiect, adică, aşa cum a făcut-o în cazul altor 
aspecte şi lămuriri biografice susține o teorie, limitată, după 
propriile mele cunoştinţe, fără un specific eminescian. Fiindcă nu 
se va găsi un al doila caz de paralizie progresivă să fie capabil în 
perioada de stare a unei afecțiuni atât de grave să posede o 
memorie mai mult decât extraordinară. Obişnuit ea este alterată în 
mod evident de la începutul afecțiunii paralitice, având şi tulburări 
organice de vorbire şi scris, cum nu le-a prezentat Mihai Eminescu. 
Prin urmare, deşi avea un temei să o facă, dr. Ion Nica nu infirmă 
cu nimic “mare întunecime” creatoare a poetului între anii 1883- 
1889. 


lată prima mea contribuţie. Pe lângă demonstrarea 
aceluiaşi diagnostic de boală psihică endogenă de tipul maniei- 
depresive, am tras concluzia ce se impunea, să se arate că 
Eminescu nu a suferit de o mare întunecime, deci a fost în 
continuare capabil de creaţie şi muncă lucidă. În acest sens în 
sprijinul meu ştiinţific vine cazul lui Hoelderlin, care ca 
schizofrenic cronic a putut să scrie unele din cele mai frumoase 
poezii ale literaturii germane, concurând chiar după Heidegger şi 
Jaspers, tronul de până acum, al lui Goethe. Dar pe lângă acest caz, 
ce poate fi considerat execpțional, mai există zecile de observaţii 
publicate de medici, dintre ei se remarcă, citatul Prinzhorn cu ale 
lui cazuri de bolnavi psihici cronici, pensionari ai ospiciilor de 
nebuni, autori de opera artistice în domeniul picturii şi sculpturii, 
recunoscute ca atare de criticii şi istoricii de artă modernă. Prin 
multitudinea cazuisticii, psihiatria de astăzi acceptă nu numai 
capacitatea creatoare a psihoticilor cronici, să nu mai vorbesc de 
cei aflați în remisiune aproape totală ca poetul nostru, dar a 
declarat drept ştiinţifică teoria critic paranoică a lui Salvador Dali, 
care susținea că pe el l-au scăpat de nebunie arta şi soția lui Gala. 


Revenind la Eminescu există astăzi studii fundamentale aparținând 
lui A. Bhose, Al. Oprea, matematicienilor de prestigiu Octav 
Onicescu şi Aurel Adamescu, exegetului Marin Bucur, asupra 
cărora am insistat în paginile anterioare. Toate aduc contribuţii de 
netăgăduit în favoarea păstrării de către poet a unei lucidități cum 
nu mai un creier intact o poate avea şi asta bineînţeles în anii dintre 
1883-1889, în epoca denumită de literați drept “marea întunecime” 
din viaţa necreatoare a lui Mihai Eminescu. 


Mergând pe acest drum, personal susțin menţinerea puterii 
creatoare ca poet, bazat pe creații ca De ce nu-mi vii, Kamadeva, 
La steaua, 55 de versuri intitulate Dalila care vor figura în 
Scrisoarea a V-a publicată postum. Acestora li se mai adaogă două 
exepționale traduceri de nivelul operelor sale originale, cum e o 
schiţă după Mark Twain şi piesa Lais de Augier, tradusă în 
germană de K. Saar, căreia Eminescu i-a dat forma nemuritoarelor 
sale Scrisori, prezentând astfel o exemplară continuitate şi în 
creația sa poetică. 


În acest context, dr. Nica nu numai că menţine mitul fals al “marei 
întunecimi” dar reuşeşte să-şi pună la un moment dat în nepermisă 
discuție diagnosticul de psihoză maniaco-depresivă. Am arătat-o 
mai înainte, când acceptă diagnosticul de epilepsie a d-rului 
Popazu, deşi simptomele pot să fie de epuizare fizică, după 
călătoria lungă până la Oberdoebling şi mai ales când aminteşte, 
fără să combată diagnosticul greşit al medicilor din Iaşi, etichetând 
drept afazie motorie, semn de gravă lezare a creierului, un baraj 
depresiv, simptom de psihoză fără substrat lezional cerebral. În 
acest sens repetă chiar că din 1887 poetul prezintă simptome de 
demență, aliniindu-se, nejustificat de psihoza poetului, părerilor lui 
Titu Maiorescu si ale dr. Şuţu care astfel i-a aplicat o terapie cu 
mercur neindicat, cu efecte fatale. 


Doctorului Nica i-a scăpat tabloul adevărat psihotic prezentat de 


poet. În 1883 a avut o mare criză urmată de remisiune aproape 
completă, în cursul căreia s-au păstrat unele note depressive pe 
când cele maniacale îi deveneau evidente după consumul cu alcool. 
Acesta e tabloul urmat monoton în anii de boală dintre 1883-1889. 
Nu avem dovada certă că la Mănăstirea Neamţului, dupa o 
vindecare atât de rapidă, ar fi suferit o criză propriu zisă, nici chiar 
la internarea din 1889 în Februarie, nu au existat alte simptome, 
după cum aflăm din descrierea chiar a doctorilor Vineş, Şutu, 
Petrescu şi probabil Tomescu. Și acum, ca în 1886, cauza internării 
au fost simptomele maniacala, prin ele socotit ca un tulburător al 
ordinei publice, mai ales cinstitele cucoane se considerau jignite de 
cuvintele şi unele gesturi ale poetului. 


Respectivul tablou constituit din aceleaşi simptome nu au dus la 
demenţă, lucrările ştiinţifice din acea perioadă sunt etichetate de 
matematicieni drept ale unui om cu certe cunoştinţe în domeniul 
respectiv. Pentru medic tabloul este de-acum stabilit, mereu 
acelaşi, bine precizat, nu se schimbă de la o zi la alta cum ne dă 
impresia dr. Nica, atunci când citează o dată pe un trecător atestând 
normalitatea poetului, ca altădată să citeze păreri total discutabile, 
chiar dacă e vorba de tânărul Iorga, declrându-l nebun de-a binelea. 


În felul prezentat, diagnosticul pus de dr, Nica rămâne până la 
urmă unul oarecare, nu demonstrează necesitarea însuşirii lui 
după principiul logic al tertiusului exclus. Nu mai există nici o 
îndoială, realitatea demonstrează că Eminescu a trăit 39 de ani nu 
38 după Al. Oprea, cum Hoelderlin 73 nu 32, vârstă la care s-a 
îmbolnăvit, dar fără să treacă într-o mare întunecime, atribuită total 
nemotivat ştiinţific lui Mihai Eminescu. 


Dr. I. Nica, în continuare arată, bine susținut, că ulcerele de la 
picioarele poetului nu puteau fi de natură sifilitică, ci corespund 
unei ectime infecțioase nespecifice survenită la oameni ce trăiesc 
în condiţii precare şi Eminescu, sigur, a fost un atare om. 


Cu această ocazie aş mai aminti că în general nu s-a precizat că 
luesul are o evoluţie în trei faze, uneori posibil în patru stadii, dar 
nu obligator, cum ar fi paralizia generală progresivă (pgp) 
diagnosticată la poet. În acest tablou nosologic există o lege 
fundamentală, odată ce-ai trecut de un stadiu nu poți să te mai 
întorci la el, nu poți să-l faci a doua oară, altfel spus, eşti sigur că 
nu mai ai sifilis doar atunci când îţi mai apare odată afectul primar, 
postulatul venerologilor chiar şi după ce s-a introdus medicația cu 
arsen. Astfel, conform datelor respective, poetul nu putea să aibe, 
cum scriu unii literați, sifilide pe tot corpul răspândite, atunci când 
acestea fac parte din stadiul H al bolii, pgp-ul, fază în care se 
presupunea că se află poetul constituie complicaţia quaternară 
tardivă, finală. Faptul că localizările nervoase luetice se asociază 
atât de rar cu leziunile cutanate au determinat pe Levaditti, un mare 
specialist al acestei boli, să descrie două feluri de spirochete, una 
neurotropă şi alta cutanată. Nu s-a acceptat teoria duală a 
spirochetei totuşi rămâne faptul rarei asocieri dintre determinările 
cutanate şi cele nervoase. Desigur joacă un rol important 
capacitățile de rezistenţa şi de apărare imunologică a organismului, 
pe acea vreme inclusiv până la al doilea război mondial, fără 
posibilități de cercetare, iar mai târziu, boala, mai ales paralizia 
generală, a dispărut pur şi simplu datorită penicilinoterapiei. 


Leziunile de la picioare, la Eminescu, au apărut în 1880, pentru 
prima dată, ori dacă el s-ar fi aflat în perioada primelor semne 
paralitice, atunci greu se poate admite apariţia concomitentă cu 
pep-ul a unor manifestări terțiare ca ulceraţiile respective. În mod 
mai rar există asocieri între sifilisul quaternar, tabesul şi cel terțiar, 
insuficienţa aortică sau gomele, dar apariția lor nu e concomitentă, 
cele viscerale apar mai devreme decât cele quaternare. De altfel, 
acestea din urmă fiindcă apar mult mai târziu, după o incubație 
până la 20 de ani, mai poartă numele, mai ales în literatura 
germană de complicaţie metasifilitică terminologie neacceptată, în 
general, din cauza confuziei la care duce, acel meta îndepărtând de 
la originea sifilitică. 


Dr. Nica evită, nu ştiu din ce cauză, să insiste asupra descrierii 
pep-ului şi lues-ului nervos, face lungi pretractări sub formă de 
prelegeri în legătură cu psihozele endogene, în primul rând mania 
şi acordă prea puţină atenție obiectului pus în discuție, cum sigur 
este sifilisul cerebral, atribuit poetului, în toate formele, până şi cel 
congenital declarat ad-hoc, drept ereditar pe linie de mamă. Nu m- 
am oprit asupra lui în cursul studiului de faţă, fiindcă des. 
diferențial l-am făcut într-altă parte şi în mod principial nici nu 
vine în discuţie, din nici un punct de vedere. 


Nai tulbură în cartea doctorului Nica întrebuințarea noțiunii de 
psihopatie pentru psihoză, când prima în lexic medical are un 
cadru nosologic complet diferit şi interesează tineri cu tulburări 
caracteriale, nimic mai mult. La fel deranjează pe specialistul 
medic, etichetarea incontinenţei urinare drept un fenomen de 
suferință renală, când el reprezintă o tulburare de micţiune de 
origine în vezica urinară sau accesoriile ei, inclusive nervoase. 


Cu această ocazie aş mai sublinia că diagnosticul de psihoză 
nesifilitică la Eminescu nu este unul nou (42) [nota 6], dacă el a 
fost reluat se datorează înlocuirii sale tot mai insistente cu cel de 
sifilis nervos, baza “marei întunecimi”. 


Psihoza maniacală nesifilitică a fost susținută de Maiorescu, cât şi 
de toți medicii până la cei din Iaşi şi cel din Botoşani, dr. Iszak. 
Am arătat de ce avem indicii sigure că medicii vienezi, nici dr. 
Obersteiner, nici dr. Notnagel, nu s-au gândit la o complicaţie 
sifilitică, ci la o “boală a minţii” adică psihoză maniacală. 


Despărțirea noastră, a mea de dr. Nica, de fapt ia direcții deosebite 
atunci când tratăm cauza morții poetului, şi anume dânsul recurge 
la termenul de pseudoparalizie, provocată la Eminescunu nu de 
spirochetă, ci de streptococ. Pentru a se înțelege erorile săvârşite şi 
în consecință divergențele dintre noi, sunt nevoit să mă refer întâi 


la conţinutul noţiunilor întrebuințate de dr. Nica, dând dreptate 
filozofilor că toate clarificările sau neînțelegerile dintre doi oameni 
ce stau în dispută, se datorează în primul rând nelămuririi 
conceptelor, criterii valabile, de altfel, în orice ştiinţă. 


Când am avut ocazia să stau de vorbă cu dr. Nica i-am spus de tot 
sincer că în loc să ia contactul cu psihiatrul englez Slater, autorul 
unei interpretări eronate asupra bolii lui Schumann, ar fi fost mult 
mai spre interesul său să consulte tratatele de specialitate 
neuropatologică, pentru a-şi lămuri conceptele de bază, 
întrebuințate în ele, astăzi. 


În primul rând, în pseudoparalizia generală din 1887, presupusă de 
a fi prezentată de Eminescu, de fapt un baraj depresiv fără substrat 
anatomic, nu a putut să joace nici un rol streptococul, prin simplul 
fapt că el nu produce leziuni cronice în creier. Sunt descrise 
microabcesele în boala lui Osler (endocardita lentă) sub forma 
unor leziuni anergic, subacute, dar ele nu dau simptome clinice, 
boala e dominată de grava îmbolnăvire a cordului. Se admite, în 
general, rolul principal jucat de streptococ în leziunile reumatice, 
dar acestea cu toate eforturile medicilor, belgieni şi sovietici ruşi, 
nu au putut fi evidenţiate în creier. lată de ce poetul nu putea să 
prezinte simptomele unei pseudoparalizii generale în 1887, în 
primul rând fiindcă streptococul nu dă leziuni de encefalită 
cronică, deci nu intră în discuţie diferențială cu o paralizie generală 
sifilitică, aşa cum ne sugerează autorul. 


Dar dacă problema pseudoparaliziei cornice rămâne deschisă în 
cartea d-rului Nica, el nu numai că nu o abendonează, dar o 
întrebuinţează în continuare pentru a explica moartea poetului, deci 
de data asta ca un factor acut de îmbolnăvire. 


De-acum, dacă pseudoparaliza generală e o noţiune clinică, mai 
departe dr. Nica I. consideră că la baza ei, anatomice stă o 
periencefaltă luând punct de plecare, spre regretul nostru, 


descrierea şi vocabularul autorului buletinului rămas la Academia 
română nesemnat, se bănuieşte dr. Tomescu, conceput în anul 
1889. 


Dar greşelile doctorului Nica de-acuma sunt mai mult decât 
evidente. Termenul de pseudoparalizie generală [nota 7] e unul 
vechi, de pe vremea când nu se cunoştea etiologia sifilitică a 
paraliziei generală progresive adoptându-se o clasificare anatomo- 
patologică. Astfel s-a observat că la acelaşi diagnostic clinic de 
paralizie g. progresivă se pot deosebi două forme anatomo- 
patologice: prima însoțită de tulburări manifeste inflamatorii, cu 
distrugerea celulelor nervoase, deci o meningo-encefalită floridă şi 
alături de ea o pseudoparalizie g. progresivă în care se găsea o 
inflamație discretă perivasculară cu o reacţie glială, uşoare 
infiltraţii şi în meninge, cu respectarea celulelor nervoase din 
această cauză numită  periencefalită, baza morfologică a 
pseudoparaliziei generale. 


lată o clasificare de ocazie, fundcă după elucidarea paraliziei 
generale, propriu zis pseudoparalizia nu numai că nu avea nici o 
legătură cu ea, dar conținutul ei se preciza tot mai mult prin 
descrierea unor alte boli demenţiale nesifilitice, dar cu substrat 
organic, cum ar fi demențele presenile, ori senile, encefalite virale, 
boala lui lacob-Creutzfeldt şi altele. lată din ce cauză motivarea de 
pseudoparalizie a ieşit total din uzul medical, nu se mai găseşte de 
mult în nici un tratat, paralizia generală a primit un cadru nosologic 
bine precizat la fel ca bolile ce se confundau, până atunci, cu ea. 


Acelaşi fenomen are loc şi cu zisa periencefalită şi ea dispărută 
fără urmă din vocabularul patologilor şi clinicienilor deoarece nu 
reprezenta altceva decât o inflamație discretă reactivă la un proces, 
în parte destructiv al substanței cerebrale. O atare inflamație 
nespecifică, fără rol diagnostic, poate apărea în diferite intoxicații, 
demențe senile, presenile şi alte boli degenerative, tumori, 
ramolismente, ele au format conţinutul total nefondat al zisei 


pseudoparalizii. Ca să se vadă până unde poate ajunge o stare de 
inflamație reactivă, amintim că în scleroza în plăci până astăzi se 
discută dacă factorul prim al bolii îl constituie distrugerea mielinei 
(mielinoclasie) sau procesul inflamator alergic, demielinizarea 
fiind secundară. Nimănui însă nu i-ar trece prin minte să numească 
atari manifestări patologice, periencefalite. 


Noi nu mai vorbim astăzi, ca doctorul Tomescu sau Şuţu, despre o 
paralizie generală al cărei agent pathogen e nu numai sifilisul, dar 
şi alcoolul şi excesele intelectuale ori să le diferențiem pe acestea 
din urmă în pseudoparalizii generale cu periencefalită de origine 
streptococică. 


Nu ne putem însuşi nici limbajul celebrului Obersteiner care la 
congresul mondial de neurology din Moscova (1894) în şedinţa 
prezidată de G. Marinescu, în etiologia tabesului, discută pe lângă 
intervenția sifilisului şi a blenoragiei. 


Astăzi cunoaştem bine paralizia g. progresivă, astfel că ne aflăm în 
drept să corectăm diagnosticele neclare făcute pe acea vreme, sub 
diferite numiri ca pseudoparalizie generală, periencefalită, de fapt 
tablouri astăzi bine delimitate, atât clinic, cât şi morfologic. Ori 
întrebuințând termeni perimaţi, dr. Nica ne provoacă cele mai 
drastice critici aşa cum i-am acordat pentru alte merite, elogiul 
nostru, ambele total justificate. 


Pentru a nu rămâne în aer cu formularea sa, se va referi la două 
aspecte din istoria bolii Eminescu, în primul rând la erizipel, acesta 
de natură streptococică. 


Am arătat de ce respectivul erizipel rezolvat în câteva zile, de fapt 
a fost un eritem medicamentos, consecinţă alergică provocată de 


tratamentul mercurial trecut, total neobservat. 


Suntem nevoiţi astfel să admitem existenţa unui erizipel supra acut, 


ca evoluție în timp, fără febră, fără modificări a stării generale, 
deci total benign. Totuşi cu dreptate dr. Nica semnalează deosebita 
periculozitate a erizipelului manifestată prin diferite complicaţii, 
mai ales atunci când leziunea e localizată la față ca: meningita 
purulentă, inflamaţia sinusurilor venoase cerebrale cât şi fenomene 
septicemice generale. O complicație acută septicemică e şi 
endocardita vegetantă, dar după cum se stie nu s-au găsit patologic 
nici în corp, nici la nivelul sistemului nervos modificări în sensul 
unei septicemii streptococice. Pe lângă toate există o nepotrivire 
între tabloul clinic şi eventualitatea apariției complicațiilor, odată 
ce din primul putem deduce scăzuta patogenitate a streptococului 
în cazul dat, de fapt inexistenţa sa, cum am arătat în cele 
anterioare. 


Pe dr. Nica nu-l tulbură aceste aspecte importante pentru 
diagnostic, fiindcă el caută periencefalita aşa zisei peudoparalizii 
progresive generale şi exclamă ca Arhimede, un puternic Eurika, în 
momentul când descoperă în scrisoarea lui G. Marinescu, relatând 
despre boala poetului, descrierea ca leziuni microscopice a unei 
meningite localizate la nivelul lobilor anteriori, pe care o poate 
considera nu de natură sifilitică dată de spirochetă, ci de 
streptococ. Mare, mare eroare, susținută de o greşală de tipar, cum 
am arătat în altă parte, dar amintesc încă o dată, în scrisoarea 
savantului s-a strecurat o greşală de tipar — nu e vorba de leziuni 
microscopice, ci macroscopice, astfel că amintita meningită 
localizată la lobii anteriori (polii lobilor frontali) n-a existat în 
buletinul redactat imediat după autopsie, în acea regiune. 
Macroscopic ele corect se numesc aderenţe meningeale şi nimic 
mai mult, procesul inflamator îl dă doar microscopul ori acest 
examen n-a fost efectuat. 


E cel puţin curios, dr. Nica, după ce infirmă diagnosticul 
profesorului Marinescu de paralizie generală tot bazat pe 
prezentarea sa, se consideră în drept să vorbească de o 
pseudoparalizie, ceea ce înseamnă, nici mai mult nici mai puţin, 


decât clinic o demență paralitică de altă origine decât cea sifilitică. 


lată cum dr. Nica se întoarce nu numai la G. Marinescu, dar îşi 
contestă propriul diagnostic, odată ce între pseudoparalizia 
generală şi adevărata paralizie generală deosebirea nu este decât de 
cauză, nu şi de tablou clinic, o periencefalită în sine e o inflamație 
discretă, etiologia se impune căutată în altă parte, în bolile organice 
cerebrale, de fapt, isolate mai târziu. 


Trecând peste atâtea inadvertenţe să rămânem la partea pozitivă a 
lucrării şi să-i reținem diagnosticul de psihoză endogenă maniaco- 
depresivă la Eminescu, total diferită de o paralizie generală. 


Psihoza nu a intrat în demenţă, poetul nu a avut, cum arătăm, 
niciodată tabloul unei paralizii generale ori a unei alte boli 
organice a creierului, evoluția clinică s-a complicat după 
administrarea injecțiilor de mercur, cu simptomele clasice ale unei 
intoxicatii hidrargirice, de altfel în parte semnalate şi de dr. Nica, 
dar fără să le dea prea mare importanţă. Deşi tulburările ca 
tremurături şi ataxie atunci când apar într-o intoxicație cu mercur, 
bolnavul este pierdut, mai devreme sau mai târziu. Tot simptome 
de intoxicație cu mercur sunt şi scurtele sincope cardiace descrise 
de internistul Tomescu, ele dovedesc leziuni grave ale cordului, 
găsite de-altfel la autopsie. 


Prin urmare, nici complicaţia ultimă a bolii poetului nu are vreo 
legătură cu paralizia generală, nici atât cu o pseudoparalizie 
generală, termen cu totul depăşit, ci se datorează unei îmbolnăviri 
iatrogene provocată de medici prin tratamentul lor inadecvat, dar şi 
periculos prin acţiunile sale toxice. 


Pe această cale devine clară şi cauza mortii poetului, intoxicația cu 
mercur, şi trebuie din spirit ştiinţific să o susţinem oricât ne-ar 
durea respectivul sfârşit, cauzat de neştiinţa celor ce l-au tratat, 
căci încă o dată o scriu, nu poate fi apărat în numele adevărului un 


psihiatru care aplică un tratament fără să cunoască urmările sale 
fatale, cum e cazul d-rului Şuţu, responsabil postum de moartea lui 
Eminescu. 


a 
In concluzie 1.: 

Prin studiul meu patografic, bazat strict pe documente şi 
interpretarea lor hermeneutică adică fără să țin seama de alte 
împrejurări de ordin extern, neştiințifice, reiese demonstrat că 
marele nostru poet, Mihai Eminescu a suferit de o psihoză 
maniaco-depresivă, lipsită de substrat anatomic, numită şi 
endogenă. Prin urmare nu a avut lues, deci nici paralizie generală 
progresivă ori altă formă a respectivei îmbolnăviri. 


In concluzie 2.: 

Aşadar, între anii 1883-1889 nu a prezentat o “mare întunecime”, 
boala psihică nu i-a alterat capacitățile creatoare, s-a bucurat de o 
luciditate caracteristică unui creier normal. Nu există nici o baza 
ştiinţifică să explice activitatea sa poetică din timpul bolii ca o 
simplă reproducere mecanică din memorie a versurilor scrise 
înainte de 1883. 


Poezii ca De ce nu-mi vii, Kamadeva, La Steaua, 55 de alte versuri 
intitulate Dalila din timpul bolii şi adăugate la cele din 
manuscrisele aflate în posesia lui Titu Maiorescu au constituit 
postum publicata Scrisoare a V-a, sunt mărturii greu de înlăturat, 
care, toate, susțin păstrarea puterii sale creatoare şi în timpul 
“marei întunecimi”. Desigur mai adăugăm traducerile sale de mare 
calitate, ca o schiță presupusă a fi a lui Mark Twain, dar nu-i 
exclusă paternitatea eminesciană şi piesa Lais de Augier, tradusă în 
germană K. Saar. Ultimei dându-i forma scrisorilor din anii 1881, 
dintr-o simplă tălmăcire în versuri reuşeşte o capodoperă cu 
adevărat eminesciană, depăşind pe ceilalți autori, dar înscriind-o în 
marea sa tradiție demonstrează şi continuitatea, neatinsă de boală a 
creativității sale. Lais e datat cu anul 1888, nu există nici o îndoială 


asupra acestei realități, P. Creţia confirmă data şi el, decisivă 
pentru a ne apăra definitive teza. 


Despre inexistența unei “mari întunecimi” în perioada bolii la 
Eminescu pledează şi alte studii, prin care se demonstrează 
luciditatea poetului ca om de ştiinţă. Astfel A. Bhose, comentând 
studiile sanscrite ale poetului, subliniază faptul că în anii 1884- 
1886 cunoştinţele sale au atins nivelul unui specialist, cele dinainte 
de boală purtând amprentele unui amator, începător. Să nu uităm 
că avem de-a face cu o cunoscătoare a respectivei limbi. Mai 
departe Octav Onicescu şi Aurel Avramescu, matematicieni de 
valoare, cercetând manuscrisele eminesciene în materie, 
majoritatea concepute în timpul bolii, unele chiar în Februarie- 
Martie 1889, ajung la convingerea că poetul avea cunoştinţe 
fundamentale în specialitatea lor, calculele lui nu sunt producții 
“de dement” ci ale unui om lucid, în stăpânirea capacităților sale de 
a realiza un studio ştiinţific. La aceste contribuții trebuie să 
adăugăm şi articolul lui Al. Oprea despre omul de ştiinţă 
Eminescu. La fel şi cel al lui Maria Bucur privind corespondenţa 
lucidă a poetului din timpul bolii. 


In concluzie 3.: 

Cauza morții poetului reiese din studiul obiectiv al aceloraşi 
documente, mult mai numeroase, în acelaşi timp semnate de 
medici. Din raportul d-rului Vineş, publicat mai târziu pe notele 
avute din 1889 ca şi medic curant al poetului în sanatoriul dr. Şuţu, 
cât şi raportul medico-legal întocmit de acelaşi dr. Şuţu şi dr. 
Petrescu, alături de care trebuie amintit buletinul aflat nesemnat la 
Academie probabil aparținând internistului dr. Tomescu, ultimul 
valoros şi pentru datele autopsiei, putem constata că la internare 
(1889) Eminescu nu a avut decât discrete simptome maniacale şi 
depresive, deci de natură psihică, subliniindu-se chiar lipsa 
fenomenelor organice de altă natură, aspect ce înlătură hotărâtor 
posibilitatea unei paralizii generală progresive. În spital, cam de la 


sfârşitul lunii Aprilie, începutul lunii Mai poetul prezintă tot mai 
accentuat, tremurături ale membrelor, gurii, limbii şi o ataxie, 
situația psihică se complică şi ea cu un delir, totuşi, însoțit de 
momente de luciditate, aşa cum o descriu unii vizitatori. Şi în 
această stare se poate face diagnosticul diferențial cu o paralizie 
progresivă în stadiul ei final (Bacaloglu) tocmai prin prezenţa 
remisiunilor fie şi scurte, niciodată presente la un paralitic a căruri 
substanță cerebrală este total distrusă, în respectiva fază finală. 


Decisiv ne vine în ajutor dr. Vineş, oricât simptomele sunt de 
caracteristice pentru intoxicație, când scrie că bolnavilui 1 s-au 
administrat injecții cu mercur. 


Poetul era sensibilizat din perioada fricțiunilor cu mercur de la 
Botoşani, pentru declanşarea gravelor simptome de intoxicație 
inclusiv sincopa cardiacă, pe bază alergică, ar fi fost suficiente una 
sau două injecții într-a doua fază, totuşi avem dovada că s-a făcut o 
întreagă cură de tratament de unde agravarea simptomelor şi 
sfârşitul poetului prin sincopa cardică descrisă de d-rul Vineş, 
martorul apropiat al evenimentului. 


Nu există, nici din simptomele bolii nici din cele descrise la 
autopsie, motive ştiinţifice să acceptăm traumatismul cranico- 
cerebral ca şi cauză a morţii poetului, mai ales că o atare situaţie nu 
ar fi putut fi muşamalizată, autopsia decurgând de-a dreptul ca un 
act public în prezenţa nu numai a oficialităților, dar şi a ziariştilor. 


Cu această ocazie insist asupra unui aspect important. Nici dr. 
Iszak, nici ceilalți medici ieşeni, care au indicat greşit tratamentul 
cu mercur, nu pot fi incriminaţi de sfârşitul poetului. Explicarea o 
găsim în faptul că ei cunoşteau complicațiile terapiei cu mercur şi 
au ştiut să se oprească la primele semne toxice şi astfel să prevină 
catastrofa. Am descries de-aproape atitudinea doctorului Iszak, mai 
mult decât deontologică, atunci când, confruntat cu diagnosticul 
medicilor vienezi, deşi convins că are dreptate a suspendat cura de 


mercur. Interesant că dr. Vineş, după atâta timp, nu pune în 
discuţie intoxicația cu mercur, poate fiindcă intervenția unui atare 
factor e trecută systematic cu vederea de câtre medici, înca şi în 
timpurile noastre. 


Sigur, a avut o importanță diagnosticul aprioric al “marei 
întunecimi”, astfel că medicii s-au concentrat asupra paraliziei 
generale, chiar şi atunci când o combinau cu o schizofrenie (C. 
Vlad, 52) sau alții până în zilele noastre o consideră, cu nimic 
justificat drept un sifilis congenital. 


S-a luat în considerare iar numele celebre ori, G. Marinescu în 
acest context e întrecut de medicul anonim V. Vineş prin 
descrierea sa, amintind şi injecțiile de mercur. 


În orice caz nu e misiunea mea să stabilesc de ce mi-a venit chiar 
mie rolul să elucidez problema cauzei morții lui Eminescu, luând 
în considerare în primul rând documentul şi nu omul care-l scrie. 
Aceasta e calea adevărului, singura metodă valabilă, de altfel nu 
întâmplător Eminescu se întreabă unde poate găsi cuvântul să 
exprime adevărul, iar Heidegger descoperă esenţa Poeziei nu în 
frumos, ci în Adevăr. 


1997 


Note 


[1] E un lucru bine cunoscut în practica medicală, cel mai ades, 
boala zisă atipică, aparţine unui cadru nosologic nou. Aş cita, 
dintre atâtea exemple, lucrarea din anii lui '30, a marelui 
neuropsihiatru şi neuropatolog, în accepţia modernă a cuvântului, 
W. Spielmayer, în care ni se prezintă, detailat, două cazuri de 
scleroză în plăci atipice, apărute la bolnavi cu ftizie, decedați în 
urma afecțiunii respective  (ftizie însemna tuberculoză 
consumptivă). Ulterior, apropiat de zilele noastre, s-a demonstrat 


că leziunile nu au legătură cu scleroza în plăci, nici chiar atipică, 
ele aparțin unei leucoencefalopatii multifocale apărută la bolnavii a 
căror capacitate de apărare imunocitară, e mult scăzută. 


De altfel dacă demielinizările din scleroza multiplă sunt net 
delimitate de substanţa albă înconjurătoare, cerebrală, în cealaltă 
îmbolnăvire are loc o trecere treptată, superfluă uneori, aspectul 
substanţei albe apare ca mâncat de molii. Există, în aceasta din 
urmă, o proliferare nevroglială cu celule gigante, multinucleate, ce 
poate evolua până la un gliom cerebral, leziuni mult mai discrete în 
scleroza în plăci. 


În legătură cu Nietzsche, scoţându-se, pe drept, operele filozofului 
de sub stigmatul demenţei paralitice, se infirmă totodată 
diagnosticul de paralizie generală luetică, fie şi atipică, incluciv 
evoluția marei întunecimi, lent progresive, durând până la moartea 
lui Nietzsche din anul 1900. 


De unde, se vede, că un sinplu docent în filozofie, cum îl eticheta, 
de sus, Moebius pe R. Richter, dacă e bine pregătit poate să susțină 
o teză adevărată şi să combată decisiv, dându-i-se dreptate, chiar şi 
pe o mare şi cunoscută personalitate medicală cum sigur a fost, 
profesorul, Moebius, întemeietorul patografiei ca ştiinţă. 


[2] Fragmentul de 55 de versuri intitulat Dalila a fost publicat în 
“Epoca ilustrată” din 1 lan. 1886. Un sumar al acesteia apare în 
ziarul “Epoca” din Dec. 1885 anunţându-se că după primul articol 
Aşchii de Titu Maiorescu urmează Dalila, fragment-poezie de 
Mihai Eminescu. În conducerea ziarului se aflau tinerii Barbu 
Ştefănescu-Delavrancea şi Al. Vlahuţă, în relaţii nu tocmai bune cu 
marele critic, astfel sursa versurilor nu poate fi decât Eminescu în 


persoană, autor în acei ani, deci după 1883, al versurilor date. 


Ele vor mai fi publicate, în aceeaşi formă, de Morţun în ediția 
Poezii şi proză a lui Morţun din 1890 în care se specifică întâia lor 


publicare în Almanahul “Epoca” din lan. 1886, autorul având însă 
legături cu marele poet şi în timpul vieţii. În 1889 Dalila apare în 
“Fântâna Blanduziei”, după moartea poetului, unde se lasă a se 
înţelege că se face după un manuscris-autograf, proprietate a lui 
Tălăşescu. 


În faţa unei atare realități, G. Ibrăileanu, adept înfocat al marei 
întunecimi, admite totuşi că fragmentul Dalila, alături de poezia 
Nu mă ințelegi, apărută în “Album literar” din Martie 1886 sunt 
creaţii eminesciene din perioada de după 1883-1884, aşa dar din 
epoca de “agravare a degenerării” şi în consecinţă, pe nedrept, le 
consideră producţii “minore”. 


Perpessicius, în ediția Eminescu, în comentariile sale îl mustră pe 
colegul său pentru abaterea de la conceptual-dogmă al marei 
întunecimi şi consideră, contrar oricărei evidențe, că Titu 
Maiorescu a publicat Scrisoarea a V-a în lan. 1890, după 
manuscrisul ce-l avea în posesie încă înainte de 1883. Dar atunci se 
pune întrebarea: ce l-a împiedicat să o publice în prima lui ediție 
din 1884 şi de ce a făcut-o după apariţia în “Epoca ilustrată”, pe 
care a cunoscut-o, odată ce figura printre colaboratorii de frunte ai 
numărului dat? În loc să admită că a întregit, cum s-a întâmplat, şi 
a făcut-o şi în alte împrejurări, manuscrisul avut cu cel publicat în 
1886, primit de la una din publicaţii, mai sigur de la “Epoca 
ilustrată”, recurge la o supoziție lipsită de orice dovadă, că probabil 
Tălăşescu ar fi primit poezia cu autograph de la poe îiainte de 
1883. 


Nu e greu să se constate că Perpessicius e victima unei erori 
regretabile, cu urmări dezastruoase pentru întreaga sa exegeză. ŞI 
anume, consideră aprioric greşit, că toate manuscrisele 
eminesciene aflate la Academie, încă de pe timpul vieții lui Titu 
Maiorescu, aparțin exclusiv ladei cu manuscrise preluată în 1883 
de către critic, odată cu îmbolnăvirea poetului. Consecvent acestui 
principiu, a redatat poeziile lui Eminescu, pe care el nu a pus nici o 


dată, lucru dificil atâta timp cât scrisul lui Eminescu, aşa cum au 
arătat-o specialiştii grafologi, nu a suferit nici o schimbare 
esenţială în cursul vieţii şi bolii sale, până la moarte. La fel există 
nenumărate mărturii asupra intrării la Academie a altor manuscrise 
de poezii eminesciene după data de 1883, deci din perioada 
îmbolnăvirii sale. 


În acest sens e interesant de relatat, urmaşii lui Perpessicius, la 
continuarea ediției Eminescu lăsată neterminată de primul, nu se 
aliază viziunii maestrului lor, după cum am văzut din activitatea 
citată a lui P. Creţia, Al. Oprea sau Anita Bhose. Din contră chiar, 
aceştia susțin, bazaţi pe documente, nu pe simple supoziţii, că în 
timpul bolii, Eminescu a fost în deplinătatea capacităților sale 
intelectuale, având un creer total lucid. Mai mult, P. Creţia 
referindu-se la traducerea Lais o consideră concepută în 1888, 
dată, scrie dânsul, importantă pentru a certifica puterea creatoare a 
poetului şi în timpul bolii sale, lucru demonstrat şi de noi nu numai 
prin această lucrare de excepție eminesciană. 


În legătură manuscrisele lui Eminescu, am un facsimile cu La 
Steaua pe care o mână neiscălită scrie: “Poezie de M. Eminescu 
citită de el însuşi în Junimea după a sa însănătoşire”. Această 
inscripţie ne ajută prin acel subliniat “citită de el însuşi după a sa 
însănătoşire” să datăm poezia nedatată de poet, cu perioada anilor 
1885-1886, când Junimea activa în laşi, cu toate că Maiorescu se 
mutase în 1874 la Bucureşti, unde înființase a doua Junimea în 
1876. De altfel, textul e aproape identic cu cel scris de mâna 
poetului în “Albumul Ririer” în Iunie 1886 la Băile Repedea, de 
lângă laşi. Respectiva versiune a fost trimisă lui Titu Maiorescu, în 
toamna aceluiaşi an, criticul o şi publică în “Convorbiri literare” 
din 1 Decembrie 1886, scriind surorii sale Emilia din Iaşi 
următoarele: “Îţi trimet în alătuare admirabila poezie nouă a lui 
Eminescu. Ideea este luată dintr-un discurs al meu, dar ce formă 
frumoasă.” La Steaua, publicată de Titu Maiorescu a fost preluată 
în forma dată de toate ediţiile viitoare ale poeziilor eminesciene. 


Interesant de semnalat că Perpessicius, deşi publică drept 
curiozitate poezia din “Albumul Ririer”, nu face referință la 
manuscrisul de mai sus, de altfel numerotat în stânga Jos, cu 5428, 
diferit de manuscrisele studiate de el (sub numerele 2270-2275). 


Analizând mai de-aproape textul din manuscricul avut de mine în 
facsimil, observăm că, spre deosebire de cel din “Albumul Ririei”, 
poetul a făcut două modificări. Astfel în strofa a treia, tot versul al 
treilea “Era când nu s-a fost zărit” taie peste “nu s-a fost zărit” şi 
transformă versul în “Era pe când nu s-a zărit”, mult mai potrivit 
armoniei şi muzicalităţii întregului. Mai departe în strofa a patra, 
versul al doilea înlocuieşte pe “S-a stins”, cu “Peri” (Pieri) pentru a 
nu se repeta prin “stinsului” din versul următor. 


După cum se poate constata versiunea La Steaua din 1886 este, aşa 
cum o crede Titu Maiorescu, o creație nouă, nu are nici un model 
anterior pe care să-l fi reprodus mecanic, exterior, fără cunoaşterea 
fondului, după cum s-a susţinut cu totul fals că s-a întâmplat cu 
poeziile lui Eminescu din perioada “marei întunecimi”. Chiar din 
contră, la textul nou poetul face unele modificări judicioase, 
conforme fondului poeziei, ceea ce demonstrează că şi în timpul 
bolii, Eminescu era în posesia harului său poetic şi, având spiritul 
său creator păstrat intact, îŞi elabora forma artistică într-un mod cu 
totul conştient, urmând idealul său de totdeauna, al perfecțiunii. 


Nu putem decât s-i dăm dreptate lui Titu Maiorescu, La Steaua 
este o Poezie nouă, ceea ce înseamnă că a fost compusă în anul 
1886, când mentorul Junimii a şi publicat-o în “Convorbiri 
literare”, la | Decembrie, acelaşi an. 


[3] În ce priveşte sifilisul congenital, el se dezvoltă prin 
transmiterea  spirochetei pallida, agentul  luesului, direct 
transplancentar, de la mamă la făt. Copilul se naşte sifilitic, poate 
muri ades la naştere sau în prima copilărie. Părinţii sunt 
obligatoriu, amândoi sifilitici, şi mama suferă avorturi spontane 


sau naşteri premature. Nici unul din aceste fenomene nu au fost 
prezente la ascendenţa poetului. 


Mai departe, pacientul are o serie de leziuni degenerative, ca triada 
lui Hutchinson: cheratită parenchimatoasă, surditate cu tulburări de 
echilibru, modificări de implantare a dinților, la care se mai adaugă 
nasul în şa sau orice altă malformaţie. Nu avem prezente nici unul 
din ele la poet, aspect, l-am văzut, amintit în mid special în 
raportul doctorului V. Vineş. 


În continuare, luesul nervos, inclusiv paralizia generală congenitală 
s-a dezvoltat până la 20 de ani, când bolnavii sunt subdezvoltaţi 
psihic şi fizic. 


Atare simptome au lipsit la poet şi boala a debutat la 33 de ani, sub 
tabloul unei psihoze maniaco-depresive, fără semne organice. 


Desigur, familia poetului a purtat prin vechimea ei, de partea 
mamei, unele tare psihice, printer care însă nu pot fi considerate 
religiozitatea mamei şi faptul că a avut două surori călugărițe. 
Prezenţa bisericuţei mamei Raluca, aproape de casa lor de la 
Ipoteşti, azi aproape de mormântul său, denotă dimpotrivă un spirit 
superior, nobil în adânca sa cugetare, meritând cu prisosinţă 
iubirea caldă a poetului. 


Se mai insistă asupra destinului nenorocit al copiilor, dar în multe 
se exagerează. Şerban i-a vorbit de blesetmul Eminovicilor, dar el 
nu a constat în boala luetică, aşa cum se relatează, ci e vorba de o 
afecțiune la fel de periculoasă, pe acele vremuri, dată de bacilul 
Koch. Sigur, avem certificatul spitalului din Berlin, Şerban a 
suferit de tuberculoză şi a murit cu tulburări psihice consecutive, 
nu rare în perioada unei tuberculoze netratate. Iorgu, se crede, ar fi 
murit de o aceeaşi afecțiune, iar Harieta avea o paralizie 
incompletă a picioarelor, mai probabil datorită morbului Pott, 
tuberculoază a coloanei vertebrale, deşi tot atât o paralizie infantilă 


poate să fie luată în discuţie. Aglaia şi mai ales Matei au fost 
sănătoşi — boala lui Basedow nu are legătură cu un sifilis 
congenital — şi au avut urmaşi integri, din toate punctele de vedere. 


Nicolae a fost avocat la Timişoara, deci s-a bucurat de o dezvoltare 
normală. Se vorbeşte de contractarea unei boli venerice grave, dar 
aş aminti că pe-atuncea şi o blenoragie prin stricturile provocate 
putea duce pe un om deznădăjduit la sinucidere. 


În general exegeții literari, mai precis unii dintre ei, confundă boala 
congenitală cu cea ereditară şi vorbesc la poet de “un lues ereditar 
pe linie de mama”, cum îl afirmă dl. Zigu Omea. Ori deosebirea e 
mare, nu au legătură una cu alta, boala ereditară e transmisă prin 
gene şi legile ei, deci se datorează unui factor endogen, poate să 
aibe un efect predispozant, dar nu transmite boala însăşi. 


E drept, mai ales atunci când nu se cunoştea agentul bolii sifilitice, 
noțiunile se cam confundau, şi în acest cadru mă pot referi la 
drama lui Ibsen, Strigoii, una din cele mai cutremurătoare din câte 
s-au scris în dramaturgia universală. Fără să-i ating marea valoare, 
amintesc: pentru a pedepsi fățărnicia dnei Alving, care căuta să 
cinstească memoria soțului ei, de fapt un depravat, fiul ei Osvald a 
moştenit de la tatăl său paralizia generală. În consecinţă, pentru a- 
şi curăța sufletul vrea să o ia în căsătorie pe Regine şi cade în 
incest cu ea, odată ce e fata lui Alving şi a servitoarei sale. Până la 
urmă Osvald nu se poate salva, izbucnește din el paralizia generală, 
toate eforturile mamei sale de a scăpa de umbra celui urât sunt, 
până la urmă, zadarnice. Camera unde are loc acțiunea se deschide 
spre o grădină de unde se vede bine răsăritul soarelui. În mod 
impresionant, în final, Osvald, nebun, cere mamei sale s-i aducă 
răsăritul soarelui pe care el nu-l mai vede, fund scufundat în marea 
întunecime a paralizici. 


Fără îndoială, Ibsen, pentru a biciui fățărnicia şi laşitatea umană, 
de a privi în faţă realitatea aşa cum e, prin forţa distrugătoare a 


bolii, adăugată incestului, atinge o tensiune cum numai o tragedie 
antică o are, şi nici ea atât de direct pusă. Şi asta cu toate că din 
punct de vedere medical autorul greşeste. Adică, Osvald nu 
moşteneşte boala, ci o primeşte la naştere, dar atunci ar fi trebuit să 
fie bolnavă şi mama lui şi e puţin probabil ca Regine să fi fost atât 
de curată cum se presupune, fizic, fiindca e şi ea o Josnică 
interesată. 


Dar, dacă din punct de vedere congenital paralizia generală nu 
rezistă examenului, totuşi spectatorul e confruntat cu o boală la fel 
de devastatoare, ce poate fi de natură genetică, astfel că unitatea 
operei nu suferă deloc, mai ales că problema se poate rezolva într- 
un mod cu totul statisfăcător. Oswald moşteneşte de la tată nu 
luesul, ci caracterul său uşuratec, astfel că viaţa lui la Paris, unde 
dna Alving l-a trimis, i-a oferit toate şansele să facă aceeaşi boală, 
ca tatăl său. 


Ibsen a adoptat teoria bolii ereditare a paraliziei gennerale la modă 
pe atunci, premiera a avut loc în 1882, şi nepotrivirile nu tulbură 
nici chiar pe specialist, deoarece dacă sifilisul nu este ereditar, sunt 
alte boli la fel de devastatoare, chiar dacă sifilisul nu este ereditar, 
sunt alte boli la fel de devastatoare, chiar dacă nu propriu-zis din 
domeniul psihiatriei. 


lată cum o capodoperă se salvează de artificial, paralizia generală 
devine de fapt un simbol de boală ridicată în universal îşi pierde 
individualitatea nosologică, împlinind acel blestem al lui Alving 
sub forma Sinelui individual, ca să adaptez termenii hegelieni la 
analiza mea. 


Desigur ceea ce i-a fost permis lui Ibsen, să confunde o boală 
genetică cu una congenitală, nu este literaților noştri, aşadar 
afirmaţia că Eminescu a avut lues ereditar pe linie de mamă poartă 
în sine contradicţiile celui ce atunci când vorbeşte de o boală 
refuză pur şi simplu să deschidă un tratat medical de specialitate. 


[4] Doctorul Bacaloglu consideră că în cursul internăru din 
1889, poetul suferă trecerea de la sifilisul terțiar de care a suferit 
până atunci în paralizie generală, fenomen posibil medical cum e 
cazul lui Maupassant, dar nu a putut să aibe loc la poetul nostru. La 
Eminescu au lipsit cu desăvârşire simptomele organice 
predominante în sifilisul terțiar meningo-cerebral, cum de altfel 
reiese din descrierile medicilor V. Vineş, dar la fel şi ale doctorilor 
Şuţu şi Petrescu. Dr. Bacaloglu confundă tabloul intoxicaţei 
mercuriale cu cel al paraliziei generale şi astfel cade în plasa 
prezumției, drum spre nebunia descrisă de acelşi Hegel, adică al 
falsului şi al tuturor rătăcirilor. Desigur aici noțiunea de nebunia 
prezumției e întrebuințată în mod disimulat aşa cum o face şi 
humanistul Erasmus, înlocuind cu ea, pe cea a prostiei. 


[5] În ed. Meridiane din Bucureşti, apare în anul 1970 cartea 
lui C. Marinescu în limba franceză, în care se pot găsi o mulțime 
de erori substanțiale, care dăunează fondului şi bineînţeles 
compromit prestigiul savantului. Din însemnările mele făcute pe 
marginea lucrării respective am să reproduc un pasaj, tratând 
problema metodelor întrebuințate de savant, în epoca plecării la 
Paris şi acolo, cât şi una din cele mai valoroase colaborări cu 
Babeş privitor la atlasul de patologie nervoasă, fals cunoscut, în 
țară: 

F. Nissl, născut în 1860, nu putea la 10 ani să-şi publice metoda, 
deci anul 1870, cum stă scris în carte. E fals. De fapt, aşa cum 
reiese din analiza operelor lui Nissl şi precum o arată Lenhossek 
(1895), Nissel a publicat două metode de colorare a sistemului 
nervos central. Prima a descries-o ca student în 1884, într-o lucrare 
de premiu inaugurată de B. Van Gudden (Spatz, 1961) metodă pe 
care o publică în 1885, bazându-se pe fixarea în alcool şi colorare 
cu roşu de Magenta. Cea de a doua metodă, publicată în 1894 
(fixare în alcool şi colorație cu albastru de metilen) este cea 
cunoscută ca metoda de colorare a celulei nervoase. Cu aceasta a 
abordat Nissl studiul celulei nervoase, descriind în citoplasma ei 


granulațiile care-i poartă numele (1894). 


Deci Marinescu în 1890, la Paris, nu putea să cunoască o metodă 
ce nu era încă descrisă, o putea aplica doar pe întâia din 1885. În 
acei ani, Marinescu întrebuința cu multă virtuozitate metodele de 
colorare ale lui Ranvier şi Weigert, lucru ce reiese evident din 
analiza publicaţiilor savantului apărute în aceea vreme. 


La pagina 15 se mai menționează că în 1910 în colaborare cu 
Babeş, Marinescu publică la Berlin un atlas de neuropatologic, 
lucru cu totul inexact. În realitate Babeş editează cu Blocq atlasul 
de neuropatologie încă din anul 1892, avându-l de la aceea dată 
colaborator şi pe Marinescu. Atlasul de neuropatologie apare în 
fiecare an până în 1906, curând editat singur de Babeş. La el 
colaborează incă ilustrul Ramon y Cajal şi alături acelaşi 
Marinescu. 


În 1905, Atlasul e citat elogios de Chiari, cunoscut om de ştiinţă 
italian, pe când în Garisson's History of Neurology (1969) este 
considerat ca una din lucrările fundamentale de neuropatologie a 
epocii sale. 


M-am referit la acest pasaj pentru a pune la punct anumite 
“scăpări” ale istoriei medicii româneşti, dar in principal pentru a 
arăta ce nivel științific avea G. Marinescu în anul 1889 când pleca 
la Paris şi imediat în cei următori. 


Mai reiese valoarea coloborării cu V. Babeş, poate cea mai 
importantă pentru formarea sa de neuropatolog. A susţine că în 
1889, când pleca la Paris, Marinescu era un simplu începător, 
student în anul trei, aşa cum o face un professor de istoria 
medicinii român, numai pentru a-l apăra pe savant de faptul că a 
aruncat creierul marelui poet la coş fără să-i facă examenul 
histologic, înseamnă să te arăţi total străin de realitate. 


[6] Studiul lui G. Potra publică raportul nesemnat despre boala, 
moartea şi autopsia poetului Eminescu, pe care l-a avut în posesie 
îinainte de a-l predea Academiei unde s-ar afla astăzi. Pe bazele 
acestuia trage concluzia că poetul nu a avut nici sifilis, nici nu a 
fost luetic. 


Din păcate, a glăsuit în pustiu. In acei ani interbelici, experții 
literați români se arătau obsedați de mitul fals al marei întunecimi. 


[7] În ce priveşte noţiunea de pseudoparalizie generală, îi spune 
şi numele, pe vremea lui Eminescu se aplica unor afecţiuni care 
mergeau cu tabloul unei demențe asemănătoare cu cea pgp-ului, 
fără să fie de origine luetică, inflamatoare. 


La examenul macroscopic, neavând încă la dispoziție reacțiile 
serologice apărute mult mai târziu, şi fără a executa examenul 
histologic, aşa cum arată cazul lui Lenau, medicii diagnosticau o 
boală organică a creierului, nimic mai mult. Clinic evitau orice 
tratament eroic, inclusiv cel cu mercur. 


Dacă puteau executa şi un examen histologic şi descopereau o 
inflamație difuză a creierului cu distrugerea parenschimului nervos 
şi a celulei nervoase, atunci nimic nu le stătea în cale să se refere la 
o paralizie generală progresivă luetică mai probabil (agentul nu era 
cunoscut). Dacă în schimb nu găseau decât un discret process 
inflamator şi leziuni cerebrale mai mult sau mai puţin accentuate, 
rămâneau la diagnosticul unei pseudoparalizii generale cu 
periencefalită. Deci era vorba de o altă afecţiune, încă neprecizată, 
ce urma să fie însă. 


Dau două exemple, primul total de înţeles atunci când, la autopsia 
unul paralitic general, cu ani mulți petrecuţi în ospiciu, se găsea un 
meningiom frontal, deci posibilitatea unei paralizii generale cădea 
nici cel puţin cea pseudo numai intră în discuţie, noi astăzi o 
numim un meningiom trecut, neobservat clinic şi confundat cu o 


paralizie generală. 


Al doilea exemplu e mai complicat şi arată natura adevărată a zisei 
pseudoparalizii. La Institutul Kraepelin din München, alături de 
serviciul psihiatric s-au adunat cei mai valoroşi cercetători 
germani, unde, pe lângă Nissl, Spielmeyer, Brodman, activa şi 
Alois Alzheimer. Acestuia, prin metoda impregnației, i-a reuşit să 
demonstreze baza anatomică a demenţei presenile şi senile, plăcile 
senile şi modificările neurofibrilare din interiorul celulei nervoase 
ce-i poartă numele. 


Deci îată cum de la începtul secolului, din cadrul zisei pseudo- 
paralizii generale se diferențiază ca o boală de sine stătătoare 
demența presenilă şi senilă, fără nici o legătură cu luesul. Şi aşa 
se va întâmpla rând pe rând, cu întregul conţinut al 
pseudoparaliziei încât se explică de ce noțiunea a ieşit, cum o 
reliecvă formală din limbajul medical modern la fel ca şi 
periencefalita, de fapt o simplă reacție inflamatoare fără 
importanță. 


La Eminescu nu se poate vorbi de o pseudoparalizie generală, 
fiindcă psihoza sa maniaco-depresivă nu a corespuns unei 
demenţe, cum greşit au etichetat-o doctorii de la Iaşi şi mai târziu 
dr. Şuţu şi Petrescu. Pe această cale dr. Ion Nica îŞi compromite 
diagnosticul de psihoză maniaco-depresivă raportându-l mereu la 
paralizia generală fie şi pseudo, îl pune într-o vie contradicție. 


Aşadar Eminescu nu a avut o peudoparaliziei, termen de altfel 
depăşit astăzi, fiindcă dreptate a avut dr. Popazu (31), la autopsie 
nu s-au găsit semne organice, aşadar nu a fost nici luetic, nici 
alcoholic. E deosebită această părere, deoarece dr. Popazu l-a 
vizitat frecvent pe poet la sanatoriul din Ober Doebling şi ca medic 
a avut ocazia să stea de vorbă cu Obersteiner asupra bolii lui 
Eminescu. După autopsie dr. Popazu confirmă indirect 
diagnosticul medicilor vienezi. 


In concluzie, poetul a avut o boală a minţii, a psihicului, şi în 
ultimele luni a prezentat fenomenele de intoxicație cu mercur în 
urma tratamentului administrat. 


Aşadar, nu e loc niciunde de zisa pseudoparalizie, total compro- 
miţătoare pentru dr. Nica atunci când face referinţă la ea. 


Xe e Xe kK 


Încheind notele şi prin acestea şi studiul meu, aş vrea să menţionez 
că am analizat activitatea înaintaşilor mei, adeseori cu mult 
respect, deoarece ei au avut un simţ intern care nouă, medicilor 
moderni, datorită aparaturii, ni se slăbeşte tot mai mult. În legătură 
cu acest fenomen, marele clinician lului Haţieganu ne-a relatat 
următoarea întâmplare: Fiind concentrat, a avut ocazia, lângă un 
bătrân coleg, medic militar, să examineze cam în jur de 100 de 
recruți, în primul rând din punct de vedere pulmonar. Colegul său 
mai în vârstă se folosea de urechea pusă direct pe toracele tinerilor, 
împreună cu o batistă. Fiindcă pe aceea vreme examenul radiologic 
nu era unul de rutină, medicul trebuia să aleagă pe cei suspecți şi 
să-i trimită pentru examinarea respectivă. În acest scop medicul 
bătrân a selectat cinci tineri, la toți găsindu-se leziuni pulmonare 
mai mult sau mai puţin manifeste. Pe când profesorul ne 
mărturisea că el cu stetoscopul său, nu a auzit nimica deosebit, i-ar 
fi declarat pulmonar sănătoşi. 


Îată un exemplu clar, după profesorul nostru, că prin aparat 
medicului 1 se toceşte tot mai evident simţul său intern. Din această 
cauză, lului Haţieganu ne recomanda să avem mereu în față 
bolnavul şi observaţia lui, în slujba cărora să stea şi aparatul. 


Post-iaţă 
Eminescu, marele nostru contemporan 


Am aşezat în fruntea studiului meu patografic “Despre boala şi 
moartea lui Mihai Eminescu” vorbele lui Simion Mehedinţi în 
legătură cu eternitatea spiritual românească a poetului, deoarece 
ele rezumă fidel şi credința mea privitor la bardul nostru național. 


Îl consider creatorul absolute, cum îl caracteriza Rosa del Conte — 
dar definiția o port de când mă ştiu gravată cu cer în inima mea sau 
în limbaj hegelian — se înţelege neparodiat de Marx — el satisface 
nevoia de înălțare a omului carpato-dunărean dincolo de lucrurile 
finite spre veşnicia idealurilor divine. 


Poezia lui m-a călăuzit întreaga viaţă, tot ea mi-a dat puteri să 
rezist, printre străini în exil, până la capăt. 


Cu această iubire neoplatonică — de fapt singurul mod în care se 
poate cunoaşte o mare personalitate, confundându-te şi simțind ca 
ea — tot după recomandări hegeliene — m-am dedicat studiului bolii 
şi morți lui Eminescu, având ca specialist în afecțiunile cerebrale, 
înainte, doar documentele şi adevărul din ele. 


Trebuie să recunosc, la început fără vreo prejudecată, eram convins 
că voi putea demonstra paralizia lui generală, formă a sifilisului 
nervos susținută de G. Marinescu şi G. Călinescu în primul rând, 
dar în continuare numai realitatea obiectivă a datelor m-a 
determinat să ajung la concluzii total opuse şi anume, Eminescu n- 
a avut sifilis şi n-a fost alcoolic. Demonstrat deci faptic, fără nici o 
îndoială, poetul nostru a suferit de o psihoză endogenă, maniaco- 
depresivă, fără substrat organic, ea nu i-a alterat capacitatea 
intelectuală şi creatoare, în viaţa lui n-a existat zisa “mare 
întunecime”, invenția eminoscologilor interbelici, cu precădere. 


Sfărşitul i-a fost provocat de sincopa cardiacă survenită în urma 
tratementului cu injecții de mercur, administrate în sanatoriul 
doctorului Şuţu din Bucureşti în cursul ultimei internări din 
Februarie-lunie 1889. 


În lumina acestor date țin să subliniez, cu toate că bine se observă, 
îl consider pe Eminescu egal cu substanţa eternă a conştiinţei 
neamului românesc sau, după gândurile lui C. Noica, omul deplin 
al culturii româneşti. Nu am nici o legătură cu cele două curente 
actuale, antieminescian şi proeminescian, din ţară, forme de război 
civil mascat, care macină în mod condamnabil cultura românească. 


Adică o serie de intelectuali, în fruntea cărora se află domnu Zigu 
Ornea, A. Buzura, N. Breban, Şt. Augustin Doinaş, I. Negoiţescu, 
Al. Paleologu şi alții, au lansat, şi nu de astă-zi, o adevărată 
campanie de demontare, antieminesciană. După ei se impune o 
despărțire de Eminescu, devenit un autentic pericol al 
contemporaneităţii nostre. Ori, cum o scrie dl. Z. Ornea în 
“Adevărul” din 1994: “Opiniile lui Eminescu despre fenomenul 
românesc nun e pot ajuta. Dimpotrivă.”, completat, în mod sinistru, 
de Şt. A. Doinaş care-l consideră pe Luceafărul literaturii 
româneşti drept un protolegionar, probabil invidios de lumina sub 
care amândoi autorii respectivi nici nu se pot distinge, nici măcar 
ca pete de umbră. 


Dar curentul respectiv, e cazul s-o scriu, are în mâini cele mai 
importante instituţii ale ţării, astfel că nu întâmplător dl. Z. Omea 
s-a grăbit să-mi critice, în mod nedrept cartea “Mistrul mortii lui 
Eminescu” apărută în ed. Paco, Bucureşti, 1996. Astfel, după ce 
mă minimalizează ca poet şi scriitor al exilului, domnia sa se 
grăbeşte să-şi dea cu părerea despre boala lui Eminescu arătând o 
inocentă lipsă de pregătire, în acest sens mânuia noțiuni clare 
medicale cu o confuzie compromițătoare pentru obiectivitatea 
cerută chiar şi unui exeget de literatură. Mai departe, împreună cu 
G. Munteanu — ultimul autor al unei Vieţi a lui Eminescu în 


care susține în mod total fals că poetul nostru ar fi suferit de sifilis 
congenital, de fapt numit impropriu ereditar pe linie de mamă şi 
merge până acolo încât afirmă că Eminescu a infectat-o cu lues pe 
iubita sa Veronica Micle, desigur ipoteză apărată de dl. Z. Ornea — 
mi-au ultragiat lucrarea nu numai în reviste, dar şi la postul de 
televisiune naţional (TVR 2). În emisiunea respectivă dl. Ornea era 
reprezentat prin proectarea vizibilă a articolului său în care şi-a 
permis să-mi comenteze versurile dedicate de mine lui Eminescu 
prin sublinieri groase şi diferite semne de întrebare. Deci s-a 
recurs, în absența mea, pe data de 15 Ianuarie 1997, în cadrul 
emisiunii “Hyperion”, la un atac lipsit de orice morală, să nu-l 
numesc ordinar, nedemn de doi pretinşi literați şi de cei ce au 
organizat o atare cacialma. 


Confruntat cu manifestări de acest gen în care adevărul era terfelit 
în mod mai mult decât condamnabil împreună cu autorul care-l 
susținea, ocrotit de calificarea sa de specialist în bolile cerebrale, 
am cerut dreptul de replică garantat în orice democrație adevărată, 
dar dl. Gulea, directorul televiziunii, pur şi simplu nu mi-a răspuns, 
mi l-a furat. După mai multe insistenţe din partea editorului cărții 
mele dl. Gh. Sărac, mi s-a adus la cunoştinţă că cererea mea este la 
dl. Iosif Sava, afirmative directorul secției culturale a televiziunii. 
Ori cu acest cunoscut vechi şi nou comunist, demnitatea mea de 
exilat nu-mi permite să stau de vorbă, mai ales că nu are nici 
pregătirea să dea el o sentinţă în problema Eminescu. 


Lăsându-mă insultat la televiziunea română din Bucureşti, fără 
drept la replică, pe această cale mă limitez să arăt felul totalitar în 
care înțeleg unii să procedeze în România de astăzi, zisă 
democrată. Eu in orice caz, dacă mă numeam Stere Gulea,nu 
dormeam o noapte liniştit după ce aflam ce se întâmplă la postul pe 
care-l conduce!!! 


Cu toate aceasta, mă delimitez hotărăt şi de celălalt 
current  proeminescian, care deşi îl apără pe 


Eminescu, din păcate recurge la argumentaţii la fel 
de subiective, total inadmisibile ştiinţific, să mă refer 
la doi dintre reprezentanţii lui, darn u sunt singurii, în 
persoana lui N. Georgescu, A doua Viaţă a lui 
Eminescu, ed. Europa Nova, Bucureşti, 1994 şi Th. 
Codreanu, Dubla sacrificare a lui Eminescu, ed. Macarie, 
Târgovişte, 1997. 


Primul merge până acolo încât e de părere că întreaga 
boală psihică a poetului nu ar fi decât o înscenare a 
duşmanilor lui, în frunte cu francmasoneria, şi 
insinuează că ea l-a şi ucis. Ţin să o relev, cu toată 
puterea, în cercetările mele n-am găsit nici un 
document sau altă dovadă cât de minoră să 
întărească respectivă teorie. Mai mult, doresc să 
insist asupra mărturiei regretatului Pamfil Şeicaru, 
unul din cei mai buni cunoscători ai situaţiei politico- 
sociale româneşti interbelice, pe care l-am solicitat în 
legătură cu activitatea respectivei formaţiuni în ţara 
noastră. El mi-a răspuns în scris, îi păstrez rândurile, 
că politicienii români interbelici - ca cei de pe 
vremea lui Eminescu de altfel - nu au luat în serios 
organizaţia masonică şi în acest sens mi-a dat 
următorul exemplu. Argetoianu, ca ministru de 
externe, era gata să facă o vizită în Germania şi 
pentru a trata de pe picior de egalitate cu 
Stresemann, ministrul de externe german, a dat 
ordin să fie înscris în masoneria românească cu gradul 
33, ceea ce, cu toată opoziţia bazată pe un statut 
strict alcătuit, până la urmă a şi dobândit. 


Lucrul e de luat în seamă, odată ce cu totul altfel era 
privită masoneria, de pildă, în Germania pe vremea 


lui Goethe. Magul de la Weimar, cunoscut pentru 
respectful său faţă de rangurile nobiliare, descrie prin 
manuscrisele sale cum a ţinut cuvântarea la moartea 
lui M. Wieland în loja lor masonică şi arată locul exact 
pe care-l deţinea fiecare ca-n stalurile unui templu. Goethe 
procedează cu o solemnitate caracteristică germană 
faţă de executarea unui ritual de a căruri eficienţă se 
simţea convins. 


În respectivul context greu se poate imagina rolul masoneriei în 
“lichidarea” lui Eminescu încă o dată o accentuez nu 
există nici o probă documentară în acest sens. 


Venind vorba prin contrast de neseriozitate, m-aş referi la dl. 
Georgescu, acesta îşi întunecă grav credibilitatea atunci 
când afirmă, negru pe alb, că după autopsie creierul 
lui Eminescu a fost pus pe geam şi a venit pisica de l- 
a mâncat. Ori se ştie că nobilul creier a fost trimis lui 
Marinescu şi acesta l-a aruncat la gunoi pe motiv de 
putrefacție. Gestul cu totul reprobabil nu l-a împiedicat pe 
celebrul savant să revie în 1914 cu o descriere făcută 
intr-o scrisoare adresată unui ziarist şi să pună, total 
gratuity, diagnosticul de paralizie generală progresivă la 
Eminescu. In lucrările mele mă ocup pe larg de acest aspect şi 
arăt că marele savant nu are dreptate. 


În ce-l priveşte pe N. Georgescu, evitând documentele ce le-ar fi 
găsit la A.Z.N. Pop, este autorul unei şotii în care lapsusul realităţii 
nu poate fi iertat decât dacă se admite că întreaga verbigeraţie nu e 
altceva şi nici nu caută să fie, decât un număr senzațional de circ. 
DI. Th. Codreanu, mergând pe urmele unui atare maestro, devine şi 
el autorul a nenumărator supoziţii prin nimic justificate, de fapt 
producţii ale unei fantezii înfierbântate ca, de pildă, când găseşte în 
numerele din delirul poetului apărut în ultimele zile ale vieții sale, 


drept urmare a efectelor nocive ale medicației, nici mai mult nici 
mai puţin decât simboluri masonice (???) lăsate drept mesagii 
urmaşilor. 


Mai departe, e demnă de amintit activitatea dr. Iszak, medic evreu 
emigrat din Polonia, stabilit la Botoşani, care analizată obiectiv se 
arată cât se poate de binevoitoare faţă de pacientul său, Eminescu. 
De altfel nu singur ci impreună cu medicii de la Iaşi i-au precis 
fricțiunile cu mercur bănuind, greşit, gome sifilitice pe creier. Dar 
ce-i important, după ce-a aflat diagnosticul d-rului Notnagel (1887) 
de la Viena, consonant cu cel al lui Obersteiner, din corespondenţa 
adresată lui Titu Maiorescu, de boală psihică de origine neluetică, 
cum reiese din corespondenţa lui Harieta, sora poetului, dr. Iszak a 
renunțat la fricțiunile mercuriale, deşi împotriva convingerilor sale, 
rămas la diagnosticul prim. Ori să recunoaştem că în acest caz a 
arătat un caracter deosebit, nu de toate zilele. E drept, poetul a 
prenzentat fenomene de intoxicație hidrargică în 1887 (|. Nica), 
după fricțiunile mercuriale, administrate în parte de Harieta, în 
parte de dr. Iszak în persoană, dar ele nu erau mortale şi ce-i sigur 
atât el cât şi colegii de la Iaşi cunoşteau simptomele “paralizante” 
ale intoxicației mercuriale, lucru evident în modul judicious cu 
care conduceau cura respectivă. 


Prin urmare, orice intenție nocivă din partea dr. Iszak, asta o putem 
afirma cu siguranță, e mai mult decât neîntemeiată şi regretabil 
exegeții eminescieni o întăresc, atunci când, ca de pildă G. 
Călinescu, nu-l pomeneşte decât pe dr. Iszak practicând fricțiunile 
mercuriale şi nu aminteşte, deşi a avut raportul doctorului Vineş în 
mâini, că lui Eminiescu 1 s-au făcut injecții mercuriale, în 1889, în 
cursul ultimei internări în sanatorul dr. Şuţu. 


Mai mult, la dr. Vineş în descrierea sa, cât şi în raportul aflat la 
Academie presupus a fi redactat de dr. internist Tomescu, se insistă 
asupra fenomenolor tipice de intoxicație mercurială apărute în 
timpul internării a doua, cam de pe la sfârşitul lunii Aprilie, 


începutul lui Mai 1889 ca: tremurături, numite în tratatele de 
specialitate hidrargirice, atât sunt de caracteristice, polinevrită, 
tulburări psihice, sincope mici cardiace, ades terminate printr-o 
sincopă mici cardiace, ades terminate printr-o sincopă letală 
cardiacă, aşa cum de altfel a evoluat boala şi la Mihai Eminescu. 
La autopsie, inima şi rinichii au prezentat o marcată degeneres- 
cență grăsoasă, baza intoxicației cu mercur, la poet moartea a 
survenit printr-o miocardită mercurială. 


De reținut că la examenul macroscopic creierul era de greutate 
normală (1490 gr.) ca al lui Schiller, cum s-a amintit, ori poetul 
german a suferit de plămâni, nu a avut tulburări psihice. La fel 
circumvoluţiile cerebrale se arătau de aspect şi structură normale, 
asemănător cu creierul lui Hoelderlin, şi cum apar la psihozele 
endogene, fără substrat organic. În paralizia gen. progresivă 
creierul prezintă o atrofie accentuată cu retracția circumvoluţiilor, 
simptom capital absent la poetul nostru. Dacă mai adăugăm şi 
tulburările psihice doar de ordin afectiv cu menţinerea lucidă a 
memoriei şi lipsa altor tulburări organice ca tulburări de vorbire, de 
scris, pupilare prezente la un paralitic general, putem face 
diagnosticul diferențial fără nici o dificultate la Eminescu între o 
psihoză maniaco-depresivă de care a suferit şi o paralizie generală 
progresivă care i s-a atribuit în mod eronat. Într-un cuvânt, 
paraliticul general e dement în primul rând, pe când Eminescu a 
prezentat o menţinere constantă a facultăților sale intelectuale 
inclusive cele creatoare. 


lată deci date obiective, imposibel de pus în discuţie, care arată 
existenţa la poet a unei intoxicații mercuriale cu efect letal, dar ea 
nu se datorează curie de fricţiuni practicată de dr. Iszak, ci de 
injecţiile cu mercur prescrise de dr. Şuţu, aspect ce l-am putut 
clarifica doar după cercetări cu totul obiective, ştiinţifice. 


Dar nici dr. Şuţu n-a lucrat la comanda cine ştie cărei oculte, deci 
nu a avut intenția de a-l ucide pe poet, a făcut-o sigur involuntar şi 


cu totul explicabil prin faptul că nu cunoştea complicațiile 
tratamentului pe care îl aplica, ceea ce nu-l salvează postum de 
responsabilitatea actului săvârşit. 


Ar mai fi de adăugat că mercurul era aplicat încă din Renaştere în 
sifilisul din stadiul prim şi cel secundar, cum mărturiseşte în 
autobiografia sa Benvenuto Cellini, că şi-a tratat morbul galic cu 
fumigații de mercur. Dar, pe de altă parte se ştie încă de pe timpul 
îmbolnăvirii lui Lenau (1846-1850) că acest medicament e 
ineficace în perioada terțiară şi contraindicat pentru lipsa de efect 
în paralizia generală progresivă, cum se poate constata din 
diagnosticul boli poetului german: boală organică a creierului de 
tip demențial în care se contraindica orice tratament intempestiv, se 
înţelege mercurul. Cât priveşte tabloul intoxicației mercuriale se 
afla descries încă din acei ani în tratatele de medicină, cu frecventa 
complicaţie a sincopei cardiace. 


Insist asupra acestei probleme deoarece un specialist în istoria 
medicinii, la una din prezentările lucrării mele, pentru a-i apăra pe 
medicii care i-au administrat lui Eminescu terapia cu mercur — era 
vorba atunci numai de dr. Iszak — susținea că în acele vremuri 
acesta era tratamentul sifilisului, ori asta nu e adevărat. În vremea 
îmbolnăvirii lui Eminescu era ştiut şi contraindicat tratamentul cu 
mercur în demenţele organice, ori la loc de frunte printre acestea 
figura tocmai paralizia progresivă generală. 


Dacă greşeala doctorului Iszak constă în fixarea unui diagnostic 
greşit, la dr. Şuţu e mult mai greu de înțeles modul său de gândire. 
La prima criză din vara lui 1883 Eminescu a stat sub observaţia sa 
ŞI i-a pus diagnosticul de manie acută, boală psihică confirmată de 
medicii vienezi, care nu are nicio legătură cu sifilisul. În cursul 
celei de a doua internări în 1889 la 23 Martie, dr. Şuţu şi dr. 
Petrescu întocmesc un raport medico-legal din care reiese clar că 
marele nostru poet nu prezenta decât simptome maniacale cu 
predominanță. Au pus diagnosticul de demenţă înţelegându-se prin 


ea ceea ce numim noi astăzi cronicizarea maniei. Titu Maiorescu, 
bun cunoscător al bolilor psihice care figurau ca materie în cadrul 
facultății de filozofie şi psihologie de la Viena, urmată de el, a 
vorbit de o manie care a trecut în demenţă la poet. Dar el nu a 
înțeles un sifilis cerebral prin acest diagnostic, fiindcă această 
etiologie nu o considera prezentă la poet. Criticul vorbea de un 
factor ereditar, înțelegând prin el o afecțiune familială care ştim 
astăzi că e transmisă prin gene. Interesant de reţinut că în vremea 
noastră dl. G. Munteanu înţelege prin sifilis ereditar o boală 
congenitală, eroarea fiind evidentă. Spre deosebire de prima, 
afecțiunea congenitală, şi sifilisul a fost una, se transmite direct 
transplacentar, organ prin care trece spirochete dar ea nu are nicio 
legătură cu cele genetice. 


Astfel, eroarea doctorului Şuţu e dublă: el punând diagnosticul de 
demenţă la Eminescu, a confundat-o cu una paralitică de unde 
tratamentul fatal cu mercur, administrat pentru o boală care nici nu 
era de natură sifilitică, cum era socotită de medicii din laşi şi dr. 
Iszak. 


De reținut, în ultimă analiză indifferent de natura bolii poetului, 
mercurul era contraindicat şi în una şi în cealaltă, chiar dr. Şuţu a 
rămas uimit de cursul bolii când el i-a mai dat poetului încă vreo 
doi ani de viață, uitând total de medicația periculoasă ce i-a 
administrat-o. De altfel, atunci când la un bolnav intoxicat cu 
mercur îi apar tremurăturile el este pierdut, ori ele survenindu-i la 
ultima internare, demonstrează când 1 s-au făcut dozele mortale din 
respectivul toxic. 


Iată concluziile ştiinţifice ale studiului meu patografic, fără nici o 
legătură cu politicul şi manifestările sale tendențioase şi de-o parte 
şi de alta. 


A judeca şi stigmatiza politic opera unui mare creator înseamnă să 
practici crima spirituală, aşezându-te pe poziții mai mult decât 


retrograde. Se ştie, de pildă, că marele pictor francez Courbet a fost 
unul din conducătorii Comunei din Paris (1870-1871), calitate în 
care a dat dispoziţii să fie distrusă columna lui Napoleon din Place 
Vendome. Pentru despăgubirea materială a pagubei realizate, 
Courbet a fost urmărit de justiție până la sfârşitul vieţii, încheiată, 
în Elveţia. Dar oare se gândeşte cineva să-l condamne, astăzi, 
pentru activitatea sa politică pe autorul unei opera alcătuind 
mândria secolului de aur al artei franceze, de altfel atât de bogat în 
unice realizări? Aşa se procedează astăzi în România de pildă cu 
filozoful Nae Ionescu ori cu poetul Radu Gyr, ostracizați din 
cultura românească pentru “vinele” lor politice. Totuşi în Occident 
s-a pus o limită unor atare pedepse, dacă ne gândim că Heidegger, 
pentru convingerile sale de circumstanţă — a refuzat să-şi ardă 
carnetul de partid nazist — a fost interzis pe un interval de cinci ani, 
după care nimic nu l-a împiedicat să ajungă unul din cei mai mari 
filosofi ai secolului al XX-lea. Dar Ezra Pound, închis în 1945 
pentru rezistența sa antiamericană, în cuştile din Pisa, scăpat de la 
condamnare la moarte numai după ce-a fost declarat nebun, e 
împiedicat să-şi ocupe locul de cinste printre marii poeţi 
modernişti? 


Numai la noi continuă acea clasificare a intelectualilor, în de 
stânga şi de dreapta, pecete politică fără sens spiritual propriu-zis, 
mai ales fiindcă ea urmăreşte condamnarea de care am vorbit. 


Sunt convins, în ce priveşte valoarea inestimabilă a lui Eminescu 
pentru neamul românesc şi prin el pentru întreaga omenire, 
amestecul politicului joacă un rol cu totul negativ, după umila mea 
părere, ambele tendinţe antieminesciene şi proeminesciene, a doua 
clarificată drept o replică pe măsură tot exagerată, aşezate la poluri 
deşi opuse, au în comun extremismul în judecata lor, indiferent de 
numele celui care îl practică. 


DI. Manolescu îŞi exprimă uimirea privitor la românii care 
protestează vehement când despre Eminescu se vorbeşte în mod 


negativ la posturile naționale de televiziune ori în scris. Şi îŞi pune 
întrebarea cu o naivitate disimulată, dacă oare despre Eminescu am 
ajuns să nu se poată vorbi? 


Îi răspundem noi: desigur e de dorit să se vorbească despre marele 
poet nu numai la data naşterii şi morții sale şi-atunci degradant, ci 
în fiecare zi să trăim întru Eminescu, fiindcă el este cea mai 
reprezentativă figură a sufletului românesc, Dantele-Valah cum 
potrivit îl numeşte poetul desțăraților, Aron Cotruş. 


Dar nu se pot ţine discursuri făţarnice despre el, cu tendinţa de a-l 
degrada, slujind imposturii şi minciunii! 


Singura modalitate de a te apropia de geniul eminescian este acela 
de a te ridica din cercul tău strâmt, pământean, vulgar, josnic de 
cele mai multe ori, la lumina sa divină unde străluceşte ca un 
Luceafăr, “nemuritor şi rece”. 


Aceasta e unica poziţie care cinstește ADEVĂRUL, în 
slujba căruia m-am pus fără nici un compromis, în 
studiul meu  patografic “Despre boala şi 
moartea lui Eminescu”. 

